
IL.ANTHONY, CAVALERUL LUI DUMNEZEU 


Iată că venise şi vacanţa. în sfârşit, băieţelul de opt ani numit Anthony putea să 
lase în urmă internatul şi şcoala pentru o vreme şi să se reîntoarcă la frumosul 
conac al familiei sale. Şi totuşi, Anthony era nefericit. N-a fost el prea fericit nici 
la şcoală, dar ştia că nici acasă nu avea să fie. Prietenii lui credeau poate că fiul 
celui de-al şaselea conte de Shaftesbury avea tot ce-i dorea inima: era 
moştenitorul unei mari averi, avea un titlu nobiliar şi cel mai bun sânge 
englezesc îi curgea prin vine. Dar iată ce îi lipsea lui Anthony: atenţia şi 
dragostea din partea unor părinţi grijulii. Şi dacă acest singur lucru îi lipseşte 
unui băieţel, orice altceva nu mai contează pentru el. 

Tatăl lui Anthony era un politician extraordinar, fiind membru al Camerei 
Lorzilor, una din cele două camere ale Parlamentului britanic; dar el era alcoolic 
şi nu credea în Dumnezeu. Tatăl socotea că singura metodă menită să stimuleze 


ascultarea fiului său era prin recurgerea la ameninţări. Dar caracterul său dur şi 
aspru nu i-a permis băiatului să se apropie de el. Şi, evident, nu este deloc uşor 
să-l iubeşti pe cineva cu tot sufletul câtă vreme persoana respectivă îţi inspiră 
frică. 

Cât despre mama lui Anthony, aceasta considera mult mai important să meargă 
la toate balurile, petrecerile şi întâlnirile de societate de prin împrejurimi, decât 
să fie o mamă adevărată, plină de grijă pentru fiul ei. Tot ce conta pentru ea era 
viaţa socială. Aceasta era singura ei preocupare, şi nu se sinchisea deloc să-şi ia 
în serios rolul de mamă. La urma urmei, de ce ar fi trebuit să-şi bată ea atâta 
capul cu fiul ei, când erau atâţia prin preajmă care o 

VIAŢA SA SOCIALA ERA AŞA CUM ŞI-O INCHIPUISE 

puteau face destul de bine?! Aşa gândea mama lui Anthony. Vedeţi 
dumneavoastră, ea provenea dintr-o familie distinsă şi foarte activă 
numită Marlborough, şi era foarte mândră de apartenenţa sa la o 
asemenea familie nobilă. Aşa că ea a fost mai mult interesată să aibă o 
viaţă socială la modă şi să atragă atenţia celor din jur. 

In consecinţă, neavând un tată sau o mamă care să-l iubească realmente 
şi să petreacă timp alături de el, nu-i de mirare că Anthony era nefericit. 
Nu le-ar fi trecut prin cap acestor părinţi nepăsători că într-o zi, chiar fiul 
lor va deveni cavalerul lui Dumnezeu care-i va apăra şi-i va ajuta pe cei 
săraci şi lipsiţi de apărare, că numele lui va fi inclus în cărţile de istorie 
fiindcă el avea să devină unul dintre cei mai mari oameni ai Angliei. 
Numai Dumnezeu cunoştea viitorul copilaşului care se născuse pe 28 


aprilie 1801, în casa aceea mare şi frumoasă. Şi Dumnezeu i-a purtat de 
grijă chiar de la început. Ela trimis în casa aceea impunătoare pe cineva 
care să-l iubească realmente pe băieţel. Chiar dacă persoana aceasta 
numită Măria Mills era doar o simplă servitoare, totuşi firea ei maternă l- 
a atras pe copilaşul lipsit de prietenia tatălui şi de dragostea mamei. Cu 
atâta duioşie ştia Măria să-l strângă în braţe pe Anthony încât el se 
simţea fericit. 

La urma urmei, ce mare mângâiere să ai pe cineva căruia să-i pese de 
tine, chiar dacă această persoană nu-i decât o servitoare! Micuţul conte 
de Shaftesbury a început s-o iubească pe Măria ca şi cum ea ar fi fost 
mama lui. 

Pe când era el de-o şchioapă, obişnuia să se caţere şi să se ghemuiască în 
braţele Măriei în fiecare zi, iar Măria îi citea din Cuvântul lui Dumnezeu. 
Ce multe lucruri a învăţat el de la servitoarea aceea cu inimă bună! Ea l-a 
învăţat cum să se roage şi cum să-şi găsească bucuria şi pacea în 
Dumnezeu. Apoi, când a mai crescut puţin, Măria i-a spus că Dumnezeu l- 
a iubit atât de mult, încât L-a trimis în lume pe Isus, singurul Său Fiu, ca 
să moară pentru el. Anthony a înţeles mântuirea lui Dumnezeu şi a 
cunoscut că a fost primit şi el de Dumnezeu. 

MĂRIA II CITEA ZILNIC LUI ANTHONY DIN CUVÂNTUL LUI DUMNEZEU 
De unde era să ştie umila servitoare că, petrecând timp cu micuțul, Ii 
făcea lui Dumnezeu un mare serviciu? Cu adevărat, ea pregătea un 
„cavaler al lui Dumnezeu" şi citindu-i din Cuvântul Domnului ea îl învăţa 
cum să-şi folosească sabia; căci orice cavaler trebuie să aibă o sabie când 
merge la luptă. 
Măria nu putea întrezări viitorul şi nu avea de unde să ştie că în timpul 
celor 75 de ani de viaţă, Anthony avea să facă atâtea lucruri bune pentru 
ţara şi poporul lui. De aceea a şi ajuns el la o vârstă destul de înaintată. 
Timpul pe care servitoarea îl petrecea cu Anthony 1-a format şi l-a 


modelat, astfel încât el a devenit un om plin de înţelegere pentru cei 
sărmani şi asupriţi. 

Aşa se face că, până la vârsta de şapte ani, micul conte n-a dus-o prea 
rău, pentm că Măria Mills a ştiut să însenineze viaţa 

X 

micuțului singuratic. Iată, însă, că a venit şi vremea ca el să fie trimis la o 
şcoală-internat, aşa cum se obişnuieşte în familiile bogate. I-a fost foarte 
greu să se despartă de Măria, dar şi mai greu să meargă la o şcoală în 
care viaţa urma să-i fie doar un chin. 

Directorul şcolii era cea mai nepotrivită persoană care să ocupe o astfel 
de poziţie. Pur şi simplu, el le permitea tuturor să facă ce voiau. Băieţii 
mai mari îi terorizau pe cei mai mici, iar lui Anthony îi era tot mai frică de 
ei. El şi ceilalţi băieţi mai mici erau ţinta bătăilor din partea huliganilor 
care credeau că îşi dovedesc „bărbăţia" lovindu-i pe cei mai mici decât ei. 
Peste ani şi ani, când a devenit un adult, Anthony se ducea cu gândul 
înapoi la şcoala aceea şi spunea: 

„Amintirea locului aceluia măînfioară; îmi este respingătoare chiar şi 
acum." 

Vacanţa este lucrul cel mai dorit de copii şi plecarea acasă ar fi fost 
întotdeauna o mare bucurie dacă Măria Mills ar fi fost mereu acolo să-l 
întâmpine. în timpul primelor vacanțe era minunat să-i vadă înfăţişarea ei 
maternă, s-o zărească stând în prag gata să-l întâmpine. Ea îşi făcea timp 
să asculte povestirile micuţului şcolar şi întotdeauna îi înţelegea 
necazurile şi suferinţele. 

Apoi, a venit o vacanţă pe care Anthony n-a putut s-o mai uite vreodată. 
Nu mai era prezentă Măria care să-l întâmpine în faţa acelor uşi 
impunătoare. Nici urmă de Măria cu care să se roage, care să-l 
povăţuiască şi să-l iubească. Măria fusese luată deodată de lângă el în 
timp ce micuțul se afla la şcoală, şi el s-a trezit pe neaşteptate despărţit 
de singura prietenă adevărată pe care o avusese pe lume. 

Singura lui mângâiere era convingerea fermă că Măria plecase la Domnul 
pe care îl iubise şi-L. slujise: Şi mai ştia că într-o bună zi o va revedea. 
între timp, viaţa îi părea lui Anthony foarte mohorâtă şi rece. Nu avea 
decât opt anişori! Niciodată nu va mai revedea el zâmbetul de bun-venit 
al bunei lui prietene şi niciodată nu va mai fi el cuprins în braţele ei de 
mamă. 

Nu-i de mirare deci că, dintr-o dată, vacanţele îşi pierduseră toată 
frumuseţea. Se poate ca Dumnezeu să fi găsit cu cale că Măria îşi 
terminase lucrarea pe care El i-o dăduse şi, în consecinţă, o chemase în 
Patria Cerească. 

Desigur, deseori Anthony a dorit să poată pleca acolo unde era şi Măria; 
se părea că nici o mângâiere nu-i putea alina durerea cea mare datorată 
pierderii ei. Servitoarea aceea credincioasă fusese singura persoană care 
i-a putut oferi dragostea de care el avea nevoie, dar acum ea nu mai era 
acolo. în aceste condiţii, conacul părea şi mai rece, şi mai mohorât, şi mai 
gol ca niciodată. 

CASA ST. GILES, WIMBORNE - CASA LUI ANTHONY 
Biograful lui Anthony povesteşte: 

„Tatăl şi mama lui erau şi mai puţin preocupaţi de el; în timpul vacanţelor 
lungi şi nefericite era lăsat pe seama servitorilor. Urma să trăiască zile în 
care nu avea destulă mâncare şi răbda de foame; alteori îşi amintea de 
acele nopţi de iarnă în care nu putea să adoarmă din cauza frigului." 
Greu de crezut că fiul unui conte putea răbda de foame într-un conac 
mare şi impunător. Şi totuşi acesta este purul adevăr. 

Vă puteţi întreba de ce 1-a lăsat Dumnezeu să sufere atât de mult. Dar 
cum altfel ar fi putut Anthony să simtă milă pentru acei copii care 
dormeau afară, pe acoperişurile fabricilor, sau în lăzile de gunoi, sau sub 
podurile Londrei? El, în marele conac de la Shaftesbury, trăise şi simţise 
aceeaşi foame şi acelaşi frig ca şi copiii de pe străzile pustii ale Londrei; 
iar toate acestea au făcut să fie şi el unul dintre ai lor. 

Anthony îi putea înţelege pe aceşti derbedei pe care toată lumea îi 
dispreţuia şi era persoana care putea să facă ceva pentru ei. Oare ar mai 
fi făcut el ceva spre binele lor dacă trăia asemenea prietenilor săi, fără 
nici o grijă pe lumea asta? 

Dumnezeu ştia ce face când pregătea un „cavaler" pentru lucrarea Sa! 
Intre timp, fără să ştie ce i se va întâmpla în viitor, Anthony începu să-şi 
găsească alinarea în Biblie, Cartea pe care i-o dăduse Măria şi care avea 
să-l facă un cavaler al dragostei şi onoarei. Citind-o, el L-a descoperit pe 
Cristos, Cel pe care Măria i-L prezentase ca pe un Prieten şi însoțitor al 
tuturor celor ce-şi pun încrederea în El. 

La 14 ani lucrurile s-au schimbat puţin în bine. Anthony a mers la o 
şcoală din Harrow al cărei director era un om bun şi blând. 

Anthony începu să se bucure de zilele de şcoală pentru că totul se 
schimbase, nimic nu mai semăna cu vechea şcoală. 

Apoi, într-o zi, i s-a întâmplat ceva ce i-a afectat tot viitorul. Se afla pe un 
deal privind la înmormântarea unui om sărman. Cei patru oameni care 
duceau sicriul erau foarte beţi. Anthony se uita la ei cum se clătinau, cum 
blestemau şi cântau în gura mare aşa cum fac alcoolicii. 

Pentru tânărul conte a fost un şoc să-i vadă pe oamenii aceia cum îl 
duceau la mormânt pe soţul, tatăl sau fiul cuiva. Nu mai văzuse aşa ceva 
în viaţa lui! Parcă şi inima a încetat să-i mai bată în timp ce-i privea 
clătinându-se în susul drumului. 


Dar ceva şi mai rău s-a întâmplat! în timp ce bărbaţii aceia dădeau colţul, 
nesiguranta lor i-a făcut să cadă, iar sicriul s-a prăvălit şi el cu o 
bufnitură. 

Anthony s-a cutremurat. Aşa se petreceau lucrurile cu cei săraci? Oare nu 
puteau să aibă şi ei parte de o înmormântare decentă? 

După ani şi ani, încă i se părea că mai aude bufnitura sicriului şi aceasta 
îi pătrundea şi îi înfiora toată fiinţa. Atunci şi acolo s-a hotărât să-şi 
dedice viaţa ajutorării unor oameni ca aceştia. 

Poate vă amintiţi din istorie că a existat o zi asemănătoare şi în viaţa lui 
Abraham Lincoln, când el a asistat la o licitaţie de sclavi în New Orleans 
unde a fost uimit să vadă o tânără vândută ca un animal. El aputut citi în 
ochii fiicei şi ai mamei groaza despărțirii. Pe de altă parte, Lincoln a putut 
remarca privirea victorioasă de pe chipul negustorului de sclavi care a 
cumpărat fata, şi în acea clipă a luat o mare hotărâre: într-o zi va rupe 
lanţurile sclaviei şi va îndepărta de pe chipul Americii această mare pată 
socială. Vă amintiţi cum a făcut el lucrul acesta posibil şi cum 1-a costat 
chiar viaţa. 

Ei bine, tânărul nostru cavaler a luat o hotărâre asemănătoare în ziua 
aceea de neuitat. Bufnitura acelui sicriu i-a sunat mereu în urechi. A 
înţeles că trebuia să facă şi el ceva pentru îmbunătăţirea condiţiilor de 
viaţă ale săracilor! Şi n-a rămas pe terenul dorințelor Va avea grijă ca 
morţii lor să aibă parte de o înmormântare cum se cuvine! 

Anthony şi-a ţinut promisiunea, deşi pentru atingerea acestui ţel avea să- 
şi cheltuiască mare parte din averea sa. 

între timp, oamenii l-au numit „cel de-al şaptelea conte", pentru că deja 
crescuse. Anthony şi-a terminat anii de şcoală la Harrow, a mers la 
Oxford, a trecut examenele cu bine, şi iată-1 în cele din urmă gata să 
înceapă opera vieţii sale. 

Curând şi-a dat seama că el nu va fi bine primit dacă îşi va duce la 
îndeplinire promisiunea făcută de câtva timp Angliei şi poporului ei. Ideea 
de a-i ajuta pe cei năpăstuiţi nu era pe placul multora dintre 
contemporanii săi! Majoritatea oamenilor bogaţi îşi închideau pur şi 
simplu ochii în faţa acestor probleme. Lorii se părea chiar neplăcut să 
abordeze acest subiect în compania altora. Nici chiar tatălui său nu i-a 
plăcut deloc ideea privind proiectele 

sale: în consecinţă, timp de şapte ani el nu i-a dat bani şi nici nu 1-a 
primit acasă! Dar această atitudine 1-a determinat pe Anthony să se 
consacre schimbării situaţiei teribile din jurul său. 

La vârsta de 24 de ani el scria în jurnalul său: 

„Nu vreau decât să fiu folositor lui Dumnezeu şi ţării mele. Trebuie să-i 
fac pe săraci să guste din bogăţia pe care Dumnezeu a revărsat-o peste 
mine." 

Curând politicienii l-au remarcat pe acest tânăr conte care a dezvăluit 
notiţa aceasta şi l-au desemnat ca membru al Comisiei pentru India. 
Atunci el a studiat de aproape obiceiul groaznic pe baza căruia văduvele 
hinduse erau arse de vii şi a conlucrat cu alţii pentru scoaterea acestei 


practici în afara legii. 

Şase ani mai târziu, Anthony scria: 

„Nu am mai mult de 30 de ani; s-ar putea ca, prin binecuvântarea lui 
Dumnezeu, să ajung la 70; dar de un lucru puteţi fi siguri, şi anume că, 
prin îndurarea Lui, nu mă voi da înapoi de la nici un efort până când 
obiectivul acesta nu va fi dus la îndeplinire prin moarte sau prin succes." 
Dar, povara cea mai grea pe inima contelui era soarta copiilor din 
preaiubita sa Anglie. Auzise de atâtea ori cum erau obligaţi ei să 
muncească ore lungi şi grele în fabrici; cum erau bătuţi şi îmbrânciţi, 
blestemaţi şi batjocoriţi, aşa încât viaţa le era doar un şir lung de 
nenorociri. 

Chiar aşa stăteau lucrurile? Era posibil oare ca tocmai în ţara lui să se 
întâmple astfel de lucruri? Se va duce să vadă cu ochii lui dacă acesta era 
adevărul şi va face tot ce-i va sta în putinţă pentru a se pune imediat 
capăt acestei suferinţe. Ştia că, dacă va trebui să încerce să lupte pentru 
aceşti copii în Parlament, va avea nevoie de mărturii clare de partea lui. 
Când a ajuns la vârsta de 40 de ani, a pornit în marea sa călătorie. 
Drumul 1-a purtat spre Lancashire, în nordul Angliei. Acolo se aflau multe 
fabrici de bumbac şi mine de cărbuni, şi el ştia că va avea destule ocazii 
să vadă dacă într-adevăr copiii erau trataţi cu cruzime de patronii lor. 

Când a ajuns acolo, şi-a dat seama că lucrurile stăteau cu mult mai rău 
decât îşi imaginase. Cu prilejul vizitelor la spitale, el a văzut mulţi micuţi, 
băieţi şi fete, bolnavi de molime groaznice. Ei erau victimele muncii în 
fabrici, căci acolo lucraseră atât de greu şi timp îndelungat, încât se 
îmbolnăviseră aşa de tare. 

La urma urmei, cum puteau ei să fie sănătoşi după ce înduraseră atâtea 
greutăţi? 

Inima lui mare şi bună nu mai putea suporta o asemenea privelişte: 
spatele unora dintre ei era numai carne vie şi cicatrici rămase de pe urma 
bătăilor primite. îşi dădea seama cu spaimă cât de greu le fusese să 
muncească la ţesătorie sau în minerit. 

„Copilaşii, ne spune el, erau vânduți stăpânilor care-i tratau cu o cruzime 
revoltătoare. Nu numai că munca lor era nespus de grea, dar deseori ei 
erau înfometați şi bătuţi de patronii lipsiţi de orice omenie, până când 
spatele lor devenea «carne crudă»." 

Părăsind spitalele, Anthony a vizitat minele de cărbuni, unde i-a fost dat 
să constate condiţiile foarte grele în care erau obligate să trudească 
femeile şi fetele. Erau ca nişte animale: „înhămate cu 

cingători şi lanțuri la cărucioarele pline cu cărbuni pe care trebuiau să le 
tragă în patru labe până la puț...". 

Anthony a mai aflat că tot aşa se întâmpla şi în Scoţia, ba încă uneori şi 
mai rău: 

„Se relata cazul unei fetiţe de şase ani care purta în spate 56 de pounds 
(aproape 26 de kg) de cărbune şi care făcea acest lucru de 14 ori pe zi, pe 
o distanţă egală cu înălţimea Catedralei St. Paul din Londra." 

Lordul Shaftesbury s-a întors la Londra foarte trist. Dar acum era înarmat 
cu multe dovezi. Nu după mult timp, el le-a prezentat membrilor 
Parlamentului mărturii atât de convingătoare, încât i-a lăsat fără nici o 
replică pe cei ce ar fi vrut să se împotrivească. Dar nu era uşoară 
introducerea unor legi care să combată astfel de abuzuri. Proprietarii 
fabricilor scoteau profituri imense de pe urma acestei cumplite subjugări 
a copiilor. Ei le dădeau nişte salarii de mizerie, în schimbul cărora aceştia 
făceau munca adulţilor. De aceea fabricanţii ţineau cu orice preţ să 
angajeze copii. 

Timp de 14 ani a lucrat contele la proiectul său. I-a trebuit mult timp, dar 
în cele din urmă a fost promulgată o lege care limita ziua de muncă la 10 
ore, de luni până vineri, iar sâmbăta la 8 ore. De asemenea, Lordul 
Shaftesbury a colaborat la apariţia legii pe baza căreia duminica era 
declarată zi liberă. Nici un angajat nu putea fi obligat să muncească în 
această zi doar pentru că aşa voia patronul său. 

Nu numai suferinţa fizică îl afecta pe Lordul Shaftesbury. El şi-a dat 
seama că aceşti copii ai Angliei erau ca nişte păgâni, cunoştinţele lor 
biblice fiind extrem de reduse. El i-a încuraj at pe cei ce au înfiinţat 
„Ragged Schools" (Şcolile Zdrenţăroşilor) să-i înveţe pe băieţi şi fete 
Scriptura şi calea mântuirii. 

Dacă ar fi să scriem o listă cu tot ce a făcut „cavalerul lui Dumnezeu" 
pentru Anglia şi oamenii ei, cred că nu am mai termina. 

El a sprijinit financiar London City Mission şi a fost membru al British and 
Foreign Bible Society (Societatea Biblică pentru Britania şi Străinătate). 
A încercat să obţină creşterea veniturilor 

lucrătorilor din ferme. Asprijinit cauza micuţilor coşari care munceau căţărându- 


A 


se pe clădiri şi dându-şi drumul pe coşurile acestora. A militat pentru închiderea 
tavernelor în ziua de duminică. Acest „cavaler al lui Dumnezeu" s-a ridicat 
împotriva condiţiilor de cazare din casele de oaspeţi aglomerate, unde oamenii 
erau găzduiţi la preţuri modeste, dar adesea îngrămădiţi într-o singură cameră 
şi obligaţi să doarmă pe bănci într-o mizerie cumplită. Contele a făcut posibilă 
desfiinţarea lor, ele fiind înlocuite cu alte case mai bune în care să se 
adăpostească săracii. 

Dar sfera preocupărilor sale a depăşit cu mult graniţele ţării natale. 

A fost plin de înţelegere faţă de africanii vânduți ca sclavi, s-a 

împotrivit traficului de opiu în China şi i-a sprij init pe evreii din Rusia. 

Un fragment din jurnalul său, pe când avea 45 de ani, ne arată 

cât de convins era el că fără rugăciune nimic nu este posibil: 

„Zile şi săptămâni în şir, eu m-am rugat cu cuvintele lui Lot: «Dă-mi, Doamne, 
Ţoarul acesta: iată că este o cetate atât de mică!» Astăzi în biserică s-a citit 
acest capitol, apoi a venit şi răspunsul: «lată, că ţi-am împlinit şi această 
dorinţă». Am simţit aceste cuvinte ca pe răspunsul aşteptat din ceruri; eu aveam 
să-i salvez pe copiii care lucrau în tipografii şi, asemenea poporului Israel de 
altădată, mi-am plecat capul şi m-am închinat lui Dumnezeu. M-am ridicat 
curând şi am ieşit, asemenea lui Wilberforce, să mă rog în câmp pentru copiii 
nefericiţi." 

Dar cavalerul nostru s-a rugat nu numai pentru săracii şi năpăstuiţii din ţara sa 
mult iubită. S-a rugat pentru multe alte lucruri; printre acestea, el s-a rugat 
Domnului pentru o soţie! El I-a cerut lui Dumnezeu să-i dea pe cineva care să-i 
înţeleagă planurile îndrăzneţe, care să-l ajute mai degrabă decât să-1 împiedice; 
şi Dumnezeu i-a răspuns la această rugăciune! 

Timp de peste 40 de ani, soţia sa a lucrat împreună cu el; iar la 

moartea ei, Lordul Shaftesbury s-a simţit cu adevărat foarte singur. 

Cu toate acestea, singurătatea nu 1-a făcut să-şi părăsească lupta. 

Când regina Victoria a dorit să-l onoreze făcându-l membru 

al Royal Garter (Ordinul Jartierei, o înaltă decorație engleză), el 

a refuzat distincţia oferită. Atât regina, cât şi soţul ei care încă trăia, au 
fost foarte nemulţumiţi de acest refuz. De asemenea, Anthony şi-a 
dezamăgit şi prietenii, refuzând să accepte o poziţie mai înaltă. în cele din 
urmă, când i s-a spus că va putea fi înmormântat în Westminster Abbey, 
alături de multe dintre personalităţile celebre ale Angliei, el şi-a 
manifestat refuzul faţă de această onoare, exprimându-şi dorinţa de a fi 
îngropat lângă iubita lui soţie, în pământul din preajma casei sale. 

Poate vă gândiţi că, măcar spre sfârşitul vieţii, Cavalerul nostru ar fi 
meritat puţină odihnă. Dorinţa sa, însă, a fost să rămână la post şi să 
lupte până la sfârşit. 

XXX 

Vă invit să mai aruncăm o privire la lucrurile făcute de el în continuare. 
Acum doarme, căci este noapte, dar, de îndată ce clopotul bate miezul 
nopţii, Contele se trezeşte. Se ridică şi împreună cu câţiva oameni care îl 
ajută, el îşi croieşte drum prin noapte. Este un bărbat înalt, uscăţiv şi anii 
şi-au lăsat amprenta asupra lui, dar poţi vedea în el pe acelaşi Anthony de 
altădată. 

El se îndreaptă spre vecinătatea Catedralei St. Paul şi, dacă îl urmărim, 
vom vedea că ţinta sa este viaductul Holborn. Aici, sub arcadele măreţe 
ale podului, este un loc uscat care slujeşte ca adăpost chiar şi în nopţile 


umede. Este un loc ideal pentru copiii părăsiţi şi zdrenţăroşi. Unii dintre 
ei sunt hoţi care se ascund de poliţie. Alţii sunt doar nişte ştrengari 
aruncaţi pe drumuri, care nu au pe nimeni să-i iubească şi să-i 
adăpostească. 

Măcar în acest loc puteau găsi şi ei un ascunziş de vântul aspru şi de 
lumina orbitoare a străzilor. Sub arcadele prietenoase mulţi băieţi 
părăsiţi îşi făcuseră căsuţa lor vrednică de milă. 

Vedeţi dumneavoastră, cel de-al şaptelea Conte de Shaftesbury ştia exact 
unde să se ducă şi să-şi caute copiii. Cu o lanternă în mână, Cavalerul 
începu să-i caute. Şi iată-i cuibăriţi unul în altul ca să-şi ţină de cald. 
Cavalerul înainta spre ei, privindu-le feţele. 

Dar ce vrea să facă? El scoase de acolo 30 sau 40 de hoinari, copii ai 
nimănui, şi-i duse din întunericul de sub arcade într-o încăpere unde toate 
erau deja pregătite. înăuntru era căldură şi lumină; acolo copiii aveau să 
fie imediat hrăniţi şi îmbrăcaţi. 

XXX 

Dar să nu credeţi, dragi cititori, că noaptea aceea a fost un caz singular în 
viaţa Lordului Shaftesbury - a fost doar una din multe altele de felul 
acesta. 

Prietenii îl sfătuiau să nu-şi mai întrerupă somnul din timpul nopţii, dar el 
obişnuia să spună: „Inima mi se frânge de durere pentru bieţii mei 
copilaşi." 

Deşi prin venele sale curgea cel mai albastru sânge al nobilimii britanice, 
Cavalerul nostru îşi părăsea palatul său de pe West End numai ca să fie 
alături de copii. 

Unul dintre apropiații săi colaboratori ne mai spune câte ceva despre 
conte, aşa încât putem avea o imagine mai clară despre el în ultimele zile 
din viaţa sa. 

Astfel aflăm că el avea o „vizuină" la St. Giles, care era foarte aproape de 
viaduct unde obişnuia să doarmă pe un pat îngust de fier acoperit cu o 
pătură făcută din petice. 

Dacă l-ai fi întrebat de ce prefera să se învelească el cu astfel de pături 
amărâte, îţi răspundea astfel: 

„Pătura asta a fost cusută de băieţii de la «Ragged Schools» şi mi-a fost 
dăruită de ei ca să-mi slujească drept cergă pentru cal, dar când am 
primit-o le-am spus: «Nu, dragii mei băieţi, nu pentru cal o voi folosi, ci 
mă voi acoperi cu ea câte nopţi voi mai avea»". Apoi el se întorcea spre 
tine cu un zâmbet plin de bunătate şi continua: „Mă simt minunat sub ea, 
pentru că mă face să mă simt aproape de băieţii mei." 

în cele din urmă a venit şi vremea ca iubitul nostru Cavaler să 

plece Acasă, unde plecase şi bătrâna lui doică, Măria Mills, cu 

mulţi ani în urmă. Apropiindu-se de sfârşitul zilelor sale, el a spus: 

„Ştiu că Răscumpărătorul meu este viu şi că mi-a fost prieten 

în toţi aceşti ani lungi." 

IX 

Anthony a părăsit pentru totdeauna Anglia pentru a merge într-un ţinut 
mai bun, dar nu înainte de a lăsa o moştenire nepieritoare urmaşilor săi. 


Săracii şi în special copiii nimănui îi vor fi mereu recunoscători 
Cavalerului lor, care s-a luptat cu atâta nobleţe pentru ei. Şi-a împărţit cu 
ei nestingherit averea şi dragostea. 

Totuşi, nu numai celui de-al şaptelea Conte de Shaftesbury trebuie să-i fie 
recunoscători cu toţii. Măria Mills, credincioasa doică, şi-a retrăit viaţa ei 
anonimă şi umilă, de data aceasta ascunsă în faptele bune ale băiatului 
drag care a crescut devenind un „Cavaler al lui Dumnezeu". 

Nu s-a scris nimic niciodată despre viaţa acestei femei umile; cu 
siguranţă, numele ei nu apare în nici o carte de istorie. Data viitoare însă, 
când veţi citi despre Lordul Shaftesbury, păstraţi un moment de 
reculegere în memoria umilei servitoare, care şi-a făcut timp să-l 
iubească şi să-l crească pe băieţelul singuratic şi părăsit. De altfel, am 
puternicul sentiment că, în Cer, ea îşi va avea partea de răsplată din ceea 
ce Regele Universului a pregătit pentru Cavalerul nostru. 

Ţi-ar plăcea să trăieşti într-o casă în faţa căreia nu există o pajişte verde 
şi frumoasă şi când ieşi afară să păşeşti direct în stradă? i-ar plăcea să 
n-ai o curte în spatele casei unde să te joci, singurul loc pentru asta fiind 
străzile pline de praf? 

Micuţul Samuel Chadwick trăia într-un astfel de loc. Oriunde ţi-ai fi 
îndreptat privirile, ai fi văzut numai case din cărămidă roşie, fără nici un 
pic de spaţiu între ele deoarece erau lipite una de alta până când formau 
un singur şir impunător şi roşu. 

Micuţul Samuel şi prietenii săi trebuiau să se mulţumească doar cu 
trotuarul ca loc dejoacă. Mai erau şi câţiva băieţi care trăiau în case mai 
bune, dar ei erau copiii patronilor de fabrici.Tatăl lui Samuel nu era decât 
un muncitor şi, în nordul Angliei unde locuia familia Chadwick, muncitorii 
nu-şi puteau permite să aibă asemenea case. 

Samuel s-a născut într-o astfel de casă în Burnley, Lancashire, pe 16 
septembrie 1860. Eu am fost în Burnley de mai multe ori şi, dacă închid 
ochii, pot să-mi imaginez şirurile de case din cărămidă roşie. într-una din 
acele case trebuie să fi trăit şi Samuel. Când a crescut mare şi a devenit 
un bărbat în toată puterea cuvântului, amintindu-şi de locul unde fusese 
casa lui pe când era un puşti, Samuel a povestit: 

„Nu exista înjur nici un fir de iarbă, nici un pom, nici o floare. Totul 
zumzăia de zgomotul fabricilor din zori şi până-n seară. Singurul loc 
dejoacă era trotuarul." 

Totuşi, deşi băiatul a trăit într-o zonă unde nu se afla nici un pom, nici 
iarbă, nici flori, el putea zări „culorile din ochii oamenilor, poezia din 
mâinile lor" şi putea auzi „armonia din sufletele lor." 

Viaţa lui Samuel era una foarte ocupată, deoarece el era mult mai ocupat decât 
i-ar fi îngăduit vârsta lui fragedă. în fiecare dimineaţă trebuia să se trezească la 
ora şase şi să meargă împreună cu tatăl lui, care era muncitor la o fabrică de 
bumbac. 

Vedeţi dumneavoastră, el a trăit pe vremea când mulţi băieţi de cinci sau şase 
ani erau nevoiţi să lucreze în mine sau în fabrici pentru a mai adăuga un bănuţ 
la veniturile familiei. Exact acest lucru îl făcea şi Samuel. 

Mai târziu, când a devenit un pastor foarte cunoscut, el a înţeles că Dumnezeu 
îngăduise aşa ceva în copilăria lui cu un scop bine definit. Vă amintiţi cum 1-a 
lăsat Dumnezeu pe Iosif să stea în închisoare atâţia ani; şi unde mai puneţi că el 
nici nu făcuse ceva ca să merite aceasta! Timpul petrecut în temniţă 1-a pregătit 
pe Iosif pentru misiunea sa viitoare, Dumnezeu vrând să facă din el un 
conducător bun şi înţelept. 

Ei bine, Dumnezeu ştia că dacă micuțul Samuel Chadwick trece prin greutăţi, el 
va putea cu atât mai bine să predice oamenilor săraci, când va deveni adult. El 
va putea să-i înţeleagă întrutotul pentru că, odinioară, pe când era doar un 
băieţel, şi el trecuse prin lipsuri şi necazuri. 

Deocamdată însă, micuțul Samuel, la numai cei şase ani ai lui, habar nu avea de 
planul deosebit făcut de Tatăl său ceresc cu privire la el. 

în fiecare dimineaţă era dus, sau mai degrabă târât, de tatăl lui pe drum spre 
fabrică. Muncitorii de la fabrica din Lancashire obişnuiau să poarte saboţi de 
lemn. Dacă ai fi fost acolo, ai fi auzit bocănitul acelor saboţi ciudaţi pe trotuar. 
Pe micuțul nostru îl aşteptau ore lungi de muncă. Dar cum Samuel era un 
muncitor sârguincios şi credincios, lucrurile nu stăteau chiar aşa de rău cu el în 
comparaţie cu alţi băieţi de seama lui. 

Din fericire pentru Samuel, patronul fabricii în care lucra el era un creştin 
metodist. Aceasta însemna că patronul nu permitea în fabrica lui lucruri care se 
petreceau în alte fabrici. Samuel îşi aducea aminte că niciodată nu auzise acolo 
vreo înjurătură sau un banc deşănţat. Desigur, aşa ceva este de necrezut într-o 
fabrică! 

El îşi mai amintea că odată îl enervase pe patron arătând că ştia despre bumbac 
un lucru de care el încă nu auzise. Probabil că omul s-a simţit tare deranjat de 
faptul că puştiul îi dăduse în vileag neştiinţa, în văzul tuturor, astfel încât şi-a 
ieşit din fire. Bineînţeles că patronul n-a găsit nici o vină la felul în care muncea 
Samuel. în ciuda vârstei sale fragede, copilul îşi făcea treaba cu sârguinţă. Când 
un coleg de muncă de-al tatălui său şi-a aruncat ochii pe o bucată de stofă ţesută 
de Samuel, a spus în dialectul său cu puternice accente specifice locuitorilor din 
nordul ţării: „Puştiul ăsta al tău e cam ciudat, ce poţi să-i faci?" 

încă pe când era foarte mic, lui Samuel îi plăcuse să participe la întâlnirile 
politice. Uneori, dacă ai fi stat lângă el, pe vremea când avea doar opt ani, l-ai fi 
auzit citind cu voce tare discursurile primilor miniştri în faţa a trei sau patru 
oameni. Pe atunci în Anglia primul ministru juca un rol principal. De aceea şi 


discursurile lui erau foarte importante. 

Samuel era foarte preocupat de tot şi de toate; şi unde mai pui că era şi un 
foarte bun cititor! Pe vremea aceea, peste mare, în Europa, se desfăşura 
războiul franco-german, aşa că micuțul nostru urmărea evenimentele cu mare 
atenţie. Obişnuia să înfigă ace într-o hartă ca să marcheze astfel locurile pe 
unde avansa armata. 

După cum aţi şi presupus, Samuel era unul dintre aceia care îşi formează 
opiniile fără a se lăsa influenţaţi de cei din jur. Deşi era metodist, îi plăcea tare 
mult să meargă şi în alte biserici ca să vadă cum se petreceau lucrurile acolo. îi 
plăcea să viziteze catedralele. Odată, s-a strecurat într-o biserică romano- 
catolică şi i-a privit vreme îndelungată pe preoţii care slujeau la altar. Când i-a 
văzut cum sărutau crucifixul, a fost foarte indignat, pentru că deşi era tare 
curios să vadă şi alte biserici, în adâncul inimii lui era totuşi un non-conformist. 
El era credincios bisericii lui, iar acolo nimeni nu făcea astfel de lucruri! 

Altă dată s-a dus într-o biserică episcopală. S-a întâmplat să intre acolo în timp 
ce se desfăşura ceea ce ei numesc „serviciul de confirmare". într-un astfel de 
moment noi membri se adaugă 

bisericii şi pentru toţi este o ocazie deosebit de solemnă. Samuel era 
foarte fascinat de episcopii care, se gândea el, erau îmbrăcaţi foarte 
ciudat. El a întrebat în stânga şi-n dreapta de ce purtau ei şorţuri şi 
jambiere. Dar nimeni nu ştia ce să-i răspundă, aşa că se duse în grabă la 
biblioteca din apropiere şi acolo găsi explicaţia la tot ce voia să ştie 
despre episcopi şi despre hainele lor nostime. In trei din şirul celor cinci 
imobile în care locuia şi familia Chadwick, trăiau nişte alcoolici înrăiţi. 
Samuel îi văzuse pe aceşti oameni, dar şi pe alţii, mergând pe trei cărări 
în drum spre casă după ce îşi petrecuseră aproape toată seara la 
cârciumă. El auzea cuvintele lor bolborosite, în timp ce stătea pe 
trotuarul din faţa casei. Lui Samuel nu-i plăcea deloc ceea ce vedea şi 
auzea, şi a jurat încă de pe atunci că nu va avea nimic de-a face cu acea 
licoare îngrozitoare şi demnă de toată ura, care-i făcea pe oameni să se 
comporte într-un asemenea hal. 

Odată el văzu nişte oameni descărcând un butoi de băutură în faţa casei 
unde locuia predicatorul. Şi când acesta urma să fie votat ca preşedinte al 
Societăţii Metodiste, băiatul s-a opus alegerii acestui om. în inima lui 
Samuel se înrădăcinase adânc o ură de moarte faţă de relele pe care le 
producea băutura. Astfel, el a semnat jurământul formulat de 
Temperance Pledge (Societatea Antialcoolică pentru Cumpătare) din 
Bând of Hope (Liga Speranţei). Prin gestul lui, Samuel se angaja să nu 
pună niciodată în gură vreo picătură de băutură alcoolică. Deşi nu avea 
decât opt ani când a făcut această promisiune, el şi-a respectat-o toată 
viaţa. Un an mai târziu, Samuel a întâlnit-o pe prima sa iubită, care era 
călugăriţă! Patruzeci de ani mai târziu, călătorea din Cape Town, Africa 
de Sud, spre Anglia la bordul unui vas. Şi cine credeţi că stătea la masă 
lângă el? Cine alta decât aceeaşi călugăriţă care între timp devenise 
stareţă!? într-o zi, el îi vorbi despre prima lui iubire, iar ea îl privi atât de 
uimită, întrebându-se de unde avea el curajul să-i mărturisească astfel de 
lucruri. Apoi îşi dădu seama că pe vremea aceea el nu avea decât nouă 
ani! Sunt sigur că s-au distrat grozav pe seama acelei amintiri din 
copilărie. 

Dar cea mai importantă zi din viaţa lui Samuel s-a petrecut pe când el avea zece 
ani. Luase parte la un serviciu aniversar într-o biserică metodistă din apropiere. 
Ziua aceea era deosebită deoarece un orator foarte vestit venea să predice 
acolo. Predicatorul din acea dimineaţă era profesor la Colegiul Headingley. El a 
vorbit despre „crinul dintre spini" din cartea Cântarea Cântărilor. Aceste cuvinte 
nu-i spuneau mare lucru lui Samuel. Dar deodată predicatorul a început să le 
spună o istorioară despre un om numit Newton. în acel moment Samuel a 
tresărit şi a ciulit urechile. Oricărui băieţel îi plac poveştile, iar cea pe care el o 
asculta acum era despre cineva care a spus că dacă tot ce are el de făcut este să 
lustruiască pantofi, atunci va încerca să-i lustruiască mai bine decât oricare 
dintre concetăţenii lui. 

Ca să înţelegeţi această istorioară şi să ştiţi de ce 1-a impresionat ea atât de 
mult pe Samuel, ar trebui să vă spun că în Anglia, pe vremuri, era obiceiul ca 
familia să-şi pună încălţămintea la intrarea în dormitor, lângă uşă. Dimineaţa, 
cineva din casă curăța şi lustruia pantofii murdari, aşa că străluceau şi arătau 
minunat. Motivul pentru care Samuel tresărise în biserică, în acea dimineaţă, 
era că sarcina de lustruire a încălţărilor celor din casă îi revenea lui. Povestea 
despre Newton i-a mers direct la inimă. Cu adevărat, un aşa fel de mesaj nu 
putea decât să-ţi meargă la inimă! Era un lucru pe care orice băieţaş l-ar fi putut 
înţelege. 

După ce s-a întors de la biserică, el a hotărât să facă întocmai ca omul din 
povestire. A doua zi de dimineaţă începu, ca de obicei, să lustruiască ghetele şi 
pantofii. Plouase cu găleata toată duminica, şi lui Samuel nu-i plăcea deloc să 
lustruiască pantofii după o zi ploioasă, pentru că umezeala şi noroiul îi făceau 
aproape de nerecunoscut. 

După ce s-a făcut mare, el a mărturisit cu propriile lui cuvinte ce s-a întâmplat în 
timp ce lustruia pantofii: 

„Pur şi simplu uram curăţatul şi lustruitul încălţămintelor, în special ghetele 
tatălui meu. Duminica aniversară fusese o zi umedă, aşa că lustruitul de a doua 
zi dimineaţă era ceva cumplit. Am început 

cu ghetele tatei, călăuzindu-mă după principiul: Fă ce-i mai neplăcut la 
început! Tocmai terminasem şi le-am aşezat pe podea răsuflând uşurat. 
Apoi, în timp ce mă uitam la ele, mi-am amintit cuvintele predicatorului 
despre lustruitul pantofilor ca şi cum Domnul Isus Cristos urma să-i 
poarte. Cuvintele amintite m-au străpuns! Habar nu aveam ce putea să 
însemne «a fi un crin printre spini», dar m-am întrebat în sinea mea dacă 
ghetele acelea ar arăta frumos în picioarele lui Isus Cristos. Drept 
răspuns am înhăţat ghetele şi mi-am luat treaba de la capăt. Nu era mare 
lucru de făcut; dar, în lumina anilor ce au venit şi au trecut, cred că a fost 
cel mai important lucru pe care l-am făcut în viaţa mea. Şi aceasta pentru 
că atunci mi-am formulat un principiu de la care nu m-am mai abătut tot 
restul vieţii mele. Mi-am format obiceiul de a face chiar şi cele mai mici 
lucruri ca pentru Isus Cristos. 

Am scris mii de scrisori pe an, dar nu-mi amintesc să fi trimis vreuna cu 
pete sau cuvinte tăiate. Devenise aproape o obsesie să fac toate lucrurile 
ca pentru Domnul Isus Cristos. întotdeauna am crezut că ziua aceea 
aniversară a fost ziua întoarcerii mele la Dumnezeu. Nu am fost în nici o 
cămăruţă unde să mi se pună întrebări. Eram doar un copil, dar deja îl 


cunoşteam pe Domnul Isus. Faptul că am început să lustruiesc ghetele 
tatei a doua oară, făcând asta ca pentru Domnul, a însemnat însăşi 
mărturisirea mea de credinţă. Acesta a fost momentul hotărârii mele 
pentru Domnul." Oare chiar a fost mântuit micuțul Samuel în acea zi? Ei 
bine, haideţi să-1 lăsăm pe el să ne spună cum i-a fost influenţată viaţa de 
această hotărâre: 

„Mă retrăgeam deoparte de trei ori pe zi şi mă rugam în duhul în 
intervalul dintre aceste trei momente. Obiceiul de a mă retrage de trei ori 
pe zi nu era unul uşor. Ora mesei trecea repede, familia mea era 
numeroasă, casa noastră era mică, dar am reuşit!" 

lată că Samuel a crescut repede şi a devenit adolescent. La 15 ani a 
simţit că Dumnezeu îl cheamă să fie predicator, dar el era conştient de 
sărăcia lui şi de faptul că trebuia să muncească ore în şir, aşa că nu avea 
timp pentru şcoală. N-a spus nimănui nimic 

despre speranţele sale, dar a început să studieze din greu, astfel încât, 
într-o zi, va fi pregătit să fie predicator. Deşi muncea de la şase dimineaţa 
până la şase seara, pe la ora şapte îşi scotea cărţile şi începea să studieze 
gramatica, aritmetica, geografia, istoria, teologia şi Biblia timp de cinci 
ore în fiecare zi. 

Toţi băieţii au nevoie şi de prieteni adevăraţi, iar Samuel şi-a găsit unul 
pe când avea 16 ani. Josiah Mee, noul său prieten, a putut vedea în 
băiatul acesta care muncea la fabrică, ceva ce alţii trecuseră cu vederea. 
Prin mijlocirea lui Josiah, Samuel avu şansa să înceapă să predice. De 
fapt, familia Chadwick a decis să se mute într-o casă ceva mai mare 
pentru ca Samuel să aibă propria sa cameră unde să-şi poată continua 
studiile liniştit şi în pace. 

Samuel Chadwick a devenit un adolescent tare ocupat! Nu numai că îşi 
începea munca foarte devreme în fiecare dimineaţă; dar, în loc să doarmă 
mai mult duminica, el obişnuia să plece de acasă înainte de ora nouă, 
străbătând pe jos 10-15 km până la biserică, pe orice fel de vreme. Acasă 
nu se întorcea decât seara. 

în cele din urmă, după o perioadă de studiu intens, veni şi ziua când el 
avea să stea în faţa unei comisii de examinare. Toţi voiau să vadă dacă 
Samuel era pregătit să devină predicator. Spre deosebire de Josiah, şeful 
comisiei nu prea era în stare să-l înţeleagă pe băiatul din faţa sa. 
Probabil că vedea doar un băiat sărman dintr-o fabrică, care vorbea cu un 
accent specific locuitorilor din nordul ţării şi care nu frecventase nici una 
din şcolile sau colegiile cunoscute unde mergeau băieţii dornici să înveţe 
să predice. Aşa că i-a spus deschis tânărului Samuel căjurase să nu 
permită vreodată unui om needucat să urce la amvon. Deşi Samuel 
studiase aşa de mult, era totuşi considerat un om needucat! Şeful 
comisiei simţea că nu-l poate lăsa să predice. 

Băiatul era uimit. într-adevăr, aceasta era o lovitură grea dată tuturor 
năzuinţelor cu care studiase atât de mult. Cu câtă nerăbdare aşteptase el 
ziua aceasta! Dar biograful lui Samuel spune: „Când supraveghetorul a 
închis o fereastră, Dumnezeu a deschis uşa." 

Samuel crezuse că acela fusese sfârşitul, dar nu era aşa! Acela era doar 
începutul unei vieţi nou-nouţe. 

Josiah Mee, prietenul său, i-a convins pe cei din comisie să-i permită lui 
Samuel să fie predicator laic la Stacksteads. Acest lucru însemna că, deşi 
nu putea să fie predicator ordinat, totuşi putea să predice în diferite 
biserici. Aşa că Samuel îşi mai reveni la urma urmei. Atâta vreme cât 
putea să predice, el ştia că făcea ceea ce Dumnezeu 1-a chemat să facă. 
Viaţa lui Samuel a fost una foarte interesantă. însă, chiar dacă nu mai 
putem adăuga aici multe lucruri, probabil că aţi auzit destul despre felul 
în care Dumnezeu 1-a pregătit pe tânărul muncitor ca să devină un 
slujitor al Său extrem de folositor. Veţi găsi cărţile sale în multe case 
creştine, căci scrierile lui au fost o binecuvântare pentru viaţa multora. 
La câte lucruri mari nu se poate aştepta un băiat sărac, provenit dintr-o 
familie umilă şi trudind din greu pentru a-şi câştiga existenţa, dacă este 
credincios în lucrurile mici, cum ar fi acela de a lustrui pantofii! 

3. CAPTURAREA REBELEI IDA SCUDDER 


N-avea nici un rost încercarea de a o convinge pe micuța Ida Scudder să 
se liniştească, pentru că ea era tare mânioasă. De fapt, ea era mânioasă 
de câtva timp şi acum nu se mai putea abţine. 

Vedeţi dumneavoastră, mama Idei trebuia să se întoarcă în India, iar de 
data aceasta nu putea lua şi fata. Ida trebuia să fie lăsată în America. 
Lacrimi fierbinţi i se rostogoleau pe obraj i în timp ce bătea cu picioarele 
în podea. 

„Nu cred că-i corect să plece mama şi să mă părăsească numai ca să aibă 
grijă de copiii aceia hinduşi, spunea ea cu asprime. Doar este mama mea! 
Şi eu o vreau numai pe ea!" 

Prima noapte petrecută departe de mama a fost groaznică pentru Ida. 
Toată noaptea suspinase cu capul în pernă. Unchiul Henry şi mătuşa 
Fanny nu înțelegeau de ce se închisese Ida în camera ei refuzând să 
mănânce. Ei au pedepsit-o când ea a aruncat pe fereastră un platou plin 
cu cea mai bună mâncare. 

După ce s-a mai liniştit, Ida s-a gândit că probabil şi mama îi ducea dorul 
la fel de mult. Aşa că şi-a şters lacrimile şi s-a rugat astfel: „O, Doamne, 
ajută-mă să fiu mai curajoasă! Fă-mă vrednică demamamea!" 

Dar oricât de mult s-ar fi rugat, nimic nu părea s-o determine să urmeze 
exemplul nobil al multor membri din familia Scudder. Ida provenea dintr- 
o familie de misionari, dar asta nu însemna că şi ea era o misionară. Ea 
ştia cum stau lucrurile în India. Ii privise pe părinţii ei cum încercau să-i 
ajute pe oamenii de acolo şi refuza să trăiască în clima aceea fierbinte şi 
să treacă prin toate greutăţile pe care misionarii le întâmpinau pe acele 
meleaguri. 

„Simplul fapt că bunicii, părinţii, mătuşile şi unchii mei au fost cu toţii 
misionari nu înseamnă că şi eu ar trebui să fiu!" se gândea ea. „Deja 
cincisprezece membri ai familiei Scudder au ajutat India, şi eu cred că 
este de ajuns pentru o familie! Oh, nu, pur şi simplu nu mă voi duce şi eu 
acolo!" 


însă, iată că viaţa se schimbă! Acum Ida a mai crescut şi a mers la o 
şcoală internat. Camera trei este plină de veselie. Cum ar putea să fie 
altfel când opt fete locuiesc împreună în acelaşi dormitor? Domnişoara 
Tompkins îşi face turul de noapte şi fetele se bagă repede sub aşternut în 
timp ce ea intră în cameră. Dar, după ce paşii ei nu se mai aud pe coridor, 
toate se ridică în capul oaselor şi încep să sporovăiască. Vorbesc despre 
ceea ce speră să facă după ce vor termina şcoala. 

Apoi, una dintre ele se întoarce spre Ida! 

, ,Ptiu! Tu n-ai să poţi face nimic din toate astea. Vei fi misionară ca şi 
părinţii tăi." 

Dar Ida le dă imediat replica: 

„Să nu mai îndrăzneşti să-mi spui mie aşa ceva! Eu n-am să fiu misionară! 
V-o spun eu: nu am să fiu!" 

„S-ar putea să fie un lucru distractiv", sugeră una dintre ele pe un ton 
liniştitor. 

„Distractiv?" Ochii Idei aruncau văpăi. 

„Bănuiesc că habar nu ai ce înseamnă asta. Ştii ceva - şi glasul ei se mai 
linişti în timp ce o umbră de întristare îi brăzdase chipul -pe când aveam 
numai şase ani obişnuiam să mă duc şi eu să ajut la hrănirea copiilor care 
mureau de foame. Trebuia să rup bucăţi de pâine şi să le bag în gura lor 
pentru că ei erau prea slăbiţi ca să mănânce singuri." 

Fiorii le cuprinserăpe fetele din celelalte paturi. 

„Da, aşa am făcut. Şi am văzut bebeluşi morţi pe străzi şi oameni târându- 
se prin piaţă cu mâinile întinse ca nişte gheare. Uuf! Mi-e silă de India! Şi 
unde mai pui că familia mea are deja prea mulţi misionari. Eu am de gând 
să rămân aici, în America." 

Probabil că domnişoara Tompkins a auzit tonul ridicat al fetei, 

uşa că şi-a făcut imediat apariţia în faţa uşii de la camera cu numărul 
trei. întreaga discuţie a trebuit să înceteze în acea noapte. Dar gândurile 
tinerei rebele Ida încă mai izbucneau: „Pur şi simplu nu am să fiu 
misionară! bombănea ea. N-am să fiu şi n-am să fiu!" 

Zilele de şcoală se scurgeau vertiginos. Ida Scudder era cea mai veselă şi 
mai populară fată din Northfield. India cu foametea şi mizeria ei se afla la 
mii de ani depărtare de distracţiile şi petrecerile care aveau un rol atât de 
important în viaţa Idei. Dar multele scrisori pri mite de la părinţii ei 
iubitori nu-i permiteau să uite cu desăvârşire că, la urma urmei, era copil 
de misionari. 

„Am cumpărat din New York o orgă mică, i-au scris ei. Va fi aici ca s-o 
foloseşti tu, Ida, atunci când vei veni... Continuă să exersezi la pian, 
draga noastră. Muzica este de mare ajutor pe câmpul de misiune..." 

Ida era tare nemulțumită de faptul că părinţii se aşteptau ca ea să devină 
misionară. Toţi păreau să ia acest lucru ca de la sine înţeles, însă, ea avea 
cu totul alte planuri. Şi le va împlini cu orice preţ! 

Dar ceva cu totul neaşteptat s-a întâmplat cu puţin timp înainte ca Ida să 
termine ultimul semestru la Northfield. într-o zi ea primi o telegramă de 
la tatăl ei, care îi ruină toate planurile: „Vino cât poţi de repede! Mama 
este foarte bolnavă şi are nevoie de tine." 

Până la ziuă, Ida s-a răsucit pe toate părţile. Ce minunat era să-şi revadă 


mama sa iubită! Dar, desigur, va sta acolo doar până când ea se va simţi 
mai bine şi apoi se va întoarce acasă pentru a lua de la capăt viaţa plină 
de plăceri din America. Bineînţeles că se va duce în India, îşi spunea în 
sinea ei, părinţii ei aveau nevoie de ea. Dar numai în vizită. Nu va sta 
niciodată în India! 

Vedeţi dumneavoastră, acel categoric „nu" încă mai sălăşluia în inima ei. 
Vă invit acum s-o urmărim pe tânăra noastră rebelă peste ocean. Jurnalul 
său ne-o arată în împrejurări cu totul noi. 

„Casa noastră...", începe ea, dar peste aceste cuvinte este trasă o linie 
groasă cu cerneală neagră, „...casa părinţilor mei se află într-un complex 
de clădiri pentru misionari, lângă o şcoală. 

Casa este făcută din cărămidă arsă la soare, tencuită cu lut şi văruită. Podeaua 
este din lut tasat şi pe deasupra are un strat de var fărâmiţat. Acoperişul din 
stuf este plin de furnici albe şi din când în când îţi cade în cap o groază de praf. 
Dar noi...- şi din nou apare linia groasă cu cerneală neagră -părinții mei sunt pe 
cale să se mute cât de curând într-o casă nouă. Casa este în construcţie chiar 
peste drum..." 

Curând, Ida a intrat în rutina vieţii din India. Recunoaşte că-i place foarte mult 
să le înveţe pe fetiţele din şcoala satului. 

„Fii atentă, Ida Scudder, se avertiza ea singură. Să nu cumva să le iubeşti prea 
mult pe neastâmpăratele alea mici! Aminteşte-ţi, tu nu vei fi misionară. 
Niciodată, niciodată, niciodată!" 

Zilele treceau iute şi doamna Scudder se simţea din ce în ce mai bine. Apoi veni 
şi noaptea de neuitat, care avea să-i schimbe viaţa Idei. Scria unei prietene de 
şcoală. 

„Dragă Annie, mă aflu în camera mea având în faţă scrisoarea de la tine. Este 
târziu în noapte şi peste toate casele s-a aşternut o linişte atât de adâncă încât 
pot auzi cum o şopârlă a ţâşnit pe perete să prindă un gândac..." începu Ida. 
Deodată, i se păru că aude ceva sau pe cineva în verandă, dar nu era decât o 
părere; mereu i se pare că aude aşa ceva de când se află în India. Se întoarse 
din nou spre scrisoare. 

„Tu spui că ai dori să poţi fi misionară ca mine. Să nu mai spui asta! Eu nu sunt 
misionară, şi nici nu voi fi vreodată. Dar tu nu eşti ca mine. Tu ai fost 
întotdeauna mai - mai spirituală... Se prea poate să-ţi placă aici. Parcă te şi văd 
intrând în locurile unde poţi să vezi numai femei (numite aici zenena), vizitând 
tinerele soţii şi mame. Unele dintre ele trebuie să-şi trăiască întreaga viaţă între 
patru pereţi, şi sunt atât de tinere, Annie, mai tinere chiar decât tine şi mine..." 
In acel moment, Ida deveni conştientă că, într-adevăr, cineva este afară, pentru 
că putea auzi un tuşit uşor. Deschizând uşa, cu felinarul în mână, ea văzu un 
bărbat îmbrăcat în alb din cap până în picioare, cu un turban imens pe cap, şi 
imediat îşi dădu seama că, 

după felul cum era îmbrăcat, aparţinea castei preoţeşti a brahmanilor 
(brahmanii erau persoane culte şi trufaşe, de origine aristocratică). 

Făcând o plecăciune, el întrebă dacă o doamnă din casă ar putea veni să-i vadă 
soţia, care era foarte bolnavă. 

„Nu puteţi veni chiar acum?" o imploră el. 

„O, desigur, doriţi să vorbiţi cu tatăl meu, răspunse Ida, dar el nu este acasă. De 
îndată ce soseşte îi voi transmite mesajul dumneavoastră." 

Dar faţa bărbatului deveni aspră pe când îi răspundea cu trufie: 


„Nici un bărbat nu are voie să-mi vadă soţia! Niciodată!" 

Şi se cufundă din nou în întunericul din care venise, fără ajutorul de care avea 
nevoie urgentă pentru micuța lui soţie, o minoră. Nouă ni s-ar părea ciudat 
faptul că brahmanul nu putuse încălca nici o clipă tradiţia castei, lăsând ca un 
doctor să-i salveze viaţa soţiei. 

După ce închise uşa, Ida încercă să reia scrisoarea adresată prietenei sale. Dar 
cum să se mai poată ea concentra când gândurile îi erau absorbite de soarta 
acelei femei zvârcolindu-se în fierbinţeli şi poate chiar murind din lipsă de 
ajutor? I se părea că vede ochii plini de mustrare condamnând-o pentru 

acel, ,nu" din adâncul inimii ei. A doua oară în acea noapte ea auzi sunet de paşi 
în verandă. Să fie oare acelaşi om? Să se fi întors? S-o fi răzgândit? 

De data aceasta însă, era altcineva în faţa uşii. Ida putu recunoaşte după hainele 
lui că era vorba despre un musulman, care o salută cu mult respect. 

„Arama, spuse el făcând o plecăciune cu capul peste mâinile strânse în semn de 
salut, vă rog, aţi putea veni cu mine s-o ajutaţi pe soţia mea? Este doar un copil, 
mai tânără decât dumneavoastră, Amma. Este bolnavă, foarte bolnavă, şi moaşa 
nu ştie ce să-i facă. O, vă implor să veniţi! Ea va muri dacă nu va fi ajutată 
imediat." 

Apoi adăugă:, JFemeile sunt o mare pacoste. Nu ştiu de ce trebuie să-mi dea 
atâta bătaie de cap. Dar veţi veni cu mine, nu-i aşa?" 

„Da, desigur, tatăl meu va veni s-o vadă." 

Rece şi neclintit, musulmanul îi răspunse: 

„Doamnă, dumneata nu înţelegi tradiţia noastră. Numai bărbaţii 

din propria familie au voie să intre în camera unei femei musulmane. Eu 
am venit să cer ajutorul unei femei ca dumneata, şi nicidecum al unui 
bărbat." 

Ida explică pentru a doua oară în aceeaşi noapte că ea nu este medic şi că 
nu poate face nimic. 

„Atunci soţia mea trebuie să moară, spuse musulmanul. Asta este voia lui 
Allah, şi aşa se va întâmpla." 

La fel ca brahmanul, el dispăru în noapte fără să primească ajutorul de 
care avea atâta nevoie. 

Ida încercă să se întoarcă la scrisoarea ei: „Poţi să înţelegi acum, Annie, 
de ce nu ţi-ar plăcea să fii misionară, mai cu seamă în India. Pur şi simplu 
ai uri acest lucru şi ar trebui să ştiu şi eu asta. Crede-mă, sunt gata să mă 
întorc acasă cât mai curând posibil. Oamenii de aici nici măcar nu vor să 
se lase ajutaţi. Mai degrabă şi-ar lăsa soțiile să moară împreună cu copiii. 
Şi mai spun că acestea sunt frumoase şi că le iubesc; unele dintre ele nu 
au mai mult de 14 ani..." 

Dar în zadar. Cum ar putea cineva să scrie când este furios şi când îi este 
dor de casă? Ida trebuia neapărat să încerce să facă ceva şi să-şi ia 
gândul de la evenimentele ciudate din acea noapte. Dar, orice ar fi făcut, 
nu le putea uita pe soțiile minore din satele acelea, care aveau atâta 
nevoie de ajutor. 

Apoi a urmat a treia chemare. „Ammal!" auzi ea o voce în întuneric. Ce 
mult ar vrea să fie brahmanul care s-a răzgândit! Dar, în loc de asta, ea 
auzi vocea tatălui unui elev hindus de la şcoala ei. 

„Vă implor, domnişoară, să veniţi la mine acasă, zise el. Am nevoie de 
ajutor." 

„Nu... Nu vrei să spui că soţia ta...?" Ida aproape că nu-şi mai găsea 


cuvintele. 
„Da, Ammal", răspunse el mirându-se că Ida ştia de boala soţiei lui. 

„Da, este bolnavă, foarte bolnavă." Omul căzu cu faţa la pământ înaintea 
ei zicând: 

EL DISPĂREA ÎN ÎNTUNERIC, FĂRĂ CA CINEVA SĂ-L AJUTE 

„Vă implor, domnişoară Ammal, să veniţi!" 

„Te rog, nu îngenunchea în faţa mea!" protestă Ida şi se trase înapoi cu 
repeziciune. 

„Dar, domnişoară, nu-i aşa că veţi veni?" 

Ida explică pentru a treia oară în noaptea aceea că ea nu este doctor, dar 
îl va chema pe tatăl ei care este doctor. Nici nu rostise bine aceste 
cuvinte că omul a şi început să vorbească, nemaiputând să-şi ascundă 
dezamăgirea şi amărăciunea: 

„Un bărbat! Nu, nu, nu! N-am nevoie de un bărbat ca să îngrijească de 
soţia mea bolnavă! Vreau ca dumneata să vii!" 

Şi îndată plecă şi el în culmea deznădejdii. 

Trei bătăi la uşa inimii sale, şi totuşi Ida continuă să stăruie în rebeliune! 
Acel categoric „nu" încă era acolo! „Dacă voi ajunge medic, îşi spuse în 
sinea ei, voi fi în America şi nicidecum în India." 

Dar în adâncul inimii, Ida este încă îngrijorată de soarta celor trei femei 
bolnave. Până dimineaţă a ars de nerăbdare să trimită un servitor ca să 
întrebe de ele. La întoarcere, acesta îi spuse: 

„Toate trei au murit! Au murit! Da, aceasta-i realitatea. S-au dus!" 

In dimineaţa aceea, Ida n-a mai mers la şcoală. Orele treceau una după 
alta fără ca Ida să le mai ia în seamă; timpul nu mai avea nici o 
însemnătate pentru ea. înăuntrul ei se dădea o luptă crâncenă. Pe 
dinaintea ochilor ei treceau pe rând: plăceri, haine scumpe, petreceri, 
prieteni. Chiar trebuia să renunţe la toate acestea de dragul Indiei? 


„Nu, nu!" strigă ea în hohote, căci vorbea cu Domnul şi Stăpânul ei în 
rugăciune. 

„Pur şi simplu nu-i cinstit. Chiar aşa să stea lucrurile cu viaţa mea? Eu - 
nu pot, îţi spun drept! Cum? Cum îndrăzneşti să-mi ceri Tu aşa ceva?" 
Dar, în cele din urmă, Ida fu zdrobită. Acele trei chemări din noapte 
deveniseră din ce în ce mai convingătoare şi acel categoric „nu" din inima 
ei începu să se dărâme bucăţică cu bucăţică, în timp ce ea îşi dădea 
seama că Dumnezeu aştepta un răspuns din partea ei. Era clar că Elo 
chema în ajutorul acelor soţii-copile. Cum să mai caute ea să-şi 
împlinească planurile egoiste când Dumnezeu îi vorbise atât de direct?A 
doua zi, intrând în camera mamei, îi spuse că se va întoarce în America. 
Apoi adăugă imediat: „Dar voi reveni în India. Dumnezeu m-a chemat să 
fiu medic în India şi să fac din India casa mea." 

Răzvrătirea Idei fusese înfrântă în cele din urmă. Acel „nu" al ei fusese 
dezrădăcinat; şi, în locul acestuia, Dumnezeu plantase un bucuros „Da, 
vreau!" 

Nu după mult timp, Ida Scudder a intrat într-un spital de femei, unde a 
învăţat cum trebuie îngrijite femeile din India. 

Dar ea nu s-a mulţumit să fie doctor, ci şi-a petrecut toată viaţa sa 
învăţându-le şi pe alte tinere indience să devină medici în propria lor ţară. 

Este interesant de reţinut faptul că 42 de membri ai familiei Scudder au 
petrecut, de-a lungul a patru generaţii, un total de aproape o mie şi o sută ani ca 
misionari în India. Dar doctoriţa Ida Scudder a realizat mai mult decât ei toţi: a 
înfiinţat spitale, dispensare, centre de îngrijire la sate, apregătit chirurgi, 
asistente, farmacişti, moaşe. 

Toate acestea au fost rodul activităţii unei singure femei care, într-o noapte de 
neuitat, a răspuns cu „da" la cele trei bătăi în uşa inimii sale. 

4. PROSTUŢUL AJUNGE SAVANT 


Se pare că micuțul Adam Clarke nu-şi prea învăţa lecţiile. I se părea chiar 
foarte greu să înveţe alfabetul! Faptul că învățătorul lui îl mustra şi-l 
pedepsea se dovedea a fi fără folos. 

într-o zi, la şcoala lui veni în inspecţie un profesor, care a vrut să constate 
situaţia la învăţătură a elevilor. Ultimul examinat a fost Adam. Doamne, 
ce s-a mai poticnit bietul băiat cu lecţia! Se străduia din răsputeri să lege 
consoanele de vocale; dar, ca de obicei, totul mergea cumplit. 
învățătorului îi fu ruşine cu el: „Băiatul ăsta este un elev tare încet la 
minte!", exclamă el. „Nu vă neliniştiţi, domnule, îi răspunse vizitatorul. 
Băiatul ăsta va ajunge totuşi un bun elev." 

Faţa lui Adam se lumină brusc. lată, în sfârşit, pe cineva care i-a dat şi lui 
puţină speranţă. Uneori, i se părea că nimeni şi nimic nu-l va putea 
determina vreodată să-şi înveţe lecţiile ca la carte. Adam se simţea aşa de 
prostuţ pentru că tatăl său era profesor în Irlanda de Nord şi acolo el îi 
învățase pe copiii care, mai târziu, deveniseră conducătorii ținutului. Cu 
toate acestea, se pare că domnul Clarke nu prea ştia cum să se descurce 
cu propriul lui fiu. Oricum, inspectorul care îi vizitase, 1-a făcut pe Adam 
să se simtă mult mai fericit. Poate că, într-o zi, cine ştie cum, el va deveni 


un învăţat şi-l va face pe tatăl său să fie mândru de el. 

Zilele treceau una după alta. Adam muncea cu multă sârguinţă. In cele 
din urmă, învăţă să citească şi să parcurgă cu uşurinţă Noul Testament. 
Putea să ortografieze destul de corect; dar, cu toate acestea, tatăl lui nu 
era mulţumit. El voia ca fiul lui să devină realmente un om instruit, 
întocmai ca şi el. în vremurile acelea, toţi învățații ştiau latină, aşa că şi 
Adam a trebuit să se apuce de această limbă. Latina este o limbă foarte 
grea chiar şi pentru un băiat mai mare şi 

1111 c 1 igent. Ce să mai spunem despre un biet băieţel ca Adam, pentru 
rare până şi însuşirea alfabetului a însemnat o caznă atât de cumplită?! 
Vedeţi dumneavoastră, Adam nu pricepea ce sens avea limba latină. 
Nimeni nu-i spusese rostul ei sau de ce era obligatoriu ca I >a i cţii s-o 
înveţe cu atâta greutate, afară de cazul în care voiau cu (>rice preţ să 
devină nişte persoane instruite. Iată-1 pe micuțul nostru IK >ticnindu-se 
la prima frază şi având impresia că nu poate s-o i nemoreze. Ce să mai 
spunem despre declinarea substantivelor? 

I ia pur şi simplu ceva imposibil! Timp de două zile şi jumătate 

I1 icercase să înveţe câteva declinări. Lacrimile îi curgeau udând paginile 
cărţii de latină. Nu avea nici un rost! Şi apoi, cum putea un amărât de 
învățăcel să priceapă latina? 

într-o zi simţi că nu se mai poate! îşi luă Noul Testament în I imba 
engleză şi se furişă în clasa unde se ţinea ora de engleză. I )ar, nu după 
mult timp, învățătorul îl descoperi. 

„Ce te aduce pe-aici? i se adresă el cu asprime. Unde-ţi este gramatica 
latină?" 

Adam izbucni într-un şuvoi de lacrimi. 

„Domnule, nu pot s-o învăţ!", mărturisi el. 

„Du-te, îi porunci învățătorul, şi apucă-te de gramatică. Dacă nu te apuci 
imediat de învăţat, am să-ţi lungesc urechile ca ale lui Jowler şi vei deveni 
cerşetor pentru tot restul vieţii tale." 

Jowler era un dulău care trăia din mila şcolii, şi cuvintele acestea 
cumplite căzură ca un blestem peste micuțul nostru. El a înţeles că 
trebuia să facă ceva. Trebuia să înveţe latină! Aşezându-se lângă un coleg 
mai mare decât el, care era mai avansat cu lecţiile de latină, el îi ceru 
ajutor. 

„Ce? Vrei să spui că nu ai învăţat încă lecţia aceea? strigă băiatul. Ce 
măgar prost eşti! Tu şi cu mine am început să învăţăm împreună." 

Astfel, în mijlocul batjocurilor şi râsetelor dispreţuitoare, Adam îşi repetă 
ultima lecţie. Dar, ciudat lucru, ceva se întâmplase cu Adam de când 
colegul lui îl luase în râs. Era un sentiment pe care 

LACRIMILE ÎI CURGEAU ŞIROI PE OBRAJT CUM PUTEA UN COPIL NĂTÂNG SĂ ÎNVEŢE LATINEŞTE? 
nu-l mai experimentase. Parcă ceva neştiut până atunci se trezise înăuntrul lui. 
Era ca şi cum ceva se rupsese acolo. Minteai se luminase brusc. Deşi se simţea 
tare umilit de batjocura aceea, nu era supărat deloc pe colegul mai mare. 

„Dar ce! îşi spuse Adam. Câtă vreme am să mai fiu prostuţul clasei şi de râsul 
tuturor colegilor?" 

Inhăţându-şi cartea, memora lecţia în câteva minute, pricepu construcţiile 
gramaticale, se duse drept în faţa clasei şi citi lecţia fără nici o greşeală. 
învățătorul era uimit. Băiatul se întoarse la loc. Era surprinzător,dar lucrurile nu 
s-au oprit aici. în scurt timp, Adam învăţă şi lecţia următoare, şi din nou o citi 
fără nici o greşeală în faţa clasei. 

învățătorul însuşi obosise; fiind obligat să asculte citirea unei lecţi i de atâtea 
ori într-un timp aşa de scurt! Ce se întâmplase în clasa lui? Aşa ceva nu se mai 
petrecuse în şcoală până atunci! I Jftieţii se uitau la Adam cu alţi ochi. Nu 
puteau să nu-l respecte şi sa nu-l admire pe băiatul acela de care-şi bătuseră 
joc până atunci. Prostuţul clasei era pe cale să devină un şcolar eminent, şi toate 
acestea se petreceau chiar sub ochii lor! 

începând din ziua aceea, Adam a făcut progrese rapide, aşa Că toată lumea era 
uimită. Acum el nu mai învăţa pas cu pas, ci toi ui dintr-odată! Nici chiar lui nu-i 
venea să creadă. Oare ce se Ini;lmpla cu el? Parcă ieşise deodată de la întuneric 
la lumină; mintea lui, care altădată fusese atât de înceată, devenise de-a dreptul 
scl ipitoare. Nimic nu i se mai părea greu acum... 

XXX 

La un moment dat, era greu să crezi că acelaşi Adam Clarke, despre care se ştia 
cândva că nu este capabil să înveţe, devenise între timp un savant. Când 
guvernul britanic întâmpina greutăţi în descifrarea hieroglifelor din marile şi 
bogatele morminte egiptene, Adam reuşea să citească şi să înţeleagă scrierile 
acelea vechi. 

Comentariile lui asupra Bibliei se mai pot găsi, chiar şi după 200 de ani, pe 
rafturile bibliotecilor multor predicatori şi studenţi. 

Iată cum prostuţul devenise un elev eminent. Mai este, însă, o schimbare, mult 
mai importantă decât prima, care s-a petrecut în viaţa lui Adam. Fără aceasta, 


cine ştie ce s-ar fi întâmplat cu toată deşteptăciunea lui! Se prea poate că el n-ar 
fi ajuns niciodată un mare învăţat şi încă unul creştin! 

însă, pentru a lua act despre această schimbare, trebuie să mai aflaţi câte ceva 
despre băieţelul nostru. 

Adam locuia, împreună cu fratele lui mai mare şi cu cele patru surori, într-o 
zonă foarte faimoasă din nordul Irlandei. Dar nu ştiu cum se face că Adam 
fusese lăsat să se descurce singur de timpuriu. A început să meargă de la opt 
luni, şi când avea numai nouă luni ieşea singur afară şi mergea prin curte, 
deoarece tatăl său avea o 

fermă. Poate vă gândiţi că părinţii nu ar fi lăsat un bebeluş ca el să plece din 
casă de unul singur. Totuşi se pare că toată atenţia i se dădea fratelui mai mare. 
împreună cu familia lor locuia un unchi care nu-şi mai lua ochii de pe acesta, 
răsfaţându-l mereu; şi unde mai pui că băiatul cel mare era şi favoritul doamnei 
Clarke. Aşa că micuțul Adam a fost neglijat şi i s-a permis să se descurce singur, 
el devenind astfel un băiat rezistent şi călit. 

La vârsta aceea atât de fragedă, zăpada îl încânta pe Adam în mod special; şi ori 
de câte ori se uita pe fereastră şi vedea fulgii de zăpadă aşternându-se pe 
pământ era fermecat. Numai în cămăşuţa de noapte s-a furişat afară în 
încântătoarea zăpadă pufoasă; şi scormonind cu un băț, începea să-şi facă o 
vizuină. Apoi se aşeza aproape dezbrăcat în noua lui căsuţă de zăpadă şi se 
distra de minune. Poate vă imaginati că în scurt timp după o astfel de ispravă s-a 
îmbolnăvit de pneumonie, dar se pare că zăpada nu-l afectase deloc. în 
realitate, el şi-a clădit un corp deosebit de sănătos şi puternic. Când a devenit 
bărbat în toată puterea cuvântului, Adam a înţeles de ce 1-a lăsat Dumnezeu să 
crească în acest fel. Deşi, evident, uneori s-a simţit neglijat şi poate că a fost 
gelos pe fratele lui căruia i se acorda întreaga atenţie, totuşi, a ajuns să 
înţeleagă că primise un trup foarte rezistent, în stare să treacă prin multe 
greutăţi. Cu un astfel de trup a reuşit Adam Clarke să străbată în lung şi-n lat 
Insulele Britanice. 

Dacă vei vizita Marea Britanie şi vei merge cât mai departe spre nord, vei vedea 
bisericile din Shetland în care a predicat Adam Clarke. Şi dacă vei călători în 
jos, spre sud, şi vei merge cu vaporul către Channel Islands, de unde se poate 
observa linia de coastă a Franţei, vei afla că şi pe acolo a trecut acest predicator 
călit. în vremurile acelea, călătoriile se desfăşurau cu mare dificultate, şi numai 
o persoană puternică şi sănătoasă putea ţine pasul. 

Adam Clarke a priceput că Dumnezeu a vrut să-l pregătească pentru toate 
acestea încă din copilărie: 

„Tatăl meu ceresc ştia că voi avea de întâmpinat multe furtuni, spune el. De 
aceea m-a pregăti t pentru ceea ce-mi fusese rânduit... 

Dumnezeu ştia prin ce voi trece în viaţă, de aceea m-a pus bi ne pe picioare încă 
de timpuriu, ca prin îndelungi exerciţii să pot i li icc la îndeplinire misiunea ce 
urma să-mi fie încredinţată." 

Adam fusese nu numai un tip rezistent, dar şi neobişnuit de puternic. Probabil 
că moştenise această forţă de la unchiul lui, reverendul I. Mc'Lean, care era în 
stare să îndoaie chiar şi o bucată de lier cu braţele sale şi să răsucească vase 
mari cositorite ca pe i liste suluri. Adamnuputea să facă întocmai; dar, când 
veneau oaspeţi 1, 11 erma tatălui său, acesta se mândrea cu forţa nemaiîntâlnită 
a fiului rci ându-i să rostogolească pietroaie foarte mari. 

Peste drum de Adam locuia micuțul James Brooks. Cei doi băieţi erau prieteni 


foarte buni. James era al zecelea dintr-o familie cu 11 copii şi avea o poreclă 
cam ciudată: toată lumea îl striga ,„,/eciuală". Mama lui era o femeie foarte 
dedicată bisericii şi ea C redea foarte mult în importanţa zeciuielii. într-o bună 
zi, ea 1-a uimit pe predicator aducând la biserică zeciuiala din grădina ei, după 
care i 1-a prezentat pe cel de-al zecelea copil, James, Bpunându-i că i-l dă 
drept zeciuiala. Predicatorul 1-a luat pe băieţel la ci acasă; dar peste puţină 
vreme, 1-a înapoiat mamei sale, după ce între timp i-a dat şi ceva educaţie. Alţi 
băieţi din vecini, auzind despre această întâmplare neobişnuită, l-au poreclit 
„Lithe" (Zeciuiala). 

Adam îl iubea foarte mult pe Zeciuiala; şi într-o zi, pe când avea şase ani, au 
ieşit împreună la o plimbare. S-au aşezat pe malul unui râu şi au început o 
discuţie foarte serioasă. 

„O, Addy, Addy, îi spuse Zeciuiala pe un ton grav, ce lucru înspăimântător este 
veşnicia şi ce cumplit este să fii aruncat în foc şi să arzi acolo în veci!" 

Apoi, cei doi copii au început să plângă şi l-au cerut Domnului Isus să le ierte 
păcatele; chiar I-au promis lui Dumnezeu că vor fi băieţi mai buni. Le părea aşa 
de rău pentru toate păcatele făptuite, aşa că au plâns până când s-au simţit rău. 
Peste ani şi ani, când Adam s-a făcut mare, el şi-a amintit de discuţia avută cu 
Zeciuiala: 

„Eram într-adevăr profund conştient de păcatele mele, mărturiseşte el, şi 
convins că aveam să merg în pierzarea veşnică. Dar ştiam că numai harul 
lui Dumnezeu mă putea salva. Cel mai mare păcat de care eram conştient 
pe vremea aceea a fost neascultarea de părinţi; acesta era păcatul care 
mă afecta cel mai mult. După ce m-am despărţit de micuțul meu prieten, 
m-am dus acasă, i-am spus mamei totul cu o inimă plină de emotie şi i-am 
promis că nu voi mai folosi niciodată cuvinte murdare şi nici nu voi mai 
refuza vreodată să fac ceea ce-mi spunea ea ori tata." 

Mama lui Adam a fost foarte surprinsă şi mişcată. Ea 1-a încurajat pe 
băieţel şi s-a rugat pentru el. 

Când doamna Clarke i-a împărtăşit soţului ei vestea cea bună, acesta n-a 
fost chiar aşa de plin de speranţă, deoarece se temea că astfel de hotărâri 
nu aveau cum să dureze la un copil ca Adam. Dar iată ce mărturiseşte el 
însuşi: 

, „Deşi cu timpul hotărârea mea a mai slăbit în intensitate, ea nu a murit 
niciodată. Dacă aş fi avut în preajmă pe cineva să-mi prezinte pe Mielul 
lui Dumnezeu care ridică păcatul lumii, cred că exact în acele momente 
aş fi fost capabil de pocăință şi credinţă, aşa cum aveam să fiu mai 
târziu." 

Deşi doamna Clarke era o scoțiană prezbiteriană foarte convinsă iar soţul 
ei aparţinea Bisericii Anglicane, se pare că ei nu prea ştiau cum să-l 
conducă pe Adam la Mântuitorul. Insă, fiind o femeie religioasă, mama lui 
Adam s-a străduit din răsputeri să-şi crească odraslele în frică de 
Dumnezeu. I-a învăţat să respecte Biblia. Adam nu ar fi îndrăznit vreodată 
să fluiere sau să îngâne un cântecel cu Biblia în mână - acest lucru l-ar fi 
dezonorat pe Dumnezeu. Duminicile, care erau zile ţinute cu stricteţe, 
doamna Clarke obişnuia să aibă un mic program de închinare cu copiii. 
De asemenea, ea se ruga cu ei în fiecare dimineaţă, iar seara se rugau cu 
toţii în genunchi în jurul ei. 

în timpul săptămânii, Adam lucra din greu la fermă. Tatăl lui era 


învăţător, dar trebuia să muncească şi pământul ca să-şi poată hrăni şi 
îmbrăca familia sa numeroasă. Spre deosebire de ceilalţi 

I e rmieri, el nu putea să muncească decât înainte şi după programul 
şcolii, aşa că avea mare nevoie de ajutorul fiilor săi. Asta însemna că 
băieţii mergeau la şcoală cu schimbul. Cel care mergea la şcoală încerca 
să-şi aducă aminte lecţiile, ca să le repete în întregime şi celui ce stătuse 
acasă. Amândoi reuşiră astfel să înveţe chiar dacă a trebuit să lucreze la 
fermă. 

După cum va puteţi închipui, viaţa lui Adam era foarte plină de activităţi. 
Se scula la patru dimineaţa şi muncea până la şase scara. Cel mai mult îl 
interesa felul în care creşteau şi se dezvoltau plantele şi animalele. încă 
de când avea opt ani, obişnuia să privească cu atenţie semnele vremii, 
pentru că voia să planteze şi să recolteze la momentul cel mai potrivit. 
„De multe ori priveam cerul cu îngrijorare, mărturiseşte el. Mă uitam cu 
multă băgare de seamă la soare în răsărit şi în apus, la fazele lunii, la 
stele, la plutirea şi culoarea norilor, la zborul ciorilor şi al rândunelelor, la 
zbenguiala mânjilor, la fâlfâitul aripilor rațelor, la ţipetele puternice ale 
pescăruşilor, fără să uit cumva de coloritul şi orăcăitul broaştelor." 

Şi astfel, zi de zi, an după an, băieţelul acesta curios învăţa atâtea lecţii 
atât din cărţi, cât şi din natură. Dar, pe măsură ce creştea, el devenea din 
ce în ce mai nepăsător faţă de Biblie. 

La 13 ani a învăţat să danseze, lucru care îi plăcea la nebunie, într-un fel 
îşi dădea seama că, atunci când dansa, parcă nu mai era acelaşi om. Se 
gândea cât de bine erau îmbrăcaţi ceilalţi băieţi în comparaţie cu el. A 
început să nu-i mai placă nici munca; acum i se părea plictisitoare. îi era 
greu să fie credincios la fermă în toate lucrurile mici. De fapt, dansul îi 
alunga toate gândurile serioase despre Dumnezeu şi nu-i făcea nici un 
bine. Mai târziu, când a devenit adult, el a scris o carte despre dans şi 
despre felul în care îi afectează acesta pe băieţi. Adam voise astfel să-i 
avertizeze pe tineri. 

într-o bună zi, veni în satul lor ca să predice un om înalt şi slab, cu părul 
lung. Era metodist, iar Adam nu mai auzise de această „sectă" ciudată. 
Aşa că se hotări imediat să meargă la una din întâlnirile acelea, care se 
întâmpla să aibă loc într-o magazie. 

Descoperi curând că modul de a vorbi al acelui om era dovada că el 


credea cu adevărat în ceea ce spunea! Adam a fost impresionat. De atunci 
încolo, s-a luat după acel predicator, însoţindu-l peste tot şi ascultând cu 
mare atenţie fiecare cuvinţel rostit de el. In adâncul inimii sale, Adam II 
căuta pe Dumnezeu. Ca omul flămând care caută mâncare, şi lui Adam îi 
era foame după Cuvântul lui Dumnezeu, care îi vorbea despre mântuire. 
Preotul bisericii unde mergea tatăl lui, deşi era unul foarte bun, nu le 
vorbise niciodată despre mântuirea prin credinţa în Domnul Isus. Nici în 
biserica prezbiteriană a mamei nu învățase Adam mare lucru. De fapt, în 
satul lor, nu prea erau mulţi oameni care să-L. iubească pe Dumnezeu cu 
adevărat, iar ceea ce se întâmpla în jurul său numai fapte bune nu puteau 
fi numite. Nu prea mai existau oameni evlavioşi cum fuseseră cei din 


generaţia anterioară lui Adam. 

Toată lumea începu să vorbească despre acei metodişti. Doamna Clarke 
se hotări să se ducă personal şi să se convingă despre ce era vorba. 
întoarsă acasă, ea a spus: 

„Aceasta este doctrina reformatorilor; acesta este un creştinism adevărat, 
nealterat." 

Tatăl lui Adam se duse şi el să-l asculte pe predicator şi venind acasă a 
spus că ceea ce auzise era conform Bibliei. Din momentul acela, 
predicatorii metodişti au devenit cei mai dragi oaspeţi ai casei sale. Adam 
muncise din greu la fermă în acea zi ca să poată merge seara să-l asculte 
pe predicator. Asculta ca un om însetat după adevăr. Fiecare cuvânt era 
pentru el plin de semnificaţie. 

Numai că el nu prea era pregătit pentru acel sentiment profund de 
tristeţe şi regret. Se simţea groaznic aducându-şi aminte de fiecare 
moment când păcătuise. Felul acesta de predicare îi făcea pe oameni să 
înţeleagă ce este păcatul şi ce înfăţişare cumplită are el. Nu puteai 
asculta mesajele acelea fără să iei o decizie. Adam era convins că, deşi nu 
săvârşise nişte păcate extrem de groaznice, era totuşi vinovat înaintea lui 
Dumnezeu. 

Un alt predicator, numit Barber, ajunse foarte preocupat de viaţa lui 
Adam. El îl invită pe băiatul nostru la câteva întâlniri cu alţi 

>', 11 neni care i-au spus cum i-a mântuit Domnul Isus şi cum puteau ci 
să se bucure de siguranţa mântuirii lor. Adam însă, nu putea pune acelaşi 
lucru şi socotise că nu are nici un drept să vină la nsl fel de întâlniri şi să-i 
asculte pe oamenii aceia sinceri povestind despre luptele lor lăuntrice. El 
nu era ca ei, cu toate că şi-ar fi dorit uşa de mult lucrul acesta! 

Totuşi, domnul Barber a continuat să-l încurajeze pe Adam să vină la 
întâlnirile lor. El era convins că Dumnezeu îi vorbea tânărului şi că acesta 
îşi regreta păcatele, chiar dacă el nu prea vorbea i Icspre asta. Cu multă 
înţelepciune, predicatorul 1-a încredinţat pe Adam Duhului Sfânt, care îşi 
începuse deja lucrarea în inima lui. 1 îl era sigur că acelaşi Duh Sfânt va 
duce la bun sfârşit lucrarea de mântuire, eliberându-l pe băiat de sub 
puterea păcatului. Domnul liarber ştia că Duhul Sfânt nu-l face pe un om 
să-şi simtă povara lărădelegilor lui fără să-i arate şi cum poate fi iertat. 
Da, într-o bună zi, Duhul Sfânt îi va arăta lui Adam cum să scape de 
povara lui cea grea. 

într-o dimineaţă, Adam se duse la câmp. începu să se simtă aşa de rău 
gândindu-se la păcatele sale, încât i se păru că nu-şi mai putea continua 
munca. Mintea îi era cuprinsă de un zbucium îngrozitor; pur şi simplu nu 
mai putea rezista. Atunci căzu în genunchi şi începu să se roage, dar 
rugăciunile lui păreau că nu străbat până la Cer. Simţea că se ruga fără 
putere şi fără credinţă. Se ridică şi încercă să se apuce iar de treabă. 
Zadarnic însă, căci nu putea face nimic. De obicei era în formă, dar atunci 
i se părea că şi puterea braţelor îl părăsise. Necazul era că Adam nu 
putea crede că Domnul Isus murise şi pentru el. 

Căzu iarăşi cu faţa la pământ şi încercă să se roage, dar nici de această 
dată nu primi răspuns. Se ridică din nou, dar abia dacă se mai putea ţine 
pe picioare. Agonia lui se adâncise. „O! se gândea el, măcar dacă aş 


putea să mor; mi-ar fi mai uşor decât să simt povara aceasta grea a 
păcatelor mele pe inimă. Voi fi despărţit de Dumnezeu pentru toată 
veşnicia?" 

în cele din urmă băiatul nostru, adânc mâhnit, începu să-L. 

cheme pe Cel ce murise ca să poată fi iertate păcatele omenirii. Se simţi 
plin de o pace lăuntrică şi din inima lui ţâşni o mare fericire. Unde a 
plecat povara lui? El n-a putut s-o mai găsească. Era prea frumos ca să fie 
adevărat! 

Adam nu ştia prea bine ce se întâmplase cu el; numai că acum era un alt 
om. Nu peste mult timp, domnul Barber veni să-1 viziteze şi, în timpul 
unei plimbări, Adam îi mărturisi bunului său prieten ce se petrecuse cu 
el. Apoi, îi arătă cu degetul lanul de porumb unde trăise acea experienţă 
minunată. Domnul Barber îşi scoase pălăria în semn de respect şi cu 
lacrimi în ochi spuse: 

„Aşteptam ca Dumnezeu să-ţi iasă într-o zi în cale şi să te facă un copil al 
Său." 

Adam îl privi cu uimire şi îşi spuse în gând: 

„El crede că acum eu sunt copilul lui Dumnezeu prin răscumpărarea care 
este în Isus." 

Aşa a început drumul lung împreună cu Dumnezeu al lui Adam Clarke, 
drum care 1-a purtat prin multe sate, oraşe şi ţinuturi. Oriunde mergea, 
el le vorbea oamenilor despre Domnul Isus Cristos care putea să le ierte 
păcatele. Obişnuia să se trezească dis-de-dimineaţă şi să stea de vorbă cu 
Dumnezeu când totul în jur era scăldat în linişte şi nimeni nu l-ar fi 
deranjat în timp ce se ruga şi citea Biblia. 

Dar iată că a venit şi vremea să ne despărţim de Adam. II vom lăsa să 
călătorească şi să predice peste tot în Insulele Britanice. Fiindcă şi astăzi 
el ne mai vorbeşte prin comentariile sale biblice. 

Dacă veţi da peste ele, şi sunt sigur că veţi da într-o bună zi, amintiţi-vă 
atunci povestea învăţăcelului care a devenit învăţat! 

5. TOTUL DESPRE VIORI 


1. Băiatul care a dat grai viorilor 

Lui Antonio îi plăcea nespus de mult muzica, dar el nu putea să cânte nici 
cu vocea, nici la vreun instrument. Acest lucru îl întrista peste măsură, 
pentru că şi-ar fi dorit să poată cânta la un instrument sau cu vocea. 
Intr-o zi, el cunoscu un om, numit Amati, căruia îi împărtăşi tot necazul 
lui şi care, într-un fel, părea să-l înţeleagă. Şi într-adevăr, Amati înţelese! 
„Există multe feluri de a face muzică, îi spuse el lui Antonio. Cel mai mult 
contează cântecul din inima ta. Unii oameni pictează tablouri minunate, 
alţii cântă la vioară, unii cântă cu vocile lor, în timp ce alţii muncesc 
pământul şi cultivă flori. Dar fiecare îşi cântă propriul cântec şi astfel face 
muzică. Eu am de gând să te învăţ să Iaci viori." 

Antonio era în culmea fericirii! Nu-i mai părea aşa de rău că nu putea 
cânta cu vocea sau la vreun instrument, câtă vreme el putea învăţa să 
facă un instrument la care să cânte alţii. 

El locuia într-un oraş din Italia unde trăiau mulţi oameni care făceau viori 


şi Amati provenea dintr-o familie care practicase aceasră profesie din tată 
în fiu. în urmă cu 150 de ani, bunicul lui începuse această afacere, tatăl 
lui o preluase şi continuase, astfel încât ei ştiau prea bine cum să facă 
instrumentele cele mai frumoase. Dacă Antonio ar fi căutat pe cineva care 
să-l înveţe această meserie, cu siguranţă nu ar fi găsit un om mai bun 
decât Amati! 

Nu la mult timp după aceea, Antonio deveni ucenicul lui. Ce fericire 
pentru el să aibă un maestru ca Amati! El nu a putut uita niciodată ziua 
aceea deosebită când a fost primit în atelierul lui 

Amati şi acesta 1-a învăţat să facă o vioară. De unde să ştie el că ziua 
aceea avea să-i schimbe întreaga viaţă? 

Antonio a făcut prima vioară pe când avea numai 13 ani; el a muncit 
pentru familia lui Amati până la 24 de ani. Apoi a putut să-şi înceapă 
propria afacere. Ani lungi şi mulţi a lucrat zi de zi în atelierul din 
Cremona, făcând instrumente care astăzi valorează bani grei. Lui nu-i 
păsa prea mult de banii pe care urma să-i primească, fiindcă el nu lucra 
pentru bani. Singurul lui gând era să facă instrumente desăvârşite. 

Dacă într-o bună zi, după foarte mulţi ani, ai fi trecut din întâmplare 
pragul atelierului vedeai un bătrânel gârbovit, cu un şorţ de piele şi cu o 
şapcă pe cap, care încă mai făcea viori. Antonio a continuat să făurească 
viori până la 82 de ani; ba unii spun chiar că şi la 92 de ani el încă mai 
muncea. Viorile lui erau aparte - cu totul şi cu totul aparte! Se spune căa 
făcut peste o mie de viori pe lângă alte instrumente. Ele au devenit foarte 
căutate şi preţuite fiindcă erau bine făcute şi pentru că erau construite de 
cineva care, încă din copilărie, iubise muzica din tot sufletul! 

lată de ce erau viorile lui atât de deosebite. Ori de câte ori cineva cânta la 
una din viorile lui, se putea auzi cumva cântecul din inima lui Antonio, 
meşterul ei, revărsându-se ca o armonie. Cu adevărat, el putea face 
instrumente cărora le dădea grai. De fapt, el făcea viori atât de minunate 
încât, chiar şi astăzi, dacă vreuna dintre acestea este descoperită, ea va 
aduce mii şi mii de dolari proprietarului care o pune în vânzare. 

Cu siguranţă Antonio trebuie să-şi fi amintit cât de mult tânjise să facă 
muzică pe când era copil; aşa că i-a învăţat şi pe alţii cum să facă 
instrumente în aşa fel încât să le dea chiar şi grai! Mulţi dintre ucenicii 
lui au devenit faimoşi, dar nici unul nu şi-a întrecut maestrul! 

Probabil aţi observat că nu v-am descoperit încă întregul nume al acestui 
om minunat. El a fost ANTONIO STRADIVARI! 

Lăsându-mi mâna leneviei pradă, Eu L-aş fura - şi ştiu ce spun -Pe 
Dumnezeul cel Preabun, Căci nu viori, ci-un gol îl fac să vadă. 

El pune-n om talent şi-ndemânare; Și totuşi, singur, Domnul n-ar putea 
Viori de-acest calibru să ne dea Când Stradivari chef de muncă n-are... 

2. Comora neştiută a vagabondului 

„Străine, mi-e foame. N-am mai mâncat de trei zile. Nu vrei să-mi 
cumperi şi mie ceva de mâncare?" 

Domnul Betts îşi ridică ochii de la lucrul său. în pragul atelierului său de 
instrumente muzicale se afla unul dintre cei mai jalnici vagabonzi din câţi 


văzuse vreodată. Nu numai haina zdrenţuită care-i atârna pe trupul înalt 
şi slab, sau pălăria ponosită care-i acoperea părul murdar şi încâlcit, 
lucruri care-l făceau să pară că vine dintr-o altă lume - dar ochii lui, duşi 
în fundul orbitelor, luceau ca nişte globuri de foc şi păreau să ardă cu o 
lumină lăuntrică, dându-i astfel alura unui nepământean. 

Pe faţa lui se putea citi disperarea; părea că renunţase la orice speranţă 
şi tot ceea ce-şi mai dorea în această viaţă era să găsească vreo firimitură 
de mâncare ca să nu moară de foame. Oricum, domnul Betts nu-şi putea 
lua ochii de la străin; simţea că nu putea rosti nici măcar un cuvânt. La 
urma urmei, el nu avea parte în fiecare zi de asemenea vizitatori. 

„Mor de foame. N-aţi vrea să cumpăraţi această vioară?" Omul acela care 
părea ca o fantomă vorbise iarăşi. 

„Ce ai acolo?" îl întrebă domnul Betts. 

„O vioară. Vreau s-o vând ca să-mi fac rost de mâncare. Nu cer decât 
cinci dolari pe ea." 

Nu era deloc un vis. Străinul avea o vioară în mâinile sale. Stăpânul atelierului 
se mai linişti. 

„Şi spui că ai de gând să vinzi vioara? întrebă el. Este bună de ceva?" 

Şi fără să facă vreo pauză continuă: 

„Din câte văd se pare că ai avea nevoie de ceva bani; cinci dolari nu-ţi sunt de 
ajuns. Voi primi vioara ta indiferent dacă o voi putea vinde sau nu." 

Domnul Betts scoase banii şi-i dădu străinului. Apoi puse vioara cea veche pe 
raft. Se va uita la ea mai târziu. Tot ce-1 interesa în acel moment era 
proprietarul ei. Dar, când se întoarse, el observă că omul acela ca o umbră 
dispăruse tot aşa cum apăruse. Nu mai 

avea ce să facă, nu ştia de unde să-l mai ia. Dar afacerea abia acum începea. 
Toată ziua proprietarul atelierului a fost ocupat cu o sumedenie de clienţi. El era 
un foarte bun violonist şi ştia cum să-şi facă instrumentele ca să arate bine şi să 
sune minunat. în câteva ceasuri câştigase destui bani ca să acopere o eventuală 
pierdere pe care ar fi avut-o cumpărând vioara de la acel străin. Aproape că 
uitase de ea, numai că amintirea vizitatorului ciudat îi bântuia prin minte 

52 

Chemarea Tatălui Ceresc 


Gi : TAARNA: 

Ca un vis ireal. Ceva din omul acela pătrunsese adânc în inima lui. 

Când să închidă atelierul la lăsarea serii, el îşi aminti că nu pusese prețul pe 
vioară. Ar fi fost mulțumit să ia pe ea măcar banii pe care-i dăduse străinului. 
Dar mai întâi trebuia s-o încerce, căci el se pricepea de minune la viori. 

Domnul Betts nu era pregătit pentru ceea ce avea să urmeze! K idicând-o pe 
umăr şi trăgând arcuşul cu măiestrie peste corzi, el începu să cânte. Dar, ah! ce 
armonie curgea din bătrânul instrument! Nu mai auzise vreodată de când se ştia 
pe lume ceva atât de nugelic, atât de blând şi curgător, atât de încântător. 
Vioara avea pur şi simplu grai. Era o vioară în stare să-i vorbească. Nu-i venea 
să creadă! Nu cumva ţinea în mâini o adevărată comoară? Străinul llămând, fără 
să ştie, îi adusese o comoară. 

Ţinându-şi respiraţia, meşterul luă instrumentul şi-l duse la I umină. Nici măcar 
nu îndrăznea să-l privească. Trebuia să vadă dacă nu cumva era vioara demult 
pierdută a lui Antonio Stradivari - vioara care fusese căutată de către muzicieni 
timp de sute de ani. Aproape în fiecare atelier de instrumente muzicale din 
Anglia şi din întreaga Europă fusese căutată această vioară. Deja oamenii îşi 
încetaseră zadarnicele căutări. Dacă într-adevăr o asemenea vioară fusese 
făurită cândva, atunci cu siguranţă era distrusă de mult. 

Domnului Betts din Anglia nu îi venea să creadă că ţinea în mâini o comoară atât 
de prețioasă. Şi totuşi, care altă vioară din lumea asta mare ar fi putut suna 
astfel scoțând o muzică cerească? Numai Stradivari i-ar fi putut da un asemenea 
grai! 

Domnul Betts privi cu luare aminte vioara la lumina lumânării. Da, da, nu mai 
era nici o îndoială în privinţa ei. Pe etichetă se afla semnătura în original: 
„Antonio Stradivari, A. D. 1704". 

Meşterul a fost străbătut de un fior dându-şi seama că aceasta era vioara 


pierdută. Apoi începu să plângă. Aşezând-o din nou pe raft i se părea că era un 
lucru prea scump ca să fie atins. Trebuia s-o încuie undeva în siguranţă şi apoi 
să plece să-l caute pe vechiul proprietar. Dar oricât a căutat şi a întrebat în 
stânga şi în dreapta, nu i-a putut da de urmă. Nimeni nu-l văzuse pe acel om. 
Parcă îl 

înghiţise pământul. Nici prin cap nu-i trecuse vagabondului ce comoară 
vânduse cu numai cinci dolari! 

După aceea, domnul Betts a vândut vioara cu 5000 de dolari, şi se spune 
că el refuzase de douăzeci de ori suma aceasta. Dacă ştia vagabondul 
acela zdrenţăros şi flămând ce ţinea în mâini, el ar fi putut să devină un 
om foarte bogat. Dar, la fel ca noi, nici el n-a ştiut ce comoară avea în 
mâini. Cred că mulţi alţii făcuseră acelaşi lucru în decursul anilor. Vioara 
trecuse din mână în mână, fusese cumpărată şi vândută, neştiută şi 
necântată, până când cineva care ştia muzică şi se pricepea la viori, i-a 
înţeles pe deplin valoarea. 

Desigur, dacă ar mai fi fost în viaţă, Antonio s-ar fi bucurat nespus de 
mult aflând că cineva a găsit vioara pierdută demult. în definitiv, el nu o 
făcuse ca să fie tratată cu uşurinţă, ci ca să cânte o muzică angelică şi să 
vorbească sufletului. 

Biblia ne spune că sufletul nostru valorează mai mult decât întreaga 
lume. Dar noi percepem această valoare numai atunci când Dumnezeu ne 
atinge vieţile. Numai atunci sufletul poate să scoată muzică cerească pe 
care divinul Creator de instrumente a menit-o să fie acolo. 

Atingerea mâinii maestrului 

Zgâriată, lovită şi plină de praf, Din viori parcă cea mai bătrână!... lar 
adjudecătorul, crezând-o un jaf, A zâmbit ridicând-o cu-o mână. 

, Oameni buni, cât îmi daţi? " strigă el mai apoi. , Cine vrea să pornească 
oferta? ", Un dolar... Un dolar!...Eu dau doi!" „Numai doi? , Trei dolari!" 
schimbă altul coperta. 

„ Trei dolari? Trei dolari! Cine merge mai sus?" Trei dolari, la a doua 
strigare. Dar când gongul să spună ce are de spus, Un bătrân printre 
şiruri apare. 

Ia vioara, o şterge de praf tacticos, 

îi întinde bătrânele coarde 

Și le-atinge cu-arcuşul, când sus şi când jos, 

Iar a stângii strânsoare le arde. 


Asistenţa vrăjită ascultă-n extaz Melodia-ngerească şi dulce; Lăutarul 
acordă viorii răgaz Şi la loc printre şiruri se duce. 

Iar adjudecătorul, văzându-şi de drum, Strigă iar, dar cu-o voce înceată: ,, 
Cât îmi daţi, oameni buni, pe vioară acum? ",, Două mii!" zice unul din 
ceată. 

„ Două mii? Nu! Trei mii, cine-i gata să dea?" Strigă el inălțând 
instrumentul. Lovitura de gong, punct final, va cădea; Viu aplaudă unii 
momentul. 

Dar câțiva, intrigați, zic: „ Noi n-am înţeles Ce-a schimbat a viorii 
valoare!" „ Ce? Atingerea mâinii de meşter ales!" Fu răspunsul direct la- 
ntrebare. 

XXX 

Ponosiţi, prăfuiţi, de păcat zgâriaţi Şi cu-o viaţă de mult ne-acordată, Pe 
doi bani, ca vioara de-atunci, licitaţi Sunt atâţia-n adâncuri de gloată. 

Printr-o „ ciorbă de linte ", prin stropul de vin, Printr-unjoc, ei sunt, duşi" 


mai departe; Si deodată apare Stăpânul divin Care face-o lucrare aparte. 
Dar nu-i om să priceapă secretul măreț In mulţimea ce umblă-n buiestru: 
Orice suflet îşi capătă-ntregul său preţ Când e-atins de Supremul 
Maestru... 

Prelucrare de C. Moisa 

după poemul „ The Touch ofthe Maşter 's Hand", compus de Myra 
Brooks Welch 

3. Premiul lui William 

Era mare agitaţie şi bucurie în oraşul unde locuia William. Faimosul 
violonist Frederick van Fossen, urma să acorde un premiu special 
băiatului care va cânta la vioară cu cea mai mare îndemânare. Orice băiat 
sub 13 ani avea şansa să cânte în prezenţa marelui muzician în prima zi 
de ianuarie şi să câştige o vioară foarte valoroasă. 

William era hotărât să intre în competiţie. El şi-a ales o piesă deosebit de 
dificilă şi a exersat vreme îndelungată, depunând mari eforturi în acest 
scop. El auzise că Frederick van Fossen, care nu era creştin ci dimpotrivă 
necredincios, avea multe purtări ciudate şi nu putea fi mulţumit cu 
uşurinţă. 

între timp, William descoperi că elevii din clasa lui de la Şcoala 
Duminicală îşi aleseseră ca motto următoarele cuvinte: „Câştigă un suflet 
pentru Domnul!" William nu fusese în stare să câştige vreun suflet pentru 
Cristos, deoarece nici el încă nu devenise un creştin veritabil. Dar în 
prima zi a Anului Nou, cuvintele stăruitoare ale învățătorului de la Şcoala 
Duminicală îşi croiră drum spre inima 

lui. William a primit lumină divină, trecând din moarte la viaţă. Acum el 
era un urmaş al Domnului Isus şi luase ferma hotărâre să acţioneze 
pentru noul lui stăpân după principiul „Câştigă un suflet!" 

Prima zi a Anului Nou era însăşi ziua în care el urma să cânte în faţa 
marelui violonist. în timp ce îşi croia drum spre studio, cu vioara sub braţ, 
în mintea lui se dădea o mare bătălie. Ce mult dorea el să-i poată vorbi 


despre Domnul Isus acestui om celebru! Dar cum să facă şi ce să-i spună? 
El ştia că dacă ar fi îndrăznit să-i spună lui van Fossen să vină la Domnul, 
acesta s-ar fi supărat şi nu i-ar mai fi ascultat piesa. Aşa că ar fi pierdut 
orice şansă de a câştiga premiul. 

William nu va putea uita niciodată acea zi de 1 ianuarie! Cum stătea el 
înaintea lui van Fossen, deodată un gând îi străluci în minte. Iute, înainte 
chiar de a i se face frică, îşi scoase arcuşul şi-l purtă peste corzile viorii. 
Blând, plin de dulceaţă, el cântă o melodie a unei vechi şi foarte 
cunoscute cântări, „Jesus, I my Cross Have Taken" (Isuse, crucea eu mi-o 
iau). 

Ultimele note încetară, şi violonistul se ridică să-l conducă pe băiat spre 
uşă. 

„Orice şansă de a câştiga vioara aceea s-a dus", se gândi William. Şi în 
drum spre casă era tare mâhnit. 

„N-am cântat piesa pe care o pregătisem de atâta vreme, îi spuse cu 
tristeţe mamei sale. Am vrut aşa de mult să-l câştig pe van Fossen pentru 
Domnul Isus, şi iată că am pierdut totul!" 

în aceeaşi după-amiază, pe la apusul soarelui, cineva bătu la uşa lui 
William. Nu-i venea să-şi creadă ochilor! Era o scrisoare adresată lui 
personal în care i se spunea cum fusese câştigat pentru Domnul Isus, prin 
acea cântare, faimosul muzician. 

Nu ştim dacă William a mai primit premiul sau nu. Dar, cu siguranţă, la 
concursul „Câştigă un suflet pentru Domnul Isus!" îl aştepta ceva cu mult 
mai de preţ - o răsplată veşnică şi neperitoare! 

6. CHARLIE ÎŞI ÎNJUGHIE URIAŞUL 


în casa din Stambourne era mare veselie. Bunicul şi bunica familiei 
Spurgeon îşi aduseseră nepoţelul de doi ani să locuiască cu ei. Micuţul 
Charles voia să le ştie pe toate: casa, capela, grădina minunată cu gardul 
ei viu din bătrâne tufe de tisă. Era loc destul pentru hoinărit şi joacă; şi, 
de asemenea, timp suficient pentru ca el să cunoască fiecare ungher şi 
crăpătură în zid, căci avea să stea acolo nu mai puţin de zece ani. 
Charles descoperi repede nişte ascunzători atât de mici şi bune, încât 
nimănui nu i-ar fi trecut prin cap că el s-ar putea adăposti acolo. în faţa 
clădirilor se afla o mare lespede de pe care doamnelor le era mai uşor să 
se urce pe cai când plecau la biserică. Lespedea era goală pe dinăuntru. 
Şi deşi grădinarul obişnuia să adune frunzele 


CASA BUNICULUI ŞI CASA PENTRU CONFERINŢE DIN STAMBOURNE 

uscate din preajma ei, Charlie reuşea să-şi facă acolo un culcuş micuţ şi 
tainic unde putea să gândească, să gândească şi iar să gândească. 

îi mai plăcea să hoinărească prin cimitirul de lângă capelă, unde a găsit o 
piatră funerară foarte veche. Pe piatra respectivă fusese prinsă cu ciment 
o placă de beton care, cu timpul, s-a desprins. Acea placă putea fi dată la 
o parte prin alunecare, lăsând un locşor gol în spatele ei. Micuţul Charlie 
se putea strecura acolo şi apoi trăgea lespedea la loc. Nimeni nu ştia 
unde se afla el atunci când voia să fie singur-singurel. Să fi fost oare acea 
dorinţă de singurătate şi linişte o pelerină de pace pe care stră-stră- 
străbunicul lui, un quaker, o aruncase asupra lui? Sau poate că el era 
deja pătruns, într-un mod precoce, de acea dorinţă profundă de a le dărui 
ceva celor din jur atunci când se va face mare?! 

Şi pentru că bunicul era îndrăgostit de cântările lui Isaac Watts, bunica i- 
a promis lui Charlie câte un penny pentru fiecare cântare învățată pe de 
rost. Dar nu peste mult timp ea îşi dădu seama că bănuţii o părăseau unul 
după altul, aşa că ea reduse răsplata la o jumătate de penny pentru 
fiecare cântare. Lui Charlie învățatul cântărilor i se părea ceva uşor şi 
plăcut, deşi preţul oferit de bunica a mai coborât între timp, pentru că 
bunica nu voia să-şi strice nepotul cu exagerările! 

într-o zi, speriat de invazia şobolanilor care deveniseră o adevărată 
problemă, bunicul îi promise băiatului câte un penny pentru fiecare 
şobolan omorât. Această „slujbă" era şi mai bine plătită decât învăţarea 
cântărilor; deci, în curând, Charlie deveni expert în prinderea şobolanilor. 
Mai târziu, el a mărturisit care era totuşi ocupaţia sa preferată: 

, „Cântările m-au însoţit în toţi anii vieţii mele, în timp ce şobolanii 
dispăruseră de mult iar şilingii căpătaţi au fost şi ei cheltuiţi”. 

Când a început să predice, el a descoperit că putea să citeze din versurile 
vreunei cântări care se potrivea mesajelor sale, indiferent care ar fi fost 
ele. 

Nu-i deloc de mirare de ce îi plăcea lui Charles să locuiască la 

bunici; bunica mai-mai că-l răsfăţase. Descoperi că, în cămară, pe un raft mai 
de jos, bunica obişnuia să pună prăjituri delicioase în formă de căluţi, vaci sau 
căţeluşi. Şi ce bune mai erau! Mai ales când îşi termina treburile de pe lângă 
casă şi de prin grădină. Venind în fugă spre casă simţea că nu mai poate de 
foame! 

Cu toate acestea, viaţa nu era doar un joc! Pe acolo mai erau şi uriaşi, deşi 
Charles nu era David şi Stambourne nu era Palestina. 

Băieţelul nostru avea urechi să audă şi lucruri care nu erau pentru el. Nu peste 
mult timp, el a aflat că în comunitatea lor se afla un om care-i dădea multă 
bătaie de cap bunicului. Charles nu putea crede că bătrânul cunoscut sub 
numele de moş Roads, era în stare să-1 sfideze pe bunicul lui. „Am să-l omor pe 
moş Roads, aşa am să fac!", îi zise Charles într-o zi bunicului care, la auzul 
acestor cuvinte, a rămas extrem de uimit. 

„Ssst, ssst, dragul meu! îi spuse blândul pastor. Nu trebuie să vorbeşti aşa; este 
foarte greşit ceea ce spui. Ştii, ai putea fi luat de poliţie dacă ai face aşa ceva!" 
„N-am să fac ceva rău, dar am să-l omor, asta am să fac!" reluă băiatul. 
Bunicul era foarte surprins. Ce voia Charles să facă? El nu ştia că nepotul 


observase deja neplăcerile pe care i le făcea bătrânul Thomas Roads. Charles 
observase că acest bărbat trândav, membru al bisericii, îi rănea tocmai pe cei ce 
îi erau lui mai dragi. Şi simţi că trebuie să facă ceva! 

„L-am omorât pe moş Roads, îi mărturisi băiatul bunicului nu după multă vreme. 
Cu siguranţă, el nu-l va mai necăji niciodată pe scumpul meu bunic." 

„Copile, zise bunicul îngrijorat, ce-ai făcut? Unde ai fost?" 

BUNICA LUI Ch. H. SPURGEON 


„N-am făcut nici un rău, bunicule! răspunse copilul. Am făcut voia Domnului, 
asta-i tot." 

Şi micul „reformator" nu mai scoase nici o vorbă despre ceea ce înţelegea el 
prin „a omori". 

Aşa că bunicul nu pricepu nimic până când, cine credeţi că veni la pastor? Cine 
altul decât moş Roads în carne şi oase. Şi el începu să-i spună cum un băieţel îl 
„omorâse". Iată povestea lui: 

„Mă aflam la cârciumă şi-mi fumam pipa, cu halba de bere dinainte, când copilul 
acela îşi făcu apariţia. Cine ar fi crezut că un om bătrân ca mine avea să fie pus 
la colţ şi mustrat de un copil? El şi-a întins degetul spre mine, exact aşa, şi mi-a 
spus: 

«De ce stai aici, Ilie, cu oamenii necredincioşi, tu care eşti membru al bisericii? 
Şi de ce frângi tu inima pastorului? Ruşine să-ţi fie! Eu n-aş frânge inima 
pastorului, fii sigur de asta!» 

Apoi s-a făcut nevăzut. Ei bine, m-am umplut de mânie, dar ştiam că vorbele lui 
erau adevărate şi că eram vinovat. Am aruncat pipa şi nu m-am mai atins de 
halba cu bere, ci am fugit să caut un loc singuratic unde m-am aruncat la 
picioarele Domnului ca să-mi mărturisesc păcatul şi să-l cer iertare. Acum ştiu şi 
cred că Domnul, în mila Sa, m-a iertat şi am venit să-ţi cer iertare şi ţie. Promit 
că nu am să te mai întristez niciodată, dragul meu pastor." 

Bătrânul Thomas Roads nu şi-a mai întristat pastorul de atunci încolo; şi aceasta 
datorită „loviturii mortale" pe care o primise de la tânărul Charles Spurgeon. 
Bunicul lui era un om căruia îi plăcea să privească în viitor şi îşi dorea cu 
ardoare ca nepotul lui să-şi dezvolte toate capacităţile, în timpul rugăciunii de 
familie, el îi ceru băiatului să citească un pasaj din Biblie. Odată, pe când citea 
despre adâncul fără fund din Apocalipsa, Charles se opri şi îl întrebă: 
„Bunicule, ce poate să însemne asta?" 

Dar bunicul îi răspunse: „Ei, ei, copile, mergi mai departe!" 

Băiatul nu se lăsă cu una cu două; în fiecare dimineaţă citea acelaşi capitol, 
punând aceeaşi întrebare, sperând ca astfel să primească, în cele din urmă, un 
răspuns care să-l mulţumească. 

Se întreba dacă nu cumva adâncul fără fund era asemenea coşului cu fundul 
şubred. De fiecare dată când punea fructe în coşul acela, fructele cădeau. El ştia 
că dacă o va ţine întruna cu întrebatul, în cele din urmă, răbdătorul lui bunic îi 
va da un răspuns. Ceea ce s-a şi întâmplat. 

„Există o groapă foarte adâncă, îi explică bătrânul într-o dimineaţă, iar sufletul 
se duce în jos, cade, şi încă cu ce repeziciune! Uite! Ultima rază de lumină de 
deasupra a dispărut, iar sufletul cade, şi iar cade o mie de ani! 

«Oare n-am ajuns încă la fund?, se întreabă sufletul. Când mă voi opri?» 

«Nu, nu, se aude un strigăt, mai jos, mai jos». «Dar eu cad aşa de un milion de 
ani; nu am ajuns încă aproape de fund?» 

«Nu, nu, nu eşti nici măcar pe aproape, pentru că acesta este adâncul fără 
sfârşit». Şi astfel, mereu şi mereu sufletul continuă să cadă într-o groapă şi mai 
adâncă, o groapă fără sfârşit! Vai şi amar! Nu există nici capăt, nici speranţă de 
a ajunge vreodată la fundul gropii." 

Dumnezeu 1-a folosit pe bunicul său ca să-i descrie lui Charles grozăvia soartei 
celor pierduţi. Mai târziu, când el a predicat miilor de oameni din Londra, le-a 
ilustrat marea mântuire a lui Dumnezeu; ceea ce însemna că oamenii nu 
trebuiau să rămână pierduţi. 

Pe vremea aceea nu existau cărţi cu imagini comice sau caraghioase pentru 
copii; nici desene animate pe care băiatul să le vadă la televizor sau despre care 
să citească, aşa încât să-şi umple mintea sa iscoditoare. în schimb, obişnuia să 
meargă în biblioteca de la intrarea unuia dintre dormitoare. Camera era 
întunecoasă pentru că ferestrele erau blocate. Pastorul care locuise acolo 
înaintea bunicului fusese un om foarte bogat, aşa că, atunci când construise 
casa îi făcuse multe ferestre. Mai târziu, guvernul a introdus o taxă pentru 
oamenii ale căror case aveau multe ferestre; deci, proprietarul obişnuia să 
zăvorască unele ferestre şi astfel să nu mai plătească aşa mulţi bani. 

Biblioteca aceasta fusese camera de studiu a pastorului şi locul lui de 
rugăciune, dar acum, fiindcă era aşa de întunecoasă, era folosită numai 
pentru păstrarea cărţilor. Oare mulţi copii din vremea noastră ar citi 
aceste cărţi? Mă îndoiesc, pentru că ei ar spune că sunt cărţi pentru 
oameni mari. Pentru tânărul Charles, cărţile erau o mină de aur, deşi 
unele erau atât de mari şi grele, încât cu greu le putea mişca de pe raft! 
Ce mult îi plăcea să citească despre martiri şi despre curajul pe care-l 
dovediseră ei în faţa morţii! li mai plăcea să citească şi cartea lui John 
Bunyan cu, întâmplările pelerinului", precum şi multe alte cărţi scrise de 
autori puritani care, spune el, „pribegiseră îmbrăcaţi în piei de oi şi de 
capre." Pentru Charles, acele cărţi erau adevăraţi prieteni. Când a ajuns 
predicator, obişnuia să citească cinci cărţi pe săptămână, dar nici una nu 
i-a plăcut la fel de mult ca acelea scrise de vechii autori puritani. 

Un alt lucru de care Charles se bucura foarte mult erau vizitele diferiților 
pastori. Pe unul dintre ei nu 1-a mai putut uita niciodată. Este vorba 
despre domnul Knill de la Societatea Misionară din Londra, care, de la 
început, se arătase foarte interesat de Charles. 

„Unde dormi tu? îl întrebă el. Aş vrea să te chem în zori." 

Charles fu nespus de bucuros să-i arate micuțul său dormitor. La ora 
şase, în zori, domnul Knill îl trezea şi plecau să se plimbe împreună prin 
împrejurimile încântătoare, în timp ce pastorul îi vorbea băiatului despre 


dragostea Domnului Isus. I-a spus cât de important este ca şi copiii să 
înveţe să se încreadă în Mântuitorul. El asculta cu răbdare ceea ce îi 
spunea Charles despre sentimentele lui şi apoi îi povestea cum Domnul 
Isus 1-a însoţit pe tot parcursul vieţii lui. Punându-şi braţul pe umărul 
băiatului, domnul Knill s-a rugat ca acesta să-L, iubească şi să-L slujească 
pe Domnul Isus încă din copilărie. 

Charlie se gândea că acest lucru era minunat, căci, de multe ori, un 
pastor musafir petrecea mult timp stând de vorbă cu bunicii, iar pe el îl 
lăsau singur. Era o schimbare plăcută pentru el să se vadă acum căutat şi 
să se întreţină cu un om credincios ca domnul 

Knill. Timp de trei zile, bunul predicator îl căută pe băieţaş şi, între predici, îi 
vorbi şi se rugă cu el. 

In ultima zi a şederii sale la Stambourne, după ce bunicul se înapoiase de la 
slujba sa şi întreaga familie era adunată la întâlnirea de rugăciune din zori, 
domnul Knill 1-a luat pe Charles pe genunchi şii-aspus: 

„Băiatul acesta va predica într-o zi Evanghelia şi o va predica în faţa unor mari 
mulţimi de oameni. Sunt convins că o va predica în capela Rowland Hill unde eu 
sunt pastor acum." 

După această profeție solemnă, el le-a cerut să nu uite aceste cuvinte. Apoi, i-a 
dăruit lui Charles un „sixpence" (pe atunci aceasta era o mare sumă de bani) şi 
i-a cerut să înveţe următoarea cântare: „ God moves in a misterious way His 
wonders to perform "(Dumnezeu are căile Lui ascunse prin care îşi 
înfăptuieşte minunile). 

„îmi promiţi, Charles, îl întrebă domnul Knill, că vei cânta acest imn atunci când 
vei predica în capela Rowland Hill?" 

Câţiva ani mai târziu, pe când Charles sluj ea ca predicator în Londra, vorbitorul 
de la Children Mission (Misiunea Copiilor) s-a îmbolnăvit şi astfel nu s-a mai 
putut prezenta la întâlnirea din capela Rowland Hill. Charles a fost rugat să le 
vorbească acelor copii. El le spuse că va vorbi dacă ei promit să cânte „ God 
moves in a misterious way His wonders to perform ". 

Vedeţi cum s-a împlinit profeția bunului pastor? 

XXX 

Intre timp,, „ucigaşul uriaşului" a crescut şi iată că a venit vremea să părăsească 
Stambourne pentru a merge să locuiască cu părinţii săi, nişte oameni foarte 
evlavioşi, care-l iubeau şi se rugau pentru el. într-o zi, tatăl lui, care era şi el 
predicator, a plecat la o întâlnire deja aranjată. Dar, pe drum, el s-a gândit că 
procedând astfel îşi cam neglija fiii. Hotări deci să se întoarcă acasă. Când a dat 
să intre în casă, auzi pe cineva rugându-se cu glas tare. Era soţia lui care se 
ruga'lui Dumnezeu ca băieţii lor să fie mântuiţi. Atunci s-a strecurat afară în 
vârful degetelor, con vins că ea făcea prin rugăciune 

cu mult mai mult decât dacă el ar fi stat cu băieţii; aşa că şi-a reluat 
drumul către biserică. 

La scurt timp după ce se mutase la părinţi, Charles a mers într-o 
duminică la biserică; şi după ce adunarea termină de cântat, vocea lui 
încă se mai putea auzi repetând finalul. Pe când locuia la bunici, el îi 
mărturisise odată bunicului: 

„Cred, bunicule, că ultimul vers al cântării ar trebui repetat." 

„Ascultă de glasul conştiinţei tale, băiatul meu!", îi răspunse bunicul. 

Şi exact acest lucru continua Charles să-l facă. Dacă simţea că trebuie să 
cânte ultimul vers de două ori, atunci aşa făcea. Aşa făcea el în fiecare 
duminică la Stambourne, înainte de a se întoarce acasă. Insă curând după 
aceea el şi-a dat seama că tatăl său nu-i prea înţelege obiceiul. 

„Dacă mai faci aşa, îl ameninţă el, am să-ţi trag nişte nuiele pe care n-ai 
să le uiţi aşa uşor!" 

Poate că uitase, poate că nu uitase! Dar în duminica următoare, la slujba 


de dimineaţă, el făcu acelaşi lucru. 

După terminarea slujbei, domnul Spurgeon îşi luă fiul şi plecă cu el pe 
câmp. Ajungând în preajma unui lan mare de grâu, Charles văzu că aveau 
să meargă şi mai departe. El se întreba când urma să-şi primească 
nuielele. 

„Desfă-ţi palma!", îi porunci tatăl. Băiatul se supuse numaidecât şi 
imaginaţi-vă surprinderea lui când simţi cum spicul de grâu îl lovea peste 
palma întinsă. într-adevăr, Charles primise o bătaie cu nuiele pe care 
avea să n-o uite niciodată! 

Pe când era adolescent, Charles a început să aibă mari mustrări de 
conştiinţă pentru păcatele sale. Timp de cinci ani a simţit groaza şi 
teroarea legii lui Dumnezeu. 

„Credeam că soarele dispăruse de pe cerul meu, mărturiseşte el. 
Simţeam că atât de mult păcătuisem înaintea lui Dumnezeu, încât nu mai 
era nici o speranţă pentru mine." 

Tânărul plin de întrebări se ruga şi iar se ruga, dar nu primea nici un 
răspuns. Citea Biblia, dar, după cum îşi va aminti el mai 

târziu, „promisiunile din ea erau chiar mai alarmante decât amenințările". 
Mergea din biserică în biserică, până când ajunsese să cunoască fiecare 
loc de întâlnire din oraşul său; dar cu toate acestea nu auzise încă 
întreaga Evanghelie predicată. Asculta cu mare atenţie în speranţa că va 
auzi vreun cuvânt care să-i arate cum să scape de povara păcatelor! 
într-o dimineaţă de duminică, iarna, Dumnezeu a răspuns strigătului lui 
Charles trimițând un viscol, care i-a schimbat toate planurile. în timp ce 
îşi croia drum spre o casă de rugăciune, zăpada devenise atât de mare 
încât el n-a mai putut să înainteze. Făcând cale-ntoarsă, a dat peste o 
capelă metodistă unde a găsit vreo 12-15 oameni strânşi pentru serviciul 
divin. lată ce s-a întâmplat apoi: predicatorul n-a mai ajuns în dimineaţa 
aceea; probabil că se înzăpezise pe undeva. Un om sărac, un croitor, un 
pantofar, sau ceva de felul acesta, iată oamenii care s-au urcat la amvon 
ca să 

predice. 

Dacă un om putea să strice predica, ar fi stricat-o atunci. Vorbitorul era 
obligat să rămână la textul citit pentru simplul motiv că nu avea altceva 
de spus. lată textul ales: 

„Priviţi la Mine, şi veți fi mântuiţi toţi cei ce sunteţi la marginile 
pământului" (Isaia 45.22, KJV). 

Vorbitorul nu era în stare nici măcar să pronunţe corect cuvintele; dar 
asta nu mai conta. 

Spurgeon povesteşte: 

„în cele spuse, m-am gândit eu, era o rază de speranţă pentru mine. Omul 
a început spunând aşa: 

«Iubiţii mei prieteni, acesta este într-adevăr un text uşor. Ni se spune: 
Priviţi! Pentru acest lucru nu trebuie să depuneti un efort prea mare. Nu 
trebuie nici măcar să ridicaţi un picior sau o mână; trebuie doar să priviţi! 
Ei bine, unui om nu-i trebuie facultate ca să înveţe să privească. Poţi fi cel 
mai mare prost şi totuşi să ştii să priveşti. Unui om nu-i trebuie o mie de 
ani ca să privească. Oricine poate face acest lucru, chiar şi un copil. Acest 
lucru ni-l spune textul: Priviţi la Mine! 

«Păi, spuse el în dialectul său din Essex, mulţi dintre voi priviţi la voi 
înşivă. Nu are nici un rost să priviţi acolo. Nu veţi găsi niciodată 
mângâiere şi pace în voi înşivă. Unii se uită la Dumnezeu-Tatăl. Nu, nu! 
Puteţi să vă uitaţi la El în viitor. Dar acum, Isus Cristos vă spune: Priviţi 
la Mine! 

Alţii spun: Trebuie să aştept lucrarea Duhului Sfânt. Dar, aceasta nu este 
treaba voastră în acest moment. Priviţi la Cristos! Aşa scrie: Priviţi la 
Mine!, zise omul din nou. 

Apoi şi-a continuat predica astfel: «Priviţi la Mine; sudoarea Mea s-a 
prefăcut în picături mari de sânge. Priviţi la Mine: atârn răstignit pe o 
cruce. Priviţi la Mine: sunt mort şi îngropat. Priviţi la Mine: înviez. Priviţi 
la Mine: Mă înalţ la Cer şi stau la dreapta Tatălui. O! Priviţi la Mine! 
Priviţi la Mine!» 

Vorbitorul ajunse la aceste cuvinte, reuşise să consume zece minute sau 
cam aşa ceva; era la capătul puterilor. Apoi se uită la mine de la înălţimea 
amvonului şi ce să mai adauge? Cu aşa puţini oameni prezenţi, nu-i era 
greu să-şi dea seama că eram un străin. Apoi spuse: 

«Tinere, pari tare nenorocit!» 

Ei da, eram! Dar nu prea eram obişnuit cu asemenea remarci la felul cum 
arătam; şi încă de la amvon! 

Totuşi, aceasta a fost lovitura potrivită. Vorbitorul a continuat: 

«Şi vei fi nenorocit pe tot restul vieţii tale, chiar şi după moarte. Dacă nu 
dai ascultare cuvintelor citite aceasta te aşteaptă; dar, dacă asculţi acum, 
în acest moment, vei fi mântuit». 

Apoi mi-a strigat: 

«Tinere, priveşte la Isus Cristos, priveşte acum!» 

M-a făcut să tresar pe scaun; dar ştiu că m-am uitat la Isus, atunci şi 
acolo. Norii şi întunericul dispăruseră, şi în acel moment am văzut 
soarele. Puteam să stau în picioare împreună cu ei, chiar în momentul 
acela, şi să cânt cu înflăcărare ca şi ei despre preţiosul sânge al lui 
Cristos şi despre credinţa simplă care priveşte numai la El. O! dacă mi-ar 
fi spus cineva mai demult aceste cuvinte: încrede-te în Domnul Isus şi vei 
fi mântuit!" 

înainte de a împlini 20 de ani, tânărul Charles Spurgeon a început să 
predice la peste 400 de oameni dintr-o biserică sătească, nu departe de 
Cambridge. Apoi a primit invitaţia de a predica de probă în Biserica Park 
Street din Londra. 

Lui Charles nu-i venea să creadă că la numai cei 19 ani ai săi i se va 
propune să slujească într-o biserică aşa de mare şi importantă. Şi cu toate 
că era atât de tânăr, el s-a dovedit a fi acel predicator evlavios pe care-l 
doreau credincioşii. 

înainte de apleca la Domnul, Spurgeon a împlinit profeția domnului Knill; 
aceea că va predica mulțimilor. Oamenii dădeau buzna şi umpleau până 
la refuz sala numită Music Hali, unde mii şi mii de persoane îi ascultau 
mesajele care le puteau mântui sufletele. 

Regele David 1-a ucis pe Goliat şi mai târziu i-a izgonit pe vrăjmaşii lui 


Israel, până când a devenit un rege învingător. Tot astfel, Charles 1-a 
„omorât" pe uriaşul moş Roads, iar mai târziu a pornit să cucerească 
sufletele mulțimilor şi să le întoarcă „ din întuneric la lumină şi din 
împărăția lui Satan la Dumnezeu ". 

7. CUM ŞI-A RESPECTAT WILLIAM HOTĂRÂREA 


William Quarrier, băieţaşul de numai cinci anişori, umbla singur şi cu 
picioarele goale pe străzile prăfuite ale mahalalelor din Glasgow. Nu mai 
pusese gura pe mâncare de o zi şi jumătate, iar acum îi era tare, tare 
foame. Se uita lung la trecători. Dar nu-i păsa nimănui de copiii 
înfriguraţi şi rupţi de foame ca el. 

Peste tot în jurul lui se aflau clădiri înalte şi cenușii care parcă ţâşneau în 
sus, aşa încât, mai ales unui băieţel ca William, îi dădeau impresia că 
închid chiar şi cerul de deasupra. Nu era nici pic de iarbă, nici copaci, 
nimic să-ţi amintească de natura minunată a lui Dumnezeu. Oriunde îţi 
întorceai privirile vedeai numai praf şi mizerie, frig şi foamete, beţivi şi 
disperare. 

Stând acolo, în acea zi, William luă o hotărâre în inima sa. Când va creşte 
mare şi va avea bani în buzunar, nu se va purta la fel ca bărbaţii şi 
femeile care se îmbulzeau să treacă pe lângă el. Va avea grij ă de băieţii 
şi fetiţele care sufereau de foame şi de frig, le va da un adăpost şi hrană. 
însă, chiar în clipa când se gândea astfel, a simţit nişte dureri ascuţite în 
stomac şi ar fi dat orice să se poată aşeza la o masă îmbelşugată. Când se 
va face el mare, se va îngriji ca puştii de cinci ani înfometați să aibă ce 
mânca. Se va îngriji, de asemenea, ca să le fie cald şi să aibă haine. 
Exact aşa a şi făcut William al nostru. Astăzi, de-ar fi să-i întrebi pe 
majoritatea scoţienilor dacă au auzit de Casele Quarrier, ei vor da din cap 
în semn de încuviinţare şi-ţi vor spune: „Da, desigur. In aceste case sunt 
îngrijiţi băieţii şi fetiţele nevoiaşe." 


LE "A V 
XXX 


WILLIAM PRIVEA CV NOSTALGIE LA TRECĂTORI 

Numai că noi am cam sărit peste evenimente în povestirea noastră şi l-am 
lăsat pe micuțul William tremurând în mahalalele din Glasgow. Nu se 
poate să-1 lăsăm chiar aşa, nu? Să ne întoarcem la el ca să mai aflăm câte 
ceva despre povestea vieţii sale. 

William nu locuise dintotdeauna în Gorbals, căci aşa se numeau aceste 
mahalale. Locuise împreună cu mama, tata şi cu cele două surori într-o 
casă confortabilă din Greenock, Scoţia. Greenock este un port în Firth of 
Clyde, unde trăgeau adesea ambarcaţiuni mari, deoarece estuarul Clyde 
face un port imens pentru vasele ce navighează pe ocean şi pentru cele 
ce transportă mărfuri. 

Tatăl lui William era tâmplar pe un astfel de vas. Ceea ce însemna că el 
nu era mereu acasă cu familia. Uneori lucra chiar în Greenock, dar alteori 
trebuia să se ducă şi în porturi străine, aşa că era plecat de acasă 
săptămâni în şir. 

William trăia destul de fericit în casa lui din Greenock. Avea hrană şi 
îmbrăcăminte din belşug şi mai presus de toate, se bucura de minunata 
dragoste părintească. Nici prin minte nu-i trecea lui că, în curând, toate 
lucrurile se vor schimba. Totuşi, dacă el ar fi trăit pentru restul vieţii în 
căsuţa din Greenock, nu ar mai fi ştiut niciodată ce înseamnă foamea şi 
frigul, nu ar fi învăţat niciodată cum să simtă durerea celorlalţi copii. 
într-o zi, în căminul familiei Quarrier a sosit o scrisoare cu veşti care 


aveau să le schimbe total viaţa. Tatăl navigase spre Canada în timpul unei 
epidemii de holeră care bântuia făcând ravagii în Europa şi America. 
Această boală este înspăimântătoare; şi, la multe mile depărtare peste 
ocean, în oraşul Quebec, domnul Quarrier s-a îmbolnăvit şi a murit 
despărţindu-se de toţi cei dragi inimii lui. 

Ce tragică a fost vestea aceasta pentru mama şi cei trei copilaşi de care 
ea urma să aibă grijă! Nu mai era cine să le aducă bănuţi în casă. De 
acum nu mai aveau bani nici măcar pentru mâncare şi îmbrăcăminte. Ce 
putea face ea? Căutând o cale de a câştiga câţiva dolari, inimoasa mamă 
a încercat să deschidă un micuţ magazin; dar demersul acesta nu le-a 
adus nici un profit. Curând 

72 

Chemarea Tatălui Ceresc 

şi-a putut da seama că nu prea existau şanse de a munci în Greenock, aşa 
că s-au mutat în Glasgow, un oraş foarte mare situat în susul râului Clyde. 
Locul unde şi-a făcut doamna Quarrier noua casă se numea Gorbals. Pe 
vremea copilăriei lui William aceasta era una dintre cele mai rele zone 
locuibile din lume. Acei oameni care, datorită unei neşanse din viaţa lor, 
nu-şi puteau permite să cumpere o casă în altă parte, veneau în această 
mahala. Ei locuiau în apartamente foarte mici; uneori o singură cameră 
trebuia să ajungă întregii familii. In interiorul acestor blocuri existau 
foarte multe camere de felul acesta. De fapt, blocurile acelea erau nişte 
clădiri înalte cu patru etaje uneori; cu două uşi la fiecare nivel, care se 
deschideau în patru sau cinci camere. 

Pe vremea când oameni bogaţi locuiseră în aceste clădiri, o singură 
familie ocupa un apartament. După ce aceştia părăsiseră locuinţele, alţi 
oameni, nerăbdători să câştige cât mai mulţi bani, le cumpăraseră şi apoi 
obişnuiau să închirieze câte o cameră unei familii. Astfel, acolo unde 
altădată locuise o singură familie cu o mulţime de camere la dispoziţie, 
acum se îngrămădeau într-o singură cămăruţă atât mama, cât şi tatăl, 
plus patru-cinci copii. 

Vă imaginaţi ce înseamnă să locuieşti cu toată familia într-o cameră, şi 
aceea neîncăpătoare? Să mănânci, să te joci, să dormi în asemenea 
condiţii zi de zi, an de an, fără nici o speranţă de mai bine? Vă puteţi 
gândi cum dormea o fetiţă de 8 ani într-un pătuţ de bebeluş? Şi asta 
fiindcă nu mai avea loc să doarmă într-un pat unde deja dormeau mama, 
tata şi doi copilaşi la picioarele lor. Cunosc bine acest cartier, deoarece 
am lucrat pentru Domnul Isus în Gorbals, iar pe fetiţa respectivă am 
întâlnit-o personal. 

Dacă închid ochii pentru câteva momente, încă mai pot vedea holurile 
acelea spălăcite, cu scări din piatră, reci şi ostile copiilor desculți. îmi 
amintesc de asemenea ce îngrozitor arăta exteriorul acestor clădiri cu 
şirurile de scări reci, ale căror trepte erau de-a dreptul măcinate de 
multele picioruşe care le urcau şi le coborau de zeci de mii de ori. 

Iată cum veni micuțul William să locuiască printre aceste clădiri care îşi înălţau 
cenuşiile capete de piatră în forma unei falange solide. Blocurile acestea erau 
atât de aproape unul de altul încât nu mai rămânea nici un pic de spațiu pentru 
iarbă sau pentru copaci care să umbrească trotuarele. Singurul loc dejoacă era 


strada sau curţile foarte murdare din dos. Peste tot erau aruncate hârtii şi 
resturi menajere. Nu-i de mirare că micuţii din aceste case nu văzuseră în viaţa 
lor o vacă sau măcar un copac. 

într-un astfel de cartier venise să locuiască William, micuțul de numai cinci 
anişori. Desigur, ei nu şi-ar fi ales mahalaua Gorbals, dacă şi-ar fi putut permite 
altceva. Nu era nicidecum un loc plăcut pentru o mamă care avea de crescut 
atâţia copilaşi, dar era singurul loc unde puteau merge cei săraci. Familia lui 
William cheltuise toţi banii rămaşi ca să poată plăti transportul mobilei cu barca 
înjosul râului Clyde, spre Glasgow. 

Este o minune că William nu s-a întinat niciodată de relele care îi ispiteau zilnic 
pe el şi pe surioarele lui. Nu după mult timp au învăţat cum să se strecoare 
printre beţivii care se clătinau pe străzi. Oriunde s-ar fi dus, nu vedeau decât 
mizerie şi degradare. In Gorbals, fărădelegea era la culme; şi dacă voiai să-l 
vezi pe om în toată josnicia lui, aici ar fi trebuit să vii. Totuşi, ceas de ceas, zi de 
zi, parcă era Cineva mereu prezent acolo, îngrijindu-Se de mica familie şi 
păstrând-o curată în sânul murdăriei şi răutăţii din jur. 

Primul lucru pe care 1-a făcut mama lui William a fost să-şi caute ceva de lucru 
prin împrejurimi. La urma urmei, ea avea nevoie de bani pentru a-şi hrăni 
copilaşii rămaşi fără tată. în Glasgow existau multe depozite unde se vindeau 
stofe, iar patronii fabricilor obişnuiau să angajeze multe femei ca ea care să 
lucreze la domiciliu. Aceasta părea lucrul cel mai potrivit pentru doamna 
Quarrier, deoarece ea ştia să coase foarte bine. La scurt timp ea câştigase ceva 
bani cu care să cumpere hrană şi cărbuni. 

Micuţul William era mereu dornic să facă şi el ceva. Şi reuşi curând să-şi ajute 
mama, la fel de bine ca o femeie, la cusutul ciucurilor pe marginea şalurilor. 
Dar, cu toate că muncea cot la cot 

cu mama lui, totuşi ei nu primeau prea mulţi bani pentru munca lor. De câte ori 
nu simţise William în stomac, împreună cu surioarele lui, durerile acelea 
ascuţite ale foamei! Ce să mai vorbim de pantofi? Ei bine, erau un lux pe care 
puţini oameni din cartier şi-l puteau permite, aşa că William rămânea desculţ 
mai tot timpul. 

Cu siguranţă, lipsa hranei şi mersul desculţ nu l-au împiedicat pe William să 
crească. Lunile se scurgeau una după alta. împlinise deja şase anişori când în 
casă se luă hotărârea ca şi el să meargă la muncă. Pe vremea aceea nu existau 
legi care să-i împiedice pe copiii mici să muncească ore lungi şi grele. Când 
William se făcu de 6-7 ani, a început dej a lucrul la patron. El muncea într-o 
fabrică de confecţionat ace cu gămălie şi treaba lui era să pună gămăliile în 
vârful acelor. Pe vremea aceea, acele aveau gămălii mici, albe sau negre, făcute 
din ceramică. William trebuia să fixeze biluţele de ceramică pe ace. Degeţelele 
lui oboseau pe măsură ce copilul lipea gămăliile ore în şir. Ştiţi, el lucra 12 ore 
întregi în fabrica aceea! 

Curajosul nostru băieţel îşi spunea că merita toată truda aceea când, la sfârşitul 
săptămânii, câştiga un şiling. Cu bănuţii aceştia îşi ajuta mama să cumpere 
hrană pentru restul familiei. Vi-1 puteţi imagina fugind spre casă în ziua de 
salariu, ţinând strâns în mână 50 de cenți şi strigând pe nerăsuflate: 

„Uite, mamă, ce am câştigat săptămâna asta, şi totul ealtău!" 

Desigur, pe vremea aceea, 50 de centi însemnau mult, mai mult decât acum, şi 
puteai cumpăra cu ei lucruri necesare. 

Zilele şi lunile treceau iute. Doamna Quarrier şi-a dat seama că William nu va aj 
unge niciodată un muncitor cu experienţă lipind gămălii pe ace; aşa că îl trimise 
ucenic la un cizmar la numai 7 ani. 

Ştiţi ce înseamnă un ucenic? Un băiat pus de către părinţi sub îngrijirea şi 


îndrumarea unui meşter, care petrecea timp cu acest om învățând de la el 
meserie vreo cinci ani sau chiar şi mai mult. La sfârşitul acestei perioade, 
ucenicul urma să ştie meserie şi să fie în stare să înceapă propria afacere. 

Noua meserie a lui William era să facă pantofi. Fiind cel mai mic dintre cei 13 
muncitori din atelier, i se cerea să aprindă zilnic 

pipele celor mai mari. Şi câte lucruri care nu-i plăceau era silit să le vadă 
acolo! îi vedea pe bărbaţi bând whisky şi-i auzea vorbind urât; apoi vedea 
de câte lucruri rele nu erau aceştia în stare după ce consumaseră băuturi 
alcoolice! îi era groază de ravagiile băuturii care pusese stăpânire pe 
aceia cu care intra în contact. 

Ce loc de muncă mai era acela pentru un băieţel ca el! Dar Dumnezeu nu- 
Şi lua ochii de pe William. El 1-a păzit de rău pe băiat, pentru că într-o 
bună zi avea să-i încredinţeze ceva deosebit. 

Pe măsură ce creştea, el ajunse să urască băutura din ce în ce mai mult, 
deoarece putea să vadă cum alcoolul distrugea viaţa şi casele oamenilor 
cu care lucra. în cele din urmă, atelierul de încălţăminte a fost vândut; 
băutura îl adusese pe patron la faliment. Rămas fără lucru, William a 
trebuit să-şi caute alt loc de muncă. Şi-a găsit ceva de lucru în Paisley, la 
vreo zece kilometri de Glasgow, începând să aducă din nou banii de care 
familia lui avea atâta nevoie. 

La noua lui slujbă, trebuia să poarte un imens şorţ din piele, cu mult mai 
mare decât măsura lui. De aceea, copiii din împrejurimi îl strigau 
„dogarul cel mititel". 

Se apropia Anul Nou. William dorea tare mult să-l petreacă în Glasgow, 
cu familia. în Scoţia, această sărbătoare poartă o denumire nostimă, şi 
anume „Hogmanay" (în dialectul scoţian, acest cuvânt înseamnă 
„revelion", sau „colindat"). Pentru toată lumea este o zi deosebită. Toţi 
doresc să fie împreună în familie, aşa cum americanilor le place să fie 
împreună de Thanksgiving (Ziua Recunoştinţei). 

William era foarte bucuros la gândul că-i va vedea iarăşi pe toţi ai săi.Dar 
mai era o problemă: cum va ajunge el la Glasgow? Se afla la vreo zece 
kilometri depărtare de familie, şi nu-şi putea permite să cheltuiască banii 
pe drum. Nu avea altceva de făcut decât să pornească desculţ, pe o 
vreme foarte friguroasă şi să se ostenească pe o asemenea distanţă. 

La ieşirea din Paisley, a observat apropiindu-se o trăsură. William se 
întreba dacă va putea să meargă alături de ea; pe vremea 

76 

lui nu existau maşini ca astăzi, ci numai astfel de trăsuri cu cai. Era mult 
mai uşor să te iei la întrecere cu o trăsură decât cu un automobil modern! 
Totuşi, trebuia să alergi din răsputeri ca să ţii pasul cu caii. Ideea 
întrecerii 1-a împiedicat pe William să se mai gândească la călătoria cea 
lungă care îi stătea înainte sau la asfaltul rece pe care-l simţea sub 
picioarele goale. 

O bună bucată de drum, William reuşi să se ţină după trăsură. Pasagerii 
din trăsură, neavând prea multe de făcut, îl văzură pe micuțul alergător. 
începură să admire curajul şi perseverenţa acestui băiat desculţ. 

„Nu te lăsa, băiete!" îi strigau ei când li se părea că paşii lui încetineau 
ritmul. Apoi începură să-i arunce bănuţi, căci îl credeau foarte curajos. 


Nu peste mult timp trăsura se opri la Half-Way House (Casa din mij locul 
drumului). Aceasta era de fapt un han unde se puteau odihni atât 
călătorii, cât şi caii. 

în timp ce caii se odihneau, oamenii au intrat să prânzească, invitând şi 
curajosul băiat să stea la masă cu ei. I-au oferit bere, dar el a refuzat. Nu- 
şi putea şterge din minte imaginea vie a oamenilor din atelierul de 
încălţăminte şi îşi amintea cât de urât se comportau ei după ce consumau 
băuturi alcoolice. El continua să deteste băutura, şi nu s-ar fi atins de ea 
nici dacă ar fi murit de sete. Cu siguranţă, era lihnit de foame şi tare 
însetat; de asemenea, obosise după atâta alergare. 

Tocmai pe când se gândea el cât de cald şi bine era înăuntrul hanului, a 
observat că unii dintre cei veniţi cu trăsura se îndreptau spre uşă. Urma 
să iasă din nou în frig. Strângându-şi bine haina pe el, băiatul şi-a adunat 
puterile pentru ultima bucată de drum. La urma urmei, nu trebuia să mai 
alerge prea mult, iar pe deasupra mai avea şi nişte bani care îi zornăiau 
în buzunare. Adunase aproape un şiling! Ah, ce mândru era de aceşti bani 
în plus pe care îi va duce acasă! Se gândea deja cât de multe putea să 
cumpere cu ei. Pentru banii aceştia ar fi trebuit să muncească din greu în 
Paisley aproape o săptămână! 

Dar pe William îl mai aştepta o surpriză! înainte să-şi reînceapă alergarea, el 
auzi voci vesele spunându-i: 

„Vino cu noi în trăsură pentru restul de drum!" 

Iată, încă o dată Dumnezeu S-a îngrijit de băiatul fără tată. I-a dat nişte bani 
nevisaţi, şi pe deasupra o călătorie cu trăsura care nu-l costa nici un sfant. 

Ce început frumos de vacanţă de Anul Nou pentru William! Probabil că băiatul, 
mama şi surorile lui au petrecut împreună un timp minunat, deşi încă mai 
locuiau în Gorbals. La urma urmei, nu mai conta atât de mult unde te aflai, de 
vreme ce erai cu cei dragi. 

Anii treceau cu repeziciune şi zilele de Anul Nou veneau şi plecau. Pe la vârsta 
de 12 ani, William şi-a terminat ucenicia. Apoi a lucrat în mai multe ateliere de 
cizmărie din Glasgow, învățând tot ce se putea învăţa. 

Cu toate că el nu ştia acest lucru, Dumnezeu îl urmărea îndeaproape şi vedea 
cât de mult dorea băiatul să facă binele. Desigur, tot Dumnezeu i-a condus paşii 
înfr-o zi la un atelier care nu semăna deloc cu toate celelalte. Doamna Hunter, 
patroana acestui atelier, era o femeie realmente credincioasă. Când a început să 
lucreze pentru această doamnă, William a observat că totul era foarte diferit în 
comparaţie cu celelalte locuri unde lucrase înainte. Aici nu se consuma nici o 
picătură de whisky şi nu se auzea nici un cuvânt murdar! 

Doamna Hunter, la rându-i, se pricepea foarte bine să-şi conducă afacerea. Şi 
curând a observat că William muncea cu multă sârguinţă, era punctual şi îşi 
cunoştea bine meseria. îi plăcea mult de noul ei angajat şi a început să-i 
vorbească despre Dumnezeu. Era prima persoană întâlnită de William care ştia 
ce înseamnă frumuseţea unei vieţi trăite în părtăşie cu Domnul Isus şi numai 
pentru El. Printre altele, doamna Hunter i-a spus lui William că Domnul Isus 
trăia în inima ei dej a de 20 de ani! Şi astfel a putut gusta zi de zi frumuseţea 
unei vieţi dăruite total Mântuitorului. 

„Unde mergi tu la biserică, William?" îl întrebă doamna într-o zi. 

„Nicăieri, doamnă Hunter", răspunse băiatul. 

El fusese doar de câteva ori la o Şcoală Duminicală în Gorbals. Aşa că 
doamna îl invită la biserica baptistă pe care o frecventa ea. Ca să nu se 
simtă singur, i-a propus să stea pe acelaşi şir de bănci. Era pentru băiat 
un moment foarte potrivit şi important: pentru prima dată în viaţă, el 
auzea că Domnul Isus murise pentru ca el, William Quarrier, să fie iertat 
de păcate şi spălat în sângele Lui. 

Curând, întreaga inimă a lui William răspunse „da" Domnului Isus, iar 
viaţa sa a luat o altă întorsătură. Viitorul său avea să fie diferit din pricina 
acestei hotărâri. Una dintre acele duminici fusese foarte importantă 
pentru William, deoarece mama lui 1-a însoţit la biserică. Atât doamna 
Hunter cât şi toate celelalte persoane din biserică s-au purtat cu multă 
atenţie şi căldură faţă de noua venită. 

William avea pe atunci 17 ani, iar înainte de a o cunoaşte pe buna 
doamnă Hunter, el nu ştiuse mare lucru despre Dumnezeu. După ce a mai 
crescut duhovniceşte, el a scris următoarele cuvinte: 

„Auzisem vorbindu-se despre Dumnezeul care locuieşte deasupra norilor 
şi care Se îngrijeşte de copii. Mă întrebam de ce Dumnezeu, care este 
atât de bun şi milostiv, nu cobora din Cer să-i ajute pe orfani şi pe 
văduve. în timp ce fredonam cântarea aceea veche, «There is a happy 
land, fa, far away» (Departe, departe, se află un tărâm fericit), mi-aş fi 
dorit ca acel tărâm să fie aici, iar fericirea s-o pot avea acum." 

După ce a ajuns să-L cunoască pe Dumnezeu mai bine, William şi-a dat 
seama că Dumnezeu Se îngrijise de el tot timpul, cu toate că el nu ştia 
lucrul acesta. 

Deşi mama lui William a mers împreună cu el la biserică, inima ei nu s-a 
deschis pentru Dumnezeu aşa cum se deschisese inima lui. Acest lucru 1- 
a întristat foarte mult pe băiat. Mamei nu i-a plăcut nici faptul că el 
devenise creştin. William a hotărât să n-o mai bată la cap cu multe vorbe, 
dar în taină continua să se roage Domnului Isus pentru ea. Şase ani lungi 
şi grei au trebuit să treacă înainte ca Domnul să-i răspundă. Dar, când el 
primise răspuns la rugăciune, era limpede pentru oricine că mama sa 
devenise o creştină adevărată. 

Cât de mulţumit era acum William! El descoperise adevărul că Dumnezeu 
răspunde rugăciunilor; această experienţă îl făcea să se minuneze de 
extraordinara putere a rugăciunii. Ce înseamnă să-l ceri ceva lui Dumnezeu şi El 
să-ţi răspundă! 

Iată ce spune el: 

„Am fost întărit în credinţa că Dumnezeu ascultă şi răspunde." 

William era atât de bucuros că rugăciunile sale au primit răspuns încât şi-a luat 
ca motto în viaţă următoarele cuvinte: „Aveţi credință în Dumnezeu!" 

Chemarea Tatălui Ceresc 


CÂŢIVA DINTRE NUMEROŞII BĂIEŢI CARE AU FOST AJUTAŢI DE WILLIAM 

Mai târziu, când a început să construiască orfelinate pentru a-i adăposti pe 
copiii părăsiţi, flămânzi şi sărmani cum fusese el însuşi, a folosit acelaşi motto. 
Desigur, avea nevoie de credinţă ca să poată hrăni atâtea guri flămânde şi să 
dispună de banii necesari pentru construcţii, încălzire şi îmbrăcăminte. 

William era tare mulţumit de doamna Hunter şi câştiga bine. Dar ce fericit a fost 
el când a reuşit să-şi mute mama într-o casă 

CASELE PENTRU ORFANI ALE LUI WILLIAM 

mai bună! Aînceput apoi să-şi dorească o casă şi pentru el. Lucrând la doamna 
Hunter, a cunoscut-o pe fiica ei, de care apoi s-a şi îndrăgostit, ajungând s-o 
iubească foarte mult. Era convins că ea va fi soţia potrivită pentru el. Dar nu 
avea bani destui ca să-şi construiască un cămin; aşa că a muncit din greu la 
atelierul de cizmărie. La un moment dat, a reuşit să-şi pună pe picioare propria 
afacere. Munca lui dând multe roade, William şi-a înfiinţat noi ateliere peste tot 
în Glasgow. Isabella Hunter a devenit în cele din urmă soţia lui. Era o femeie 
minunată. Ea 1-a ajutat să îngrijească de băieţii şi fetiţele care aveau nevoie 
disperată de sprijin. 

William Quarrier ar fi putut ajunge un om foarte bogat, fiind patronul acestor 
ateliere. Cu toate acestea, cea mai mare parte a banilor câştigaţi de el au fost 
investiţi în construirea de orfelinate. In timpul vieţii sale a construit vreo 64 de 
clădiri. Una dintre case a fost anume clădită pentru copiii epileptici; aici ei erau 
îngrijiţi de oameni care le-au fost ca nişte părinţi adevăraţi. O altă casă a devenit 
sanatoriu pentru copiii bolnavi de cumplita tuberculoză; ei 

puteau merge acolo pentru a primi îngrij ire şi pentru a se simţi mai bine. 
Majoritatea acestor clădiri erau rezervate orfanilor, şi el a ajuns cunoscut 
în Scoţia ca fondator al Caselor Quarrier. 

Vedeţi dumneavoastră pentru câte lucruri ar trebui să-i fie recunoscători 
copiii scoțieni? 

Hotărârea luată de un băieţel zdrenţăros şi desculţ pe străzile celei mai 
urâte mahalale din lume, 1-a însoţit toată viaţa. Deşi devenise un om de 
afaceri plin de succes, el nu a putut uita vreodată ziua aceea. 


într-adevăr, Dumnezeu le vorbeşte copiilor chiar din pruncie. El foloseşte 
tristeţile şi durerile lor ca să-i facă să înţeleagă cum suferă alţi copii sau 
chiar adulţi, şi asta pentru că au trecut prin aceleaşi necazuri. 

în loc să fie plin de amărăciune că şi-a pierdut tatăl pe vremea când era 
foarte mic şi în loc să se plângă că nu avea destulă hrană sau haine 
îndeajuns că să-i ţină de cald, William Quarrier s-a gândit la cu totul 
altceva. El s-a gândit cum i-ar putea ajuta pe acei mulţi orfani care aveau 
nevoie de un locşor cald şi de mâncare pe masă. 

Biblia ne spune că nu numai mersul la biserică ne mântuieşte. lată ce ni 
se spune în Iacov 1.27: 

„Religiunea curată şi neîntinată, înaintea lui Dumnezeu, Tatăl 
nostru, este să cercetăm pe orfani şi pe văduve în necazurile lor, şi 
să ne păzim neîntinaţi de lume." 

Cu alte cuvinte, dacă II iubeşti pe Dumnezeu cu adevărat, vei face şi tu 
ceva să arăţi lumii cât de reală este dragostea ta. 

Dacă veţi trece peste Oceanul Atlantic în Scoţia, veţi putea vizita personal 
Casele Quarrier. Şi chiar dacă nu veţi face acest lucru, nu uitaţi că mulţi 
băieţi şi fete mai sunt şi acum bine hrăniţi şi locuiesc la căldură pentru că 
un băieţel flămând ajurat că atunci când va creşte mare, nu va trece 
nepăsător pe lângă ei. 


8. HOWARD, „BARCA DE SALVARE" 


Era prima zi într-o şcoală nouă a lui Howard Taylor. Primele zile sunt 
întotdeauna ca o încercare. Mai ales când ai locuit într-o altă ţară, totul 
este atât de ciudat! La urma urmei, poate că nu era chiar atât de ciudat 
pentru Howard fiindcă prietenul lui, Harry Guiness, a mers şi el la şcoala 
aceea. Deci lucrurile urmau să decurgă ceva mai uşor pentru Howard. 
Puțin mai uşor, dar nu suficient de uşor, căci Howard nu va uita niciodată 
ziua aceea. 

După cum era de aşteptat, nu după mult timp ceilalţi copii îl observară pe 
băieţelul slăbuţ cu ochi albaştri şi păr bălai. Băieţii din clasa lui începură 
să şuşotească: 

„O să ne distrăm de minune cu bleguţul ăsta!" 

La sfârşitul orelor se adunau cu toţii în jurul lui Howard pe terenul 
dejoacă. 

„Ce este tatăl tău?" îl întrebau ei. 

„Misionar", le răspunse noul-venit. 

„Cum te cheamă?" 

„Lazăr." 

„Ai surori?" 

„Da, două: Marta şi Măria." 

Howard le dădu aceste două răspunsuri pe un ton rugător şi plângăcios 
iar băieţii începură să râdă cu capetele pe spate de băieţelul proaspăt 
venit, care stătea în mijlocul lor atât de singur şi îngrijorat. 

Dar chiar în clipa aceea voinicul Harry văzu scena şi alergase să-i vină în 
ajutor. 

„Bună, Howard!" strigă el. 

83 

Lillian Harvey şi Trudy Tait 

Băieţii păreau cumva surprinşi. Nu era el Lazăr? Nu aşa le spusese el că-l 


cheamă? 

„Howard?" întrebară ei. „Nu e nici un Howard pe aici. Acesta este Lazăr." 

Harry a înţeles imediat gluma şi a izbucnit în râs, luând-o apoi la fugă împreună 
cu micuțul lui prieten. Ceilalţi rămaseră uimiţi în urma lor. Nu le-a mers aşa 
cum şi-au dorit ei. Noul venit nu era chiar atât de bleg cum îşi imaginaseră. 
Primiră astfel o lecţie şi pe viitor niciunul nu 1-a mai luat peste picior pe Howard 
Taylor. 

Howard s-a apucat îndată de lecţii şi muncea cu sârguinţă. Se plasa mereu pe 
locul II, deşi ar fi putut foarte uşor să fie cel mai bun din clasa lui; dar îi lăsa 
acest loc fratelui său mai mare, Bertie. 

Ştiţi, Howard venea din China şi acolo fratele mai mic nu avea voie să-şi 
întreacă fratele mai mare. El voia ca Bertie să primească toată cinstea. Şi astfel 
cei doi băieţi cu prenumele de Taylor erau mereu pe primele două locuri în clasa 
lor. Cei doi fraţi şi-au păstrat aceste locuri fiindcă simțeau că trebuie să se afle 
întotdeauna în frunte. Deci, chiar dacă ar fi putut să ajungă cel dintâi, Howard 
nu a încercat niciodată să-l întreacă pe Bertie, dar vai de băiatul care s-ar fi 
străduit să-i ia locul! Numai pe Bertie îl lăsa să i-o ia înainte. Toţi ceilalţi rivali 
şi-au dat curând seama că tânărul Howard Taylor era aproape de neînvins! 
Howard era nu numai un băiat deştept; dar şi foarte curajos şi lipsit de orice 
urmă de egoism. Pe când avea el şase ani, în China izbucniră puternice răscoale. 
In consecinţă, misionarii şi familiile lor treceau prin mari şi multe suferinţe. 
Odată, când o gloată înfuriată s-a năpustit în faţa casei unde locuia familia 
Taylor, lucrurile se agravaseră atât de mult, încât ei au fost nevoiţi să fugă. 
Părinţii îşi scoteau copiii pe fereastra din dos: Ajuns acolo, Howard se trase 
înapoi pentru a-i face loc unui alt copil mai mare decât el, dar era prea timid şi 
sperios, şi zise: 

„Lăsaţi-l pe el să plece întâi! Este atât de înspăimântat!" 

Poate că veţi înţelege acum de ce tatăl lui Howard, faimosul misionar Hudson 
Taylor, i-a zis fiului său „barcă de salvare". Acest 

nume pare nostim, dar tatăl şi-a dat seama că pe Howard nu avea cine să- 
1 scufunde. El era tipul acela care, când îşi punea ceva în gând, se ţinea 
strâns şi nu ar fi renunţat în ruptul capului. 

La numai patru anişori, în inima lui Howard s-a născut dorinţa de a-şi 
încredința viaţa sa Domnului Isus. Bineînţeles că el a mai trăit mulţi ani şi 
s-a făcut medic, dar în sufletul lui a fost ferm convins că nu a rătăcit 
departe de acel Isus pe care îl cunoscuse pe când era atât de mic. 

Lângă casa lor din Anglia mai locuia o familie de buni creştini, pe nume 
Guiness. Deja aţi făcut cunoştinţă cu fiul lor Harry, aşa că acum ştiţi câte 
ceva şi despre ei. Pe când Howard avea 11 ani, a fost trimis cu treburi la 
casa prietenului său. Când a ajuns în faţa uşii, a fost uimit să vadă acolo o 
fetiţă de aceeaşi vârstă cu el, numită Minnie. In acelaşi moment el a fost 
străfulgerat de gândul că ea îi va fi soţie când ei vor ajunge oameni mari. 
Fiind o „barcă de salvare", el nu s-a mai răzgândit nicidecum. Nici o altă 
persoană atrăgătoare nu 1-a mai preocupat pe Howard de-atunci încolo, 
cu excepţia lui Minnie, al cărei nume întreg era Geraldine. De-a lungul 
multor ani de studiu pentru a deveni medic - şi chiar şi atunci când a 
plecat în China pentru a practica medicina, Minnie a fost mereu acolo, în 
mintea şi în inima lui. 

între timp, Minnie a ajuns misionară în China. Dar inima ei îi spunea că 
Domnul Isus nu voia ca ea să se căsătorească; aşa încât să-l poată 


consacra Lui toată viaţa într-o slujire plină de dragoste faţă de poporul 
chinez. Minnie i-a spus lui Howard aceste lucruri, dar el nu a renunţat la 
visul său. 

Aşa s-au scurs şapte-opt ani. Howard încă o mai aştepta pe Minnie să se 
răzgândească. Nu degeaba îl numise tatăl lui „barcă de salvare". El 
continua să se ţină strâns, chiar dacă bătrâna barcă părea că este pe cale 
să se scufunde. Dar, în cele din urmă, Minnie a fost câştigată. împreună 
ei au lucrat mult pentru Domnul fiind de ajutor poporului chinez ca 
medici. Insă, ajutorul suprem a fost să le vorbească chinezilor despre 
Mântuitorul Isus, care era dornic să intre în viaţa lor pentru a face toate 
lucrurile noi. împreună, 

doctorul Howard Taylor (căci aşa era cunoscut pe vremea aceea) şi Geraldine, 


soţia lui, au scris cărţi minunate despre lucrarea din China şi despre alţi câţiva 
buni misionari care locuiseră şi munciseră acolo timp de mulţi ani. 

De nescufundat! Da, aşa a fost Howard! Dar nu numai că fusese de nescufundat; 
ci el i-a salvat pe mulţi de la înec aducându-i la bordul Bărcii de Salvare. 

Aş dori să mă aflu prin preajmă când Domnul Isus îi va răsplăti pe Howard şi 
Geraldine Taylor pentru lucrarea pe care ei au făcut-o pe pământ cu o inimă 
plină de credincioşie. 

Nu crezi, cititorule drag, că va fi splendid timpul acela când vor fi înmânate 
premiile? Eu aş vrea să fiu acolo, dar tu? 

9. IN SIGURANŢĂ, ÎN INTERIORUL CERCULUI 


Evan Hopkins avea numai şase ani când a învăţat o lecţie foarte, foarte 
importantă. Nu guvernanta 1-a învăţat, nici învățătorul la şcoală, ci 
propriul lui tată, al cărui nume îl purta. 

Tatăl lui Evan era un foarte cunoscut predicator la marele cort al 
Convenţiei de la Keswick ridicat în fiecare an în ţinutul Lacurilor din 
Anglia. Aici veneau mii de oameni din întreaga lume ca să asculte 
învăţătura despre cum să rămâi statornic în Domnul Isus şi astfel să 
învingi toate conflictele din viaţa de creştin. 

Evan mai avea un frate şi o soră, mai mici decât el; adesea ei se certau pe 
jucării aşa cum fac copiii. Când reuşea să-şi construiască ceva frumos din 
cuburi pe placul lui, ei veneau să-l necăjească şi să-i strice bucuria. 
Alteori deveneau atât de gălăgioşi, încât Evan era foarte supărăcios. Tatăl 
lui Evan auzea certurile şi tare mult dorea să-i înveţe pe micuţii care îi 
purtau numele cum să fie biruitori în astfel de situaţii. El ştia că băiatul 
de numai şase anişori era cu adevărat credincios, deoarece îşi arătase 
dragostea pentru Domnul Isus de la o vârstă fragedă. 

într-o zi, domnul Hopkins 1-a chemat pe Evan în biroul său, acolo unde îşi 
ţinea toate cărţile şi hârtiile sale. Băiatul se întreba ce putea să urmeze, 
fiindcă ori de câte ori domnul Hopkins avea ceva important să le spună 
copiilor săi, îi chema în biroul lui. Evan îl urmărea cu mare atenţie pe 
tatăl lui în timp ce acesta luă o bucată mare de hârtie şi desenă un cerc, 
apoi puse în mijloc un creion. Privindu-şi cu dragoste fiul, el spuse: 

„Uite, Evan, vezi acest creion? Eu aş vrea ca tu să rămâi în Cristos, 
întocmai ca acest creion în interiorul cercului. înăuntru vei 

HAROP a 
DOMNUL HOPKINS IL CHEAMĂ PE EVAN LA CERCUL SĂU 
găsi tot ce te poate face fericit, iubitor şi ascultător; dar există şi multe uşiţe 
peste tot pe circumferința cercului, şi atunci când te strecori afară prin ele, tu 
devii neascultător. Lucrurile rele nu se vor vedea atâta timp cât vei rămâne 
înăuntru." 
Apoi tatăl îi dezvăluise numele unora dintre uşiţe. Una se numea Gelozie, alta 
Egoism, alta îmbufnare, alta Răzbunare; alta Răutate; alta Nemulţumire. Oh, 
erau atât de multe uşi! Aceasta era o idee nouă pentru Evan. Pe chipul lui a 
înflorit un zâmbet larg; el a înţeles că dacă va rămâne în interiorul cercul ui cu 
Domnul Isus, va fi ajutat să fie un băiat bun şi ascultător. El l-a rugat pe tata să-i 
scrie toate acestea pe o bucată de carton, ca să-l poată lua în camera lui şi să-l 
privească oricând dorea. 
88 

Apoi, strângând biletul la piept, Evan a urcat în grabă scările şi intrând în 
camera copiilor i-a arătat doicii cercul frumos desenat de tatăl lui numai şi 
numai pentru el. Doica l-a privit cu duioşie gândindu-se totuşi la timpul când 
băiatul îşi va pierde răbdarea cu ceilalţi trei copilaşi, aşa că începu să 
zâmbească şi ea. 
Dar a venit şi ziua când Evan dădu de necaz. De pe chipul lui dispăruse orice 
zâmbet şi îşi simţea inima ca o bucată grea de plumb. Din nou izbucniseră 
tensiuni în camera copiilor, iar tatăl, auzind zgomote, ieşi din birou ca să vadă 
ce se întâmplase. îl văzu pe scări pe micuțul său fiu care suspina de ţi se rupea 
inima, frecându-şi ochii cu pumnii lui micuţi. 
„Ce s-a întâmplat?" a întrebat tatăl. 
„Oh, tată, zise Evan printre suspine, oh, tată, am ieşit din cerc!" 
Domnul Hopkins pricepu că fiului său îi era foarte frică. Inima lui copleşită de 
teamă îi spunea că nu se va mai putea întoarce niciodată în acel cerc. însă, 
îngenunchind alături de fiul său şi privind împreună cercul, domnul Hopkins îl 
întrebă: 


NECimATIE BUCURIA TA 
wi | ~T e £ £ 


vf* 
PURITATEA TA "" ÎMBUFNARE 

AH, TATA, AM IEȘIT 

„Spune-mi Evan, pe care dintre uşi ai ieşit?" 

„Pe aceasta, tată" spuse copilul, arătând cu degetul una dintre ieşirile din 
cerc. 

„Ei bine, drumul înapoi este intrarea prin aceeaşi uşă pe care ai ieşit; 
calea este să-l mărturiseşti acest păcat lui Dumnezeu. în clipa când ne 
mărturisim sincer păcatele, El ni le iartă şi ne aduce înapoi de unde am 
plecat." 

Printre multe lacrimi şi suspine, Evan şi-a mărturisi lui Dumnezeu 
neascultarea cerându-l iertare. Apoi, a sărit iute în picioare, cu faţa 
luminată de bucurie că se afla din nou în cerc, împreună cu Domnul Isus, 
Mântuitorul său atotbiruitor. 

10. WILSON CARLILE ŞI „JOEYBILLY" 


Dum, dum, dum! Wilson se juca iarăşi cu toba lui micuță. Bătea în ea cu 
toată puterea unui cavaler în armură gata să plece la luptă. Asta îl făcea 
să se simtă ca un soldat adevărat! Dar, nu tuturor le plăcea toba aşa de 
mult! El mai avea o soră care nu putea suporta ritmul tobei, şi într-o zi ea 
s-a gândit să-i dea fratelui ei o lecţie. 

Wilson se juca cu toba ca de obicei şi se distra de minune, când asupra lui 
s-a năpustit pe neaşteptate o mână care încerca să i-o înhaţe. Dar 
copilaşul de patru anişori n-a îngăduit aşa ceva! 


„E a mea! a ţipat el. Dă-i drumul!" 

Sora lui însă, nu avea de gând să i-o mai dea; aşa că lupta începu. Fiecare 
trăgea de ea cu toată puterea. Cine va reuşi? Era greu de spus. Ei bine, 
au tras şi iar au tras până când fiecare a rămas cu o bucată din micuța şi 
mult iubita tobă. Nici unul nu câştigase, căci acum toba era ruptă în 
două! 

Astfel, Wilson s-a liniştit pentru o vreme; dar el a rămas cu o cicatrice pe 
mână de la tăietura căpătată când trăgea de tobă. Marginea ascuţită îl 
rănise în acea încăierare. Chiar şi când s-a făcut mare, Wilson tot mai 
purta pe mână semnele acelei bătălii memorabile! 

Strămogşii lui Wilson au fost şi ei nişte luptători, numai că s-au războit la 
graniţa cu englezii, ei fiind scoțieni. Tatăl lui Wilson, un om de afaceri 
prosper, locuia la Londra împreună cu toată familia, însă, în venele lui 
Wilson curgea pur şi simplu sânge de luptător, şi de aceea el petrecea 
mult timp jucându-se cu soldăţeii de plumb, pe care îi aşeza pentru atac 
în armate, zicându-şi în sinea lui că aceştia pregăteau un război de 
proporţii. După ce s-a făcut mare, 

el şi-a înfiinţat propria armată, numită Church Armyân cadrul căreia bărbaţi şi 
femei au luptat pentru Domnul Isus salvând oamenii din încătuşarea Satanei. 
Oare nu cumva şi-a amintit el de vechea lui tobă în timp ce cânta la trombon în 
Cur eh Army? 

Wilson obişnuia să stea în faţa cârciumilor din Anglia, enervând patronii care 
căutau să-l oprească să cânte chiar în locul unde ei îşi vindeau berea. Patronii 
se temeau că, auzind Vestea Bună a mântuirii, clienţii lor vor înceta să mai bea. 
Aşa că ei făceau tot ce le stătea în putinţă să pună capăt cântecului trombonului. 
Ce credeţi că s-au gândit ei să facă? Au înfipt un morcov uriaş în trombonul lui 
Wilson, aşa încât muzica să nu se mai audă atât de tare. Dar, ei nu ştiau că 
aveau de-a face cu Wilson Cariile! Ca pe vremea când era copil şi nu ar fi dat 
drumul tobei nici în ruptul capului, tot aşa acum nu ar fi încetat să mai cânte la 
trombon în locurile acelea unde bărbaţii şi femeile îşi beau banii şi îşi iroseau 
fericirea. Chiar dacă ei nu călcaseră vreodată pragul unei biserici, el era hotărât 
să aducă biserica lângă ei. 

Dacă doriţi într-adevăr să ştiţi cum s-a născut Church Army, trebuie să 
parcurgem drumul înapoi până la „Joey Billy". 

Este un drum lung, căci pe atunci Wilson era doar un băieţel, iar „Joey Billy" era 
jucăria lui preferată. Era o jucărie din lemn, dar Wilson nu i-a dat prea mare 
atenţie până când păpuşa şi-a pierdut ambele braţe şi picioare, părul şi chiar 
hainele. în momentul în care „Joey Billy'era numai bun de aruncat la gunoi, 
tânărul lui stăpân a început să-l iubească. De atunci încolo, el şi „Joey Billy" au 
devenit prieteni nedespărţiţi. Corpul acela distrus din lemn, acoperit doar cu o 
cămăşuţă din cârpă, era jucăria pe care Wilson n-ar fi dat-o pentru nimic în 
lume. 

XXX 

Când Wilson s-a făcut mare, încă putea să-şi amintească de mult îndrăgitul său 
„Joey Billy"povestind cât de mult a însemnat această păpuşă de lemn pentru el. 

„Ce drag mi-a fost «Joey Billy»! Mai rămăsese aşa de puţin din el încât 
îmi era destul de greu să-l legăn, aşa că obişnuiam să-i leg în jurul 
gâtului o sforicică şi-l învârteam deasupra capului ca să arăt tot ce 


simţeam pentru el. Ţinând de capătul frânghiei şi învârtin-du-1, «Joey 
Billy» era spaima băieţilor răi pe care îi cunoşteam. In plus, «Joey Billy» a 
fost adevăratul întemeietor al Church Army. El m-a învăţat să iubesc 
lucrurile sărace, stricate şi cu reputaţie proastă, adică pe bărbaţii şi 
femeile din acel stat în care se afla Church Army". 

Aşadar, în dragostea lui pentru „Joey Billy", Wilson a învăţat să iubească 
acele lucruri pe care alţii le-ar fi aruncat. Toate acestea l-au pregătit ca 
într-o bună zi să-i iubească la fel şi pe adevărații „Joeys". 

Dar Wilson n-a iubit numai vechea păpuşă zdrenţuită şi toba de jucărie, ci 
a fost foarte interesat şi de pian. într-o zi, când nu avea nici trei anişori, 
mama sa 1-a găsit stând pe vârful picioarelor, întinzându-şi mâinile ca să 
ajungă la clape. Cu trei dintre degetele sale, el a lovit trei clape diferite, 
şi armonia a început să-l încânte. Cât de frumos suna! Mama sa, 
văzându-i interesul, a apăsat mai multe clape, arătându-i cum să cânte. 
Cât de mulţumit era să audă sunetele care veneau din acele clape! în 
clipele acelea şi-a propus să-i facă o surpriză tatălui său cântându-i un 
imn în după-amiaza zilei de duminică. Mai întâi a început cu un deget, 
apoi cu două, până când toate degetele s-au supus voinţei lui şi puteau să 
cânte o melodie. 

Pe măsură ce creştea, Wilson se simţea tot mai atras spre muzică, unde 
sufletul său îşi putea găsi alinarea. El s-a născut cu o durere de spate, aşa 
că niciodată n-a fost pe deplin sănătos. lar 

asta 1-a împiedecat să ajungă prea departe cu studiile. De altfel, tatăl său 
i-a promis o Biblie dacă reuşea să citească cu voce tare primul capitol al 
Evangheliei după Ioan, iar el abia a izbutit să primească premiul. 
într-adevăr, nu-l putem învinui pe Wilson pentru ritmul său lent de a 
învăţa, pentru că deseori avea nişte dureri de cap aşa de mari încât 
trebuia să-şi pună deoparte cărţile. în asemenea împrejurări, el mergea la 
pian şi îşi afla alinarea cântând o melodie după alta. Probabil că nu era 
prea bun la lecţii, dar cu siguranţă putea să cânte. Ceasurile se scurgeau 
unul după altul, dar Wilson continua să cânte. Stăpânul divin îşi pregătea 
viitorul „general" în arta muzicală. într-o zi acesta avea să se folosească 
de muzică pentru reprimarea dorințelor rele ale multor bărbaţi şi băieţi. 
Pe măsură ce Wilson creştea, îi venea foarte greu să nu poată practica 
anumite sporturi, văzându-se nevoit să stea pe marginea terenului şi să se 
uite la ceilalţi băieţi care puteau participa la j ocuri pe spaţiul verde. 


Avea, însă, o voinţă foarte puternică, ceea ce 1-a motivat, în timpul 
adolescenţei sale, să-şi învingă slăbiciunile, reuşind să intre în aceste 
sporturi chiar dacă nu se descurca la fel de bine ca ceilalţi băieţi care 
erau destul de antrenați. Mai târziu, în viaţă, va avea nevoie de această 
voinţă pentru a face faţă luptei cu pungaşii din marele oraş, Londra. Ela 
preferat să fie considerat un nebun pentru Isus, părăsind amvonul şi 
alegând să colinde străzile londoneze ca să cânte din trombonul său 
pentru a atrage atenţia oamenilor şi câştigând astfel multe persoane care 
niciodată nu ar fi intrat într-o biserică. Ei se simțeau atraşi de acest om 
care-i iubea aşa de mult şi cobora la nivelul lor pentru a putea în final să 
le vorbească despre Acela care avea puterea să le schimbe obiceiurile 
rele, să potolească temperamentele de nestăpânit şi să le umple inimile 
cu dragoste în locul urii. 

însă, aceste zile sunt destul de îndepărtate, de aceea să ne întoarcem 
înapoi la tânărul Wilson Cariile, cu muzica sa, cu soldăţeii şi motoarele 
sale. într-adevăr, el a iubit mult şi motoarele. Pasiunea sa pentru 
locomotive 1-a învăţat o lecţie care avea să-şi dovedească 

de multe ori utilitatea mai târziu. El a văzut că aceste locomotive imense, 
la care privea atât de fascinat, cu toate că aveau o putere atât de mare, 
trebuiau să meargă doar pe şine. Aceste motoare mari nu puteau să 
alerge oriunde, să se ciocnească cu diferite lucruri şi să facă mult 
dezastru, ci trebuiau să se limiteze la cele două şine care le conduceau 
într-o singură direcţie. Toate acestea l-au ajutat foarte mult pe Wilson 
atunci când lucrurile începuseră să meargă destul de greu în 
ChurchArmy. 

De mai multe ori el a fost batjocorit şi chiar rănit de cei ce nu se 
supuneau regulilor şi nu se lăsau disciplinati. însă, şi în acele clipe el îşi 
amintea de locomotiva de pe vremea tinereţii care trebuia să alerge pe 
cele două şine. Dumnezeu a stabilit şi pentru el două şine pe care să-şi 
continue alergarea, şi dacă el rămânea ataşat de aceste principii, nu 
ajungea să se înfurie şi să-şi piardă cumpătul, indiferent ce s-ar fi putut 
întâmpla. Aceste gânduri l-au ajutat foarte mult să accepte mai uşor 
lucrurile neplăcute care interveneau destul de des în „Armata" sa. 

Se poate vedea clar că, deşi Wilson nu-şi dădea seama de acest fapt, 
totuşi, el era antrenat zi de zi, an de an, pentru ceea ce avea să facă în 
viitor. Şi tatăl său 1-a ajutat mult în această pregătire, cerându-i să-şi 
noteze pe un carneţel tot ce cheltuia din alocaţia pe care o primea 
săptămânal. Nu era mult, însă trebuia să-l determine să fie echilibrat. Se 
cunoştea în familie că bunicul Cariile aştepta ca nepotul său să-i preia 
afacerea într-o bună zi. lar tatăl lui ştia că Wilson trebuia să fie capabil 
să-şi ţină o mai bună evidenţă dacă urma să administreze o afacere ca 
aceea a bunicului. 

Fiind cel mai mare băiat dintre cei 12 copii ai familiei, Wilson a fost 
foarte aproape de mama sa, care 1-a iubit enorm de mult. Ea era inima 
sistemului său solar- soarele micului său univers. Ea a fost atât de 
importantă pentru el în tinereţe încât îi compara pe toţi ceilalţi cu 
modelul extraordinar al mamei sale. Dacă mama spunea ceva, el era 
absolut sigur că dreptatea era de partea ei! 


Din când în când, Wilson şi mama aveau discuţii foarte serioase 
împreună. Intr-o zi ea îi vorbea despre sfinţenia lui Dumnezeu. 

„Noi toţi am păcătuit, i-a spus ea. Tu ai păcătuit, şi eu de asemenea am 
păcătuit." 

Wilson fusese efectiv şocat. Mama sa - modelul său desăvârşit - era şi ea o 
păcătoasă?! Ei bine, ştia că el era un păcătos, dar mama sa? Era ceva de 
necrezut! O privea acum cu atâta nedumerire. Uitându-se la ea atât de 
insistent, deodată ochii lui s-au umplut de lacrimi mari şi fierbinţi. 
Imediat a ieşit afară în grabă şi s-a ascuns într-un loc retras ca să-şi 
plângă dezamăgirea în secret. Dacă nici minunata lui mamă nu era aşa de 
perfectă, ce putea spune despre ceilalţi? Ideea lui despre bunătate se 
prăbuşise la pământ. însă, va veni o zi când el va înţelege că toţi oamenii 
s-au născut în păcat, că toţi suntem păcătoşi, iar ca să fim curăţiţi, avem 
nevoie să fim spălaţi în sângele Domnului Isus. 

Totuşi Wilson încă nu era un creştin veritabil. La vârsta de opt ani, 
părinţii l-au înscris la o şcoală particulară din Brixton. Acolo îi plăcea să 
se alăture unor colegi răi ca să arunce cu pietre în băieţii de la o şcoală 
învecinată. Dar nici aceia nu se lăsau mai prejos: aruncau şi ei cu pietre. 
Cine credeţi că era unul dintre acei băieţi? Nimeni altul decât F.B. Meyer 
care mai târziu avea să devină un adevărat prieten pentru Wilson! Un 
altul a fost Archibald Brown, cel ce s-a numărat printre primii studenţi de 
la Colegiul pastoral „Charles Spurgeon", devenind apoi un predicator 
evlavios. 

Ni se pare ciudat când ne gândim că la prima sa întâlnire cu aceşti viitori 
oameni ai lui Dumnezeu, Wilson a aruncat în ei cu pietre! 

La vremea respectivă, Wilson încă nu-L iubea pe Mântuitorul şi nu ne 
surprinde că putea face anumite lucruri pe care nu le-ar fi făcut dacă L-ar 
fi iubit pe Domnul Isus. Archibald Brown, care era puţin mai mare decât 
Wilson, devenise deja creştin. într-o zi, pe când Wilson ieşise pentru o 
plimbare, Archibald 1-a ajuns din urmă. Şi, întimp ce urcau cu dificultate 
dealul Streatham, Archibald îi puse o întrebare. 

„Cariile, tu ştii unde mergi?" 

„Da, răspunse Wilson puţin cam sfidător, ştiind exact ce încerca să 
insinueze prietenul său. Merg să joc crichet." 

„Mergi în Iad", i-a replicat Archibald cu toată seriozitatea. 

Wilson n-a putut să suporte asta. Prietenul său n-avea nici un drept să-i 
reproşeze un asemenea lucru. Era nepotrivit. îi va da o lecţie lui Brown ca 
să nu-i mai vorbească niciodată astfel. Şi îi trase numaidecât o lovitură cu 
băţul său pentru crichet. 

O, dacă şi-ar fi dat el seama atunci că era cu mult mai bine să se oprească 
şi să-l asculte pe prietenul său! 

Zilele de şcoală, însă, nu au durat o veşnicie. Sesizând că Wilson nu era 
un elev chiar aşa de bun, bunicul a priceput că venise timpul să înceapă 
să-l pregătească pentru afaceri. Băiatul era atât de entuziasmat şi 
emoţionat la gândul că într-o zi va deveni un partener în marele concern 
de afaceri. Atunci şi acolo, Wilson şi-a propus ca la vârsta de 25 de ani să 


câştige aproximativ 20.000 de livre (ceea ce ar fi însemnat pe atunci cel 
puţin 100.000$). Socotea că dobânzile aferente unei asemenea sume de 
bani îi vor fi de ajuns să poată supravieţui. Dar el nu avusese în vedere 
deocamdată scopul pe care-l urmărise bunicul. Acesta dorea mult mai 
mult ca băiatul să-şi formeze caracterul decât să-l implice imediat în 
afacerile sale. Fiindcă înainte ca nepotul să poată fi un om de încredere, 
trebuia să fie o persoană instruită. Deşi bunicul nu ştia absolut nimic 
referitor la planul pe care Dumnezeu îl avea cu nepotul său, totuşi 1-a 
ajutat mult în pregătirea sa. 

Aşa că rutina zilnică privind şcoala a fost înlocuită cu activitatea legată de 
afacerile bunicului. Nu era cu mult mai plăcut! Trebuia să facă curăţenie 
în jurul sediului firmei. De asemenea, i se spusese să adune toate acele 
căzute pe podeaua din depozit şi să le îndrepte pentru ca să poată fi 
refolosite mai târziu. Apoi trebuia să facă ghem numeroasele bucăţi de 
sfoară aranjându-le într-un mod foarte ordonat. Băiatul era foarte furios. 
Ce mai slujbă! Şcoala ar fi fost cu mult mai bună decât asta! Era pe 
punctul de a crede că bunicul său împrăştia în mod voit acele pe podea ca 
să-i testeze rezistenţa. 

Insă, bunicul nu 1-a testat prea mult timp. După ce 1-a supus 

probei câteva săptămâni, a ajuns la concluzia că nepotul avea nevoie să-şi 
continue studiile şi 1-a trimis dincolo de canalul British la o şcoală franceză 
unde a luat un premiu pentru abilitatea sa la limba franceză. Mama sa fusese o 
elevă excelentă la limbile străine. Când Wilson încă era acasă, ea se ocupase de 
băiat pentru ca mai târziu el să poată avea o oarecare abilitate la alte limbi 
străine. 

Intorcându-se în Anglia, nu a trebuit să treacă prea mult timp până când Wilson 
să se poată descurca destul de bine şi să fie sigur că-şi va atinge țelul. La vârsta 
de 21 de ani, el era deja responsabil în domeniul afacerilor. 

în fiecare an el a pus deoparte nu mai puţin de 2000 de livre, pentru că nu 
renunţase nici o clipă la visul său de a câştiga 20.000 de livre înainte de a 
împlini 25 de ani. De fapt, avea un singur lucru în minte atunci când lucra: să 
facă bani. 

însă, Dumnezeu avea alte planuri pentru Wilson Cariile. Tocmai atunci când 
afacerile sale erau în floare, el a avut parte de un faliment financiar care, peste 
noapte, i-a redus la zero profiturile imense. Universul său se prăbuşise la 
pământ. Cum niciodată nu a fost prea puternic, trupul său nu a putut să reziste 
unui asemenea şoc, şi bietul Wilson se îmbolnăvi din nou. Dezamăgirea lui era 
extraordinar de mare pentru că proiectele sale ambiţioase îi erau zădărnicite. 
Când aproape reuşise să-şi atingă ţinta, da, chiar atunci premiul îi fusese smuls 
din mâini. 

Dar Dumnezeu ştia ce avea de gând cu privire la viaţa sa. întotdeauna El lasă ca 
lucrurile să se întâmple la timpul potrivit şi în modul potrivit. Pe când Wilson 
zăcea în patul de suferinţă, o mătuşă evlavioasă îi scria deseori şi îi făcea 
numeroase vizite în încercarea de a-i capta interesul pentru viaţa creştină. Dar, 
toate fără nici un rezultat. 

Intr-o zi, pe când nepotul refuzase s-o asculte ca de obicei, i-a dat o carte 
intitulată „Grace and Truth" (Har şi adevăr), şi în timp ce se îndrepta spre uşă îi 
spuse: 

„Ei bine, Wilson, dacă vreodată vei fi îngrijorat pentru sufletul tău, să citeşti 
cartea asta." 

Cu toate că la început citise din ea fără nici o tragere de inimă, când se apropia 
de sfârşit, el devenise deja un creştin adevărat. Parcă fusese transpus într-o 
nouă lume o dată cu intrarea lui în împărăţia lui Dumnezeu. Ca o dovadă de 
recunoştinţă, el a dorit să-şi dedice întreaga viaţă Cristosului care Se jertfise pe 
Calvar şi Căruia îi datora atât de mult. 

Wilson a devenit un membru al Bisericii Anglicane, cu toate că tatăl său a fost 
un non-conformist. însă, această biserică era pentru oamenii manieraţi, pentru 
cei înstăriți şi pentru clasele de mijloc. Totul trebuia să se petreacă potrivit 
cerinţelor, iar serviciile religioase trebuiau să conţină şi puţină paradă şi 
ceremonie. Wilson Cariile a înţeles că o astfel de biserică nu era potrivită pentru 
ai săi „Joey Billy". Erau puţini cărora să le pese ce se întâmpla cu aceşti bărbaţi 
şi băieţi, femei şi fete, a căror viaţă plină de păcat făcea din ei oamenii cei mai 
vrednici de compătimit. De aceea nu ar fi fost locul lor într-o „catedrală" ca 
Biserica Anglicană. Atunci Prebendary Cariile, pentru că aşa se numea acum, a 
înfiinţat Church Army în cadrul Bisericii Anglicane. 

Cât de fericit era Wilson să vadă bărbaţi şi femei, băieţi şi fete transformați în 
nişte cetăţeni folositori societăţii. El n-a putut să se gândească la ei decât ca la 
nişte adevăraţi „Joeys", făpturi bune de nimic şi aruncate la coşul de gunoi al 
lumii, până când i-a acceptat şi i-a iubit aşa cum şi-a iubit vechea păpuşă de 
lemn. 

Cu siguranţă, dacă Wilson Cariile ar fi dat acum peste păpuşa „Joey 
Billy"'originală, ar fi strâns-o cu putere la piept în taină şi i-ar fi şoptit: 

„îţi mulţumesc, Joey, pentru că m-ai învăţat cum să iubesc lucrurile abandonate. 
Nimeni altcineva nu ştie, dar tu ai un loc cu totul special în Church Army!" 

Ida nu putea să umble la fel ca celelalte fete de vârsta ei. Pereţii 
sanatoriului o înconjurau zi de zi. Poate că deseori se întreba de ce nu i se 
acorda şi ei dreptul să umble de colo până colo, să joace jocuri sau să 
meargă în excursii aşa cum prietenii ei făceau. Probabil aţi realizat că Ida 
era o fetiţă invalidă. 

Insă, ea a învăţat să-şi accepte handicapul, chiar dacă se întâmpla de 
multe ori să nu poată dormi o noapte întreagă din cauza durerii. Ea şi-a 
dat seama că durerea era cu mult mai uşor de suportat dacă ştia să se 
gândească şi la alţii. Chiar acolo în patul ei, când durerea îi învăluia 
trupul, ea învățase să se gândească la Dumnezeu şi la minunatul Său 
univers, şi obişnuia să se roage şi să vorbească cu El. 

Cititul era un alt lucru pe care Ida putea să-l facă cu uşurinţă. Citind 
mereu, ea ajunse foarte interesată de China, şi în special de pruncii care 
se năşteau deformaţi şi erau aruncaţi de vii într-un eleşteu care, din 
întâmplare, se afla lângă un spital misionar din Kiukiang. Ea a citit de 
asemenea despre fetiţele invalide de vârsta ei despre care se credea că 
erau posedate de spirite rele. Stând aşa întinsă în patul ei şi gândindu-se 
la bebeluşii aceia şi la fetiţele invalide, inima sa a fost cuprinsă de dorinţa 
să facă ceva pentru ei. Dar cum s-ar fi putut duce ea acolo ca asistentă, 
misionară sau ca învăţătoare? Era conştientă că, în starea în care se afla, 
putea să ofere sau să facă prea puţin. 

Şi totuşi, în cele din urmă, un plan se cuibări în mintea sa. Ea se va ruga 
Domnului pentru a obţine banii necesari cumpărării terenului pe care se 
afla acel eleşteu din China. Şi de asemenea se va ruga pentru ca acolo să 


se poată construi o casă în care fetiţele invalide să poată fi îngrijite şi 
instruite. 

Chemarea Tatălui Ceresc 

Atunci când prietenii săi veneau s-o viziteze, Ida le povestea cu mult 
entuziasm despre visul ei. Faţa sa radia de fericire, aşa încât prietenii se 
molipsiseră de entuziasmul ei şi începură să-i ofere daruri pentru a putea 
deveni posibilă cumpărarea terenului. Apoi ei au spus şi altora până când 
un cerc destul de mare de prieteni erau implicaţi în a o ajuta pe Ida să-şi 
ducă planul la îndeplinire. 

Nu ştim unde îşi păstra ea banii. Poate că erau sub saltea. Sau poate că 
asistenta şefă din acel sanatoriu găsise un loc sigur unde să-şi ţină Ida 
bănuţii, argintii şi bancnotele. însă, indiferent unde ar fi fost, ei s-au 
înmulţit şi s-au tot înmulţit până când într-o zi Ida aflase că avea 1000$, 
bani suficienţi pentru cumpărarea acelui teren în China. După aceea, ea 
s-a simţit îndemnată să se roage pentru construirea unei clădiri în acel 
loc. Dar asta însemna că ar fi fost nevoie de încă 2000$ pentru a fi clădită 
casa potrivită în care oamenii se vor îngriji de fetiţele invalide ale Chinei. 
Şi, după câte se ştiu, în cele din urmă cei 2000$ au venit! 

într-o noapte, sora ei s-a aplecat asupra sa pentru a-i transmite câteva 
veşti bune. 

„Ida, îi zise aceasta, mama a lăsat o mică sumă de bani spre a fi plasati în 
contul tău pentru invalizi." 

„Minunat", şopti fetiţa bolnavă. Faţa îi radia de fericire, astfel că surorii 
sale îi era foarte greu să creadă cuvintele Idei care tocmai îi spunea că 
duhul ei era pe punctul de a pleca într-un loc cu mult mai bun. 

Ida n-a trăit pentru ea însăşi: cu toate că gemea înăuntrul fiinţei sale atât 
de bolnave, ea şi-a lăsat inima să se deschidă pentru a-i putea înţelege pe 
alţi invalizi. 

Astăzi, la Kiukiang, pe malurile fluviului Yangtze, se află Ida Lacey Home 
for Cripples (Casa Ida Lacey pentru Invalizi), construită în memoria 
tinerei invalide care prin rugăciune a transformat un vechi eleşteu în ceva 
care să fie în beneficiul multora. 

Poţi frânge-un vreasc, dar nu şi-un trunchi; 

Eşti vertical, doar pe genunchi! 

In odăiţă să te-ascunzi, 

Adâncul cărţii să-l pătrunzi 

Şi să te scoli - asemeni lor - 

De pe genunchi, triumfător... 

Cartea însumează 60 de articole scurte, care sunt asemenea unor filoane de aur 
deosebit de preţioase, subiectele fiind aranjate de autori după o clasificare 
logică: „Importanţa rugăciunii", „Timp de rugăciune", „Rugăciune şi 
comuniune", „Piedici în calea rugăciunii", „Rugăciunea de mijlocire", 
„Rugăciune şi credinţă". 

„în spatele fiecăreia dintre marile mişcări ale lui Dumnezeu se află un om pe 
genunchi, în rugăciune ", spunea D. L. Moody. 

Această carte ne demonstrează cu putere că biruinţele adevărate şi nepieritoare 
se obţin numai pe genunchi, într-o atitudine de totală dependenţă de Dumnezeu. 

Edwin & Lillian Harvey 


Poţi frânge-un vreasc, dar nu şi-un trunchi; 

Eşti vertical doar pe genunchi. 

In odăiţă să te-ascunzi, 

Adâncul cărţii să-l pătrunzi 

Şi să te scoli.- asemeni lor - 

De pe genunchi, triumfător... 

Continuând demersul iniţiat în primul volum, cartea de faţă conţine 60 de mini- 
capitole şi tot atâtea glorioase aspecte ale unei teme inepuizabile: rugăciunea. 
Mărturii, îndemnuri, confesiuni, declaraţii -o nepreţuită moştenire de la marii 
oameni ai rugăciunii... „Doamne, învaţă-ne să ne rugăm!"... 

Tu vii din ` veacuri En ştiinţă, C- -un dor împins la apogeu, Căci setea ta de 
cunoştinţă O poate-opri doar Dumnezeu. 

Dar carte-aceasta ţi-e menită Să-i strigi azi ignoranței: „NU!" Şi-n floarea ei 
neveştejită, Pe Dumnezeu să-L vezi şi tu... 

„au priceput că ei fuseseră cu Isus." O concluzie simplă la care au ajuns 
odinioară „anchetatorii" apostolilor Petru şi Ioan. 

La aceeaşi concluzie ajungi şi după citirea acestor mişcătoare fragmente 
biografice. Dar ce se poate spune despre noi? 

Putere, glorie, renume -Nimic nu-i stătător pe lume; Plăceri, avere, sănătate 
Dispar, sunt trecătoare toate... Cunoaşterea divină-i pernă: Şi-aici, şi-n viaţa cea 
eternă! 

Este cealaltă „piatră de moară", necesara şi binevenita continuare a primului 
volum. Secvența din viaţa acestor creştini atât de diferiţi prin cultură, 
naţionalitate, context social şi istoric, dar având aceeaşi trăsătură fundamentală: 
„Ei L-au cunoscut pe Dumnezeul lor. " 

Citeşte, şi te vei convinge! 

NUMĂRA ii-i TURMJRILL;. PRIVIII- 1 
*:LOR CE VOR VENI DUPĂ EI. 


Pe Dumnezeu real să-L. poţi cunoaşte, Şi-acest volum îţi este de-ajutor: în verzi 
păşuni Păstorul te va paşte Şi vei sorbi din ape de izvor... 

La fel ca predecesorii lor, eroii acestui al treilea volum L-au conoscut realmente 
pe Dumnezeu: l-au gustat dragostea şi bunătatea, I-au testat puterea şi 
credincioşia, şi-au însuşit „făgăduințele Lui nespus de mari şi scumpe". O 
cunoaştere care este însăşi viaţa veşnică (Ioan 17.3). 

Tu îl cunoşti personal pe Dumnezeu sau doar „în felul lumii" (cf. 2 Cor. 5.16)? 

SINGURĂTATE 

Seria Fvocări 

© Copyright 2001 

Harvey Christian 

Tu eşti nespus de singur... Şi te doare... 


îţi este frig, deşi-i atâta soare... 

Ah, izgoneşte stol de triste gânduri 

Să poţi citi domol aceste rânduri, 

Şi vei afla reţeta ce te-nvaţă 

Cum schimbi singurătatea-n... drag de viaţă. 

Probabil că cea mai mare durere a omului modern este, paradoxal, singurătatea. 
Ştiinţa şi tehnica ne-au adus o puzderie de semeni dincoace de prag. Şi totuşi... 
Această carte, prima din seria FEvocări, cu cele douăzeci şi cinci de mini-capitole 
ale sale, ne îngăduie să auzim voci care „ne vorbesc peste vremuri". Iar aceasta, 
pentru ca noi să putem transforma singurătatea în... drag de viaţă. 
RATACIREA DRUMULUI 

Patricia St. John 


Pe calea îngustă sunt laţuri şi spini, Căci drumul spre slavă nu duce prin crini. 
De vrei, ca un soare, pe veci să luceşti, Tu drumul sluj irii să nu-1 rătăceşti! De- 
aceea citeşte şi-această broşură Şi fa-o să meargă... din gură în gură... 

Ca misionară, Patricia St. John le-a deschis multor marocani drumul spre 
Dumnezeu; ca scriitoare pentru copii, le-a deschis un drum spre „Misterul din 
pădure", identificând câteva „Urme pe zăpadă", iar prin această carte îi 
avertizează pe adulţi asupra a şase păcate care duc la... rătăcirea drumului. 

Când focul te strânge în gheare Şi rana te arde cu forţă, Citeşte, cu sete, 
Frustrare, Şi crucea schimba-vei în torţă... 

Când pacea ţi-o pui sub zăvoare, - Căci singur te crezi, ca Ilie -Citeşte, din 
Harvey, Frustrare Şi vezi că-s mai mulţi ca o mie... 

Ai dat cumva şi tu de gustul amar al eşecului şi al falimentului? Ai alunecat în 
bezna depresiei sau a frustrării? Te-ai pomenit aruncat în mlaştina trădării sau a 
respingerii? 

Dacă da, cel mai bun remediu pe care ţi-l putem oferi este această inegalabilă 
carte. Drumul tău spre fericire trece prin lectura cărţii Frustrare... Citeşte-o, şi 
convinge-te! Apoi, nu ezita s-o recomanzi şi altor ...frustraţi! 

Un „plan regal" îl face doar un rege Şi doar un rob îl poate înţelege. De 
eşti un rob, deschide-această carte Şi vei avea, de multă pace, parte. 
încă n-ai găsit un răspuns satisfăcător întrebărilor fundamentale ale 
existenţei? Atunci, rezervă-ţi zilnic câteva minute, timp de o lună 
întreagă, pentru a citi cele treizeci şi una de scurte meditații care 
alcătuiesc această pe cât de mică, pe atât de minunată cărţulie. 

„Planul regal" te va ajuta să pătrunzi mai profund sensul vieţii şi te vei 
bucura de... multă pace sufletească. în plus, vei înţelege ceva din planul 
Regelui Suprem referitor la viaţa ta. 

Nu lanţ de rob, ci-nsemn regal Tu vei purta-n eternitate, De laşi al umilinţei val 
Să stingă-n tine ce-i carnal Şi-apoi să-ţi dea identitate. 

O compilaţie din 98 de mini-capitole, „depuse" de-a lungul a peste două decenii 
şi conţinând mărturiile a vreo 200 de oameni evlavioşi despre pericolele 
mândriei şi beneficiile smereniei. Cum „smerenia este singurul ogor în care 
prinde rădăcină harul", mesajul cărţii este deosebit de actual. 

Căci, dacă smerenie nu e, nimic nu e.. 

Cum să sculptezi un suflet de copil S-ajungă demn de Patria Cealaltă, Dup-al 
Scripturii sfânt şi veşnic stil?! Ţi-arată blând această carte-naltă, Căci ea aduce- 
n casa ta subtil: Machete, hărţi, priboi, ciocan şi daltă... 

Unul dintre scopurile divine ale instituţiei familiei fiind procrearea (Geneza 1.27- 
28), problema creşterii copiilor va dăinui câtă vreme pe pământ vor mai exista 
oameni. 

Sculptarea sufletului, fără să emită pretenţia unui manual de referinţă, vine 
totuşi în întâmpinarea acestei nevoi arzătoare, oferind sfaturi, mărturii şi 
experienţe din partea unora care ...au reuşit. 

Poeziile pe tema „sculptării sufletului" incluse aici amplifică şi sintetizează 
ideile, înlesnind înţelegerea şi memorarea mesajului cărţii. 

Tiparul executat la: S.C. Cârmei Prinţ & Design S.R.L. 

Arad, Str. Weitzer nr. 12 

